
Personajele acestei scrieri sunt, toate, 
fictive până când îşi recunosc faptele, 
inclusiv eu. 


1; 


“LASCIATE OGNI SPERANZA, 
INFERNUL NU EXISTA!” 


- Salutu-te-aş, măi Nea... 

- Gutu-te-n abend, Potaie. şi dă parola ca lumea că 
poate-ţi dau vreo gaură-n baniţa aia de-o porţi pe umeri ca 
suport pentru cască. 

- Bă, Aghiazmă, eşti prost, te-a pătruns misiunea sau 
ai dat în mintea fetiţelor franceze? 

- Pe vremea asta, băi Cane —- Canem, mă pătrunde 
numa' ploaia şi tremuriciu' de nu-mi intră-n voie nici 
Raquel Welch dar'mi-te prăpădita aia de mă-ta. Da' ce-ţi 
veni de mă flatulezi în halul ăsta? 

- N-ai şanse la niciuna şi vorbeşte-n barba lu 
Mahomed mai academic doar eşti student la drept. Ce-i 
drept, te-a îndobitocit alcoolul de nici rahatul ăsta de 
armată nu mai are ce îndobitoci la tine. 

- Tu vorbeşti, mă Cel mai bun prieten al omului? Hai, 
aport ceva alcool c-am îngheţat ca o fecală-n iarbă şi nu 
mai am uzul raţiunii când te văd aşa prost. Poate-mi 
tremură degetul pe trăgaci şi irosesc muniţia patriei pe 
blana ta împuţită cu care nu mă pot prezenta nici măcar la 
apelul de seară al indienilor sioux care sunt morţi de mult 
dacă n-or mai fi trăind câţiva de dragul scalpului tău. Şi să 
nu-mi spui c-ai înţeles ce-nsemnă a flatula că, imediat, te- 
mpuşc, pişă garduri, mic şi parşiv. 

Apropo, de unde, mă-ta, ştii tu că Mahomed avea 
barbă? (i ce-i barba aia? Garaj? Asta, ca şi puşca lui 
Hector, mă irită. Ce-aveţi voi cu barba sau puşca omului. 

- Ce-ai mâncat, bă, aseară de-ţi pute-aşa vocabularu'? 
N-am alcool, şi dacă am, n-am. 

- Bă Padoc, adă alcoolu' că mă tem că-mi vine să 
te-mpuşc şi nu vreau să sparg sticla. 

- Împuşcă-mă dracului, am înţeles că-n pământ e mai 
cald. 

- Nu mă tenta că pentr-un gât de alcool o-mpuşc şi pe 
mă-ta care ştii cât mi-e de dragă. Nu, nu te-alinta, nu pentru 
că te-a făcut pe tine ci pentru că are potenţial şi haita-i 
mare. Poate are noroc şi i-o trage masculul Alfa, cândva. 

- Nu bem nimic. Dacă ţi-e sete, ai apă de ploaie. 

- Sictir, ai vrea tu să mă otrăvesc da' n-ai şanse. 

Ploaia-mi trecuse prin foaia de cort. Pocnea sec în 
cască de parcă-mi bătea cineva cuie-n creier. Curier era 
Buldi, un tip colţuros şi greoi la vobă, cu fălci late şi 
iremediabil cumsecade. Dacă-mi dădea alcoolul poate-i 
scriam numele cu „y”, aşa cum era la modă. 

- Dă o ţigară , îmi ceru. 

- lar n-ai? m-am prefăcut supărat. 

- Dă, mă, şi nu mai comenta, că te plesnesc. 

- Nu-ţi vine mai uşor să muşti? 

- Ba da şi dă odată. 

- Na. 

Pumnul a sunat înfundat ca şi replica şi după alţi 
câţiva am simţit că ne e mai cald şi ne-am pus să fumăm. 

- Hai, Lăbuş, culcat şi-ţi dă, nenea, o ţigărică. Potaie 
vicioasă şi degenerată. 

Am scos o ţigară şi i-am dat şi lui facându-i loc in 
şanţul care se umpluse cu apă şi uitându-ne în noapte la 

cărarea care se ghicea în vale printre copaci am fumat o 
vreme, în linişte. 

- Scheaună, bă Javră murată, ce mai zic marii 
comandanţi ai batalioanelor de elită reunite în latrina asta 
de padure pişăcioasă. 

- S-a-nchis blocada şi, după informaţiile primite, 
inamicul se află în încercuire. 

- Marş dracului, Lighioană, te-ai molipsit de 
vocabularul cazon? (tiu că este încercuit dacă n-a scăpat 
sau dacă nu s-a scăpat pe el de râs când a văzut ce prost 
poţi fi. Întrebarea îi ce facem în noaptea asta, ne mişcăm 
sau rămânem să ne muram ca şobolanii din butoaiele cu 
varza pentru militari, care pute, pe drept, a căcat. 

- Rămânem pe poziţii. Menţinem blocada. Cei care ies 
din zona de operaţii vor fi “indentificaţi” riguros. Nimeni nu 
mai pătrunde în zona de operaţii. (i nu iese nimeni 
nelegitimat. Raportaţi orice mişcare suspectă în mod 
operativ şi luaţi măsurile care se impun. 

- Mă, da' ce mă gândesc la mă-ta! (i simt cum şi tu-mi 
devii drag deşi mă expun la o condamnare pentru zoofilie. 
Eu îi vorbesc civilizat şi el, uite, ce perle-mi scoate. Tu ai 
ajuns sergent pe bune. Eşti prost făcut grămadă. Dacă-mi 
mai vorbeşti aşa te trimit de-aici cu-o labă (în cazul tău e 
valabilă în ambele sensuri) atârnată de gât de ajungi un 
caz pentru veterinarii militari. 

(i, apropo, se zice identifică nu “indentifică” cum ziceţi 
voi în mahalaua Ţicăului unde singurul om deştept, de-a 
lungul vremii, a fost Creangă. 

- Du-te dracului, (arpe cu ochelari. 

- Nu mă-njura de mă-ta şi nu mă lovi, în exerciţiul 
funcţiunii, că-ţi scot dinţii ăia de-şi au numele rasei tale, 
potaie jigărită şi udă. 


-Te-am lovit în spinare şi nu în exerciţiul funcţiunii, mă 
(arpe cu lornion îmbibat în alcool, ce eşti. 

- Spatistule, ai căpătat năravuri urâte în armată. De 
fapt voi câinii ...Cine ziceai că-i îmbibat în alcool? 
Lornionul sau eu? 

- Taci dracului, idiotule, fi-ţi-ar limba a dracului! 

- Ce-ai cu limba mea? Eu o folosesc pentru vorbit, nu 
ca tine... Dacă nu-ţi convine, tunde-o. Te-n îfras, la 
stăpânii tăi. Cum lasă ăştia câinii vagabonzi în pădure, 
nesupravegheaţi? Turbatule! 

- Fin'că-s mai deştepţi ca tine. 

- Deci recunoşti că eşti câine. Tot îi bine. A fost cam 
greu da'i un succes. Nu da. Culcat, culcat, şezi, lua-te-ar 
hingherii. De ce dracu nu mai împuşcă ăştia dintre voi? Cu 
mâna mea ţi-aş face serviciul ăsta şi, dacă nu-ncetezi, ţi-l 
fac şi obţin aprobarea după. 

- Obţii pe mă-ta. 

- Bă... l-am privit lung. Era să spun o prostie. Nu fac 
eu onoarea nimănui din familia ta cu toate privaţiunile 
serviciului militar. 

- Târâtoare. (arpe bou. Imbecil, idiot, cretin. 

- Mamă, ce spiritual eşti! Mai adaugi ceva? 

- Un pumn. 

- Nu ridica laba la stăpânul tău care te-a hranit şi.. şi 
ţi-a dat şi ţigări. Oi fi turbat şi, pe întunericul ăsta, nici 
măcar nu văd dacă ai ochii roşii. Eşti aşa tălâmb că nu ştii 
nici măcar că eşti bulldog nu boxer şi, dacă turbezi s-ar 
putea să-ţi fie mai bine, te-mpuşcă ăştia şi scapi. 

Venisem în armată după ce am reuşit la facultăţi de 
drept, din diferite oraşe dar noi eram şase uniţi “în cuget 
şi-n simţiri“, cu banii şi bunurile în comun, hotărâți să 
facem faţă “privaţiunilor serviciului militar” în care 
fuseserăm aduşi împotriva voinţei noastre. Nu era mare 

lucru dar dădea bine la “moralul trupei”. Porcu' botezase 
grupul “Cinci securişti şi-un câne” parafrazând un film 
sovietic sau “grupa Rangers cu anima!” parafrazându-i pe 
comandanții noştri care spuneau ca aşa organizare ca a 
noastră numai trupele Rangers aveau şi cele Mosad care 
erau organizate tot după modelul american. N-aveam de 
unde să ştim dar eram siguri ca era doar o coincidenţă 
referitoare la numărul de soldaţi din “dotare”. Ne luasem 
nume ciudate parafrazate după cei care scriau la radio 
“Europa libera“ solicitând muzică în “Metronomu!” lui 
Cornel Chiriac. Porcu' Sufletist din Dej, Legionarul Rus din 
Timişoara, (arpele cu Lornion din Galaţi, Buldi din Ţicăul 
laşilor, Profesorul )icnit din Hunedoara şi Piţigoiul Gâtuit 
din Brăila. Eram hotărâți să rămânem întregi la minte şi 
după mult aşteptata “liberare”. Dar asta rămânea de văzut. 

- Ce face Legionaru', el e la dublură cu tine, nu? 

- S-a dus să se uşureze mai la vale şi “când se- 
ntoarce praf te face“. Vezi să nu calci sau mai rău... cum e 
obiceiul vostru al câinilor... 

- Cobră alcoolică! 

- Hopa, ne-am elevat. Bravo chiar dacă se spune 
numai la măgari. Bun, cățelul, şezi. 

- Răspunde normal, mă Orbete târâtor. 

- Da' ce, mă Cretinozaurus rex (asta-i de bine), ţi-am 
vorbit în malgaşă? Dacă-i plecat înseamnă că a trecut 
cineva pe cărare şi-i plecat să-l legitimeze, la dracu'n 
praznic în conformitate cu ordinele primite de la ăi de se 
dau superiorii noştri, dacă pot să mă esprim aşa. Acu' ai 
înțeles? 

- Da, spune-i, când vine, să comunice tot ce-a 
constatat, curierului următor. 

- Te-a lovit damblaua, nu vrei şi raport scris în patru 
exemplare pe hărtie igienică chinezească? De ce s-o fi 

spunând că pe ploaie să nu dai nici câinii afară? Ba să-i 
dai, dacă-s javre ca tine şi să-i laşi acolo să crape. Mă, tu, 
cred că nici câine nu mai eşti. A rămas din prietenul 
omului numai o tenie încrucişată c-un limbric mâncate de 
purici, fin'că nu te mai saturi de mâncat chestia aia de-ţi 
pute gura de la o poştă. 

Marş de-aici, că mâncare ţi-am dat! 

- Taci, vine cineva. 

- Mă, tu nici mirosul stăpânului nu-l mai recunoşti, 
şopti Legionarul trântindu-se în restul de baltă rămasă 
liberă lângă noi. Dacă eram inamicul vă găuream bunătate 
de nădragi daţi gratuit unor neisprăviţi de către generosul 
Minister de interne al RSR, prin trupele sale de elită. 

- Mă ţinea de vorbă patrupedul dar te-am văzut de 
când treceai prin luminiş. Oricum, se demonstrează, încă 
odată, înţelepciunea strămoşilor noştri romani care scriau 
pe toate gardurile numele lui Buldi, “cave canem” adică 
cavoul câinelui, cu ăsta mori nevinovat sapă şi te-ngroapă 
şi nu te mai găseşte cum nu-şi găseşte osul. fi, ai învăţat 
la instrucţie tactică de securitate, că inamicul nu are voie 
să vină decât din faţă şi să facă zgomot ca să-l prindem, 
că doar nu eşti Radu de la Greci urmărit de poteri zeci. 
Nu-i politic să te faci de râs în faţa unor copaci şi animale 
proaste. [tii foarte bine că suntem grupă Rangers nu căcat 
în ploaie deşi ultima variantă pare mai realistă. 

- Just, avansarea ta la gradul de fruntaş cu ocazia 
funestei zile de 1 Mai (cine dracu a mai văzut sărbătoarea 
muncii? dar, mă rog, de gustibus, dacă lor le place, să 
muncească, noi nu suntem obligaţi) a fost pe bune. Dacă 
nu ajungi în noaptea asta sergent major post mortem ai 
şansa să ieşi la pensie bun în grad. 

- Aprob pozitiv, dragă mon-cher-ule şi, cum nu-mi 
văd eu portretul printre eroii vajnicelor trupe de 

securitate, am bănuiala că vom serba amândoi lăsarea la 
vatră cu acelaşi grad. 

- Să dea Domnul că, uite, la ăsta, cum îi lucesc tablele 
în ploaie de prost ce îi. Să ştii că, el dacă n-avea tablele n- 
auzea că plouă. 

- Bă, Stalin în mizerie, te plesnesc. Ce-ai constatat? 

- Că eşti tot mai prost. 

- Cine era persoana legitimată. 

- În nici un caz mă-ta c-aş fi cunoscut-o ...nu în sensul 
biblic, armata a făcut orice din mine dar nu m-a convins de 
beneficiile zoofiliei. 

- Te raportez. Zi, mă. 

- Gura, Potaie, că-ţi tai raţia. Dă, (arpe, o gură de 
coniac să-mi meargă până-n tălpi că eu nu vorbesc urât. 
Era un navetist. Ca să nu ţi se umile ceva de curiozitate. 

- Voi sunteţi nebuni. L-ai legitimat? De ce nu l-ai 
reţinut? Dacă vă prinde Mutu'? Nici acu' că-i groasă nu vă 
liniştiţi? 

- Ete-a dracu', mai face şi nazuri. Ba că-i groasă, ba 
că-i lungă. Asta-i armată nu bordel pentru gagici aşa că 
totu-i regulamentar, ori îţi convine ori nu . 

- Da'ce, mă, ne vezi neliniştiţi? Tu poţi să nu bei. 

- Chiar e mai bine. 

- Hai, mă, c-am glumit. Dă-mi şi mie un gât. 

- În gât. Te duci şi raportezi la Mutu” ce-ai făcut în 
tufiş, te miroase şi ne-am ars. Dacă te-mbeţi eşti în stare 
să te ridici în două labe şi să-l lingi pe mufă cum te lingi 
pe chestia aia. Cum eşti tu supus şi bine dresat ... 

- Nu, mă, că fumez o ţigară. 

- Îţi dau dacă, după ce bei, mănânci un pumn de iarbă. 

- Mănânc. 

- Bea. 

A băut setos, din bidon, cu înghiţituri lungi, apoi şi-a 
aprins o ţigară. 

- La păscut! larba, câine! 

De gura noastră a mâncat câteva fire de iarbă udă. 

- Acu' nu mai miroase? 

- Ba da da' ne-am gândit să nu te strici la stomac. 

- Fir-ai a' dracului de bou! 

- Marş, potaie, jos laba! Dă-l mă jos de pe mine că- 
ncalc bunătate de consemn şi-l puşc. Păcat de muniţie. 

Deodată, în dreapta s-a auzit o împuşcătură. 

Printre copaci am văzut o rachetă roşie. Semnalul de 
înaintare. 

Am părăsit poziţia cu armele atârnând de umeri cu 
țevile-n jos ca să nu plouă în ele şi să ruginească. Altfel 
curăţam al ele de ne venea rău şi ne ştirbeam din timpul 
de somn sau băut. N-am băgat cartuş pe ţeavă deşi aşa 
era ordinul. Ne era lene să mai facem o descărcare şi mai 
aveam doar trei zile de armată. 

Legionarul plecase mult în dreapta din reflex şi, 
undeva la stânga se vedea alt coleg, Mantu. 

Rachetă verde. 

Mă opresc. Ochesc un loc aparent mai uscat şi-mi fac 
un culcuş din care să văd cărarea pe lângă care 
merseserăm. Vine şi Legionarul. 

- Dă un gât de coniac. Cred c-a adormit vreun căscat 
şi-a visat că-i Peneş Curcanu' în atacul de la Smârdan. 
Astora n-ar trebui să le dea nici gloanţe de marmeladă că- 
şi mânjesc nădragii. Inamicii îi prind fugind în faţa lor şi 
căcându-se pe ei, de frică. |ia alunecă şi mor de râs. 

- Auzi, bă Ciumă Moscovită, tu te-ai lovit în aripă. la 
dă, tu, din bidonu' tău că văd că ai un tub digestiv de 
speriat şi n-am chef să rămân pe drojdie. 

Am băut lung. Mi-era frig şi simţeam nevoia. 

Coniacul îl pusesem în bidoanele de apă că cine bea 
apă în armată când mai are trei zile până la liberare? Nu 
ne gândisem la alarmă cu ieşire ci pur şi simplu la zilele 
“de restrişte şi jale când...” vegheam pe ogorul ud al 
patriei mume. Ne-ntorsesem de la obiectivele la care 
făcusem stagiul de comandanţi de gărzi şi escorte şi 
băusem tot ce se putea bea dacă avea gust de alcool. 
Unii ar fi spus că sărbătoream dar în armată nu sunt 
sărbători. In armată bei şi atât. 

Legionarul era un escroc simpatic, solid şi aiurit. 

- Haide, mă Repiilă chioară, dă şi tu un gât! 

- Bă, Beţivus maximus, crezi că n-am observat cât ai 
băut din bidonul tău? Nu-i echitabil. 

- Eşti în armată nu la echitație, dă şi nu fi neam de 
traistă. 

- Nani, dacă poţi, c-ai furat chifteluţa şi n-am chef să- 
mi prelungesc stagiul militar cu o porţie de batalion 
disciplinar, la (oncuta că ăia dau arme de lemn la instrucţie 
şi nu pot să te-mpuşc. 

- Mă, eşti aşa de zgârcit că mi-e ruşine să fac parte şi 
numai din acelaşi regn cu tine. 

- Lasă gargara că puţi a distilerie şi vezi să nu uzi 
ţigările. 

- Hagi Tudose, dă, mă, numa' o gură că-s deshidratat 
şi-o să crăp pe ploaia asta spurcată. 

- La cât ai băut au murit şi puricii de pe tine nu numai 
limbricii. Lasă muzicuţa şi fă năniţă că nu pupi biberonu'. 
Începe procesul de înţărcare. 

- Staţi-ar în gât. 

- Mă, simt pentru tine un instinct matern cum mă- 
njunghie-n coa...ste şi, de milă, ţi-aş da ţâtă da' n-am 
decât una. 

- )i-o tai eu că s-a stafidit. 

- Auzi, tu mi-o sugi în somn şi eu cred că-s vise 
erotice? 

A aţipit instantaneu aşa cum ni se întâmpla de fiecare 
dată când oboseala se combina cu alcoolul. Eu mai 
aveam în sacul port-mască de gaze două sticle cu pălincă 
pe care le câştigasem în mod cinstit în gardă. Dădusem 
voie să sară gardul un “leat parşiv şi ticălos“ că-i adusese 
tat'su mucarerul pentru comenduitori ca să-l dea la şcoala 
de gradaţi. 

Noaptea era pustie şi udă şi, cu toate că era vară, în 
pădurea de munte era frig. Mă gândeam că mai am două 
nopţi de inutilă armată şi mă-ntorc acasă. 

SALUT, BĂ, GIBONULE! 


S-a făcut vară şi Bucureşti, s-a mai făcut şi puţină 
lumină în sufletul meu cu toate că sunt trist că m-am făcut 
mare. 

Mi s-a dat tot verdele ascuns în crengi, mi s-a dat 
dragostea ascunsă în spatele unei adolescenţe întârziate. 

Mă pregătesc dar... ( şi totuşi TREBUIE) 

„HRISTOS A INVIAT” 

Cum o duci? Kati îți mai scrie? Dar Lili ? Simţi în nările 
tale de vultur pleşuv mirosul noilor speranţe? 

„Dacă-i rolul tău, ia-l/ 

IOANE! 

Anul ăsta nu te mai eschivezi! Mergi în Maramureş! 
Vom zburda, cu nările deschise larg, prin timpurile trecute 
în prezentul Maramureşului spre a ne sătura sufletul setos 
de a cunoaşte. 

Scrie-i lui Kati să-nceapă să strângă bani. 

JURĂ-MI CĂ MERGI! 

Chiar de-ar fi să mergem pe jos şi să mâncăm 
buruieni. 

Nu mă fă să te şantajez dar, dacă şovăi, am să-ţi 
spun că de jurământul tău ţine reuşita la examen. 

Vrei sau nu să intru? 

Scrie-mi. 


Relu 
Nota mea. l-am răspuns că jur dar n-a intrat 
la facultate în anul acela şi nici n-am plecat în 


Maramureş. Armata mai făcea o victimă sau mai 
învăţa pe cineva că speranţele sunt frumoase dar 

efemere. L-au luat în armată înainte de a mă 
libera eu şi, cu puţin înainte de examenul de 
admitere, la un regiment de muncă din Galaţi. Cel 
puţin a făcut armata acasă. 

A reuşit mai târziu la facultate şi a ajuns 
sculptor. 

Am primit şi o floare presată, pe o fâşie de 
hârtie. Era semnată Mady şi mai jos ROMELO. 

Niciodată n-am aflat dacă mi-a fost trimisă 
mie de Mady sau retrimisă de Relu. 

Qui prodest? 

2. 


„DACĂ TE SIMŢI BINE, 
NU FI ÎNGRIJORAT, TRECE ŞI ASTA” 


Am ajuns în poarta unităţii, cu nouă luni în urmă, pe 27 
septembrie, aşa cum suna ordinul de încorporare. Purtam 
plete, cât se putea pe atunci şi nişte pantaloni oranj 
spălăcit, pantofi cu talpă ortopedică şi o cămaşă înflorată 
făcută dintr-o faţă de pernă, de mama prietenului meu, 
Relu. Căram, într-o valiză mică din carton presat - 
totdeauna am urât ideea de a face ceea ce fac toţi deci şi 
valiza de lemn asociată cu armata - câteva schimburi, puţină 
mâncare şi o sticlă de vodcă rusească. Nimic mai mult că, 
nici atunci, nu-mi plăcea să călătoresc hămălind bagaje. 

Intram, în felul meu personal, în rândurile trupelor de 
securitate de unde trebuia să ies ofiţer gata să stârpească 
terorismul de pe faţa pământului, cu toate că eu nu prea 
aveam nimic de împărţit cu nimeni şi nu-mi dorisem aşa 
ceva. Cererea mea de a face armata la o unitate a armatei 
îmi fusese respinsă pe motiv că eram student la drept şi 
nu mai conta că eram miop ca o cârtiţă. 

Dacă aş fi avut o pilă făceam şi eu “o mică ciroză” ca 
un coleg care trăieşte şi astăzi şi plecam acasă dar eu n- 
am avut, ca-ntotdeauna de altfel, aşa că iată-mă ascultând 
discursul unui ofiţer dolofan ca o matroşcă, îmbrăcat într-o 
uniformă de pe când era la grădiniţă unde făcea trageri cu 
pipi. ţi-l chema Bambu. 

M-am extaziat la lacrimi când am auzit că ce trupe de 
elită erau aici şi că ce mândru trebuie să fiu că voi face 
parte din rândurile lor şi am pupat cu dragoste sticla de 
vodcă, ultima dintr-un şir lung care decedaseră pe drum. 

Eram obosit leoarcă şi nu cunoşteam pe nimeni dintre 
bocciii care mă înconjurau afară de congălăţeanul meu 
care acuza probleme hepatice ca să-şi pregătească 
terenul pentru lăsarea la vatră aniticipată, când a apărut 
un caporal, înăltuţ, suplu şi roşcovan la faţă care ne-a 
spus politicos dar cazon, cu un zâmbet amabil. 

- Sunt caporalul Filimon şi am fost desemnat 
încheietor de pluton la TR pentru că am liceul. 

- ţi-l ai la tine? l-am întrebat suav, ceea ce i-a şters 
zâmbetul. 

- Începând de la intrarea în cazarmă sunt “tovarăşul 
caporal Filimon” şi oricine nu înţelege ceva din ce am spus 
răspunde “Ordonaţi”. 

- Ce te face să crezi că va fi ceva greu de înţeles în 
armata asta? Eu ţie, dumneavoastră-ţi spun, tu mie cum 
îmi zici? la dă-te aproape că alintatu' mamii are “hepatită 
la ficat” şi vodca-i alterează pateul. la, nu te sfii că, 
bănuiesc eu, nu mă lasă cu ea în incintă şi dac-o strecor 
acolo or să fie mulţi pretendenți. lar cu privire la „ordonaţi”, 
eu sunt un tip dezordonat şi nu mă poate ordona nimeni. 

- Să nu mă vadă careva, spuse el timid, redevenind 
prietenos. 

Am aflat că avea o sete adunată de 12 luni în care 
fusese învoit de patru ori câte două ore, în orăşelul unde 
era unitatea militară şi niciodată acasă la el în Dej. 

Cred că ne-am plăcut instantaneu. 

După ce am terminat sticla am fost condus într-un 
dormitor cu paturi suprapuse în stânga şi o bibliotecă ce 

conţinea şi cărţi beletristice, pupitre cu scaune, un 
televizor încuiat cu lacăt şi un radio, în dreapta. 

Asta era faţa umană a vieţii de armată. 

Am salutat pe cei care erau, deja, acolo şi mi-am ales 
un pat. 

Am mers toţi la frizer, care era din acelaşi oraş cu 
mine, ca şi cel de la magazia de haine şi cei de la 
bucătarii. 

Am fost primul, am cerut să mă tund zero, fiindcă 
aveam un început de chelie şi am aflat că se face cu 
aprobare, pe care mi-a dat-o,ad hoc, locţiitorul pentru 
servicii al comandantului, care era aproape de pensie şi 
cam naiv, dacă nu prost de-a binelea. 

Omul a ţinut şi un discurs despre cum s-a schimbat 
viaţa noastră şi cum trebuie să facem totul numai la ordin 
da' eu m-am plictisit repede de „şi dacă nu v-am spus-o vi- 
o repet” şi „drumul spre poligon se bifurcă-n trei” şi am 
plecat la echipament. 

- Filimoane, tată, dacă te porţi frumos, te invit la masă. 
Aici toţi cei care contează sunt din Galaţi, aşa că vezi cum 
dansezi. 

- Vezi că şi furierul comandantului e tot din Galaţi. 

- Hopa, te umplu de bilete de voie. Vrei concediu? 
O.K. s-a aprobat. 

- Da'i omu' C.I.-stului. 

- Şi C.I.-stul ăsta cine mai e? 

- Cel mai important om din batalion, ofiţerul de 
contrainformaţii. Îl chemă ca pe tine, e un vulpoi beţiv 
care-i are pe toţi la mână şi-i manevrează din dosare. 

- Cu atât mai mult, vrei concediul ăla? 

- Bă, tu n-auzi? Să te fereşti de el ca de dracu că faci 
arest ca Berilă. 

- M-am ferit. Mă dădui eu la o parte ca la corridă. 
Cine-i Berilă? 

- Nu ştiu nici eu da' aşa se spune. 

- Perfect, cum nu ştii aşa să fie de leac, spunea bunica. 

Am ajuns în dormitor şi m-a întâmpinat o mare de 
capete tunse chilug, ca mine. 

- la te uită, se pare c-am lansat o modă. Aţi ales toţi a 
treia bifurcaţie, văd. Vă stă bine parcă-aţi fi nişte bostani 
turceşti. Fluieraţi dracului, când intraţi în dormitor ca să nu 
cred c-aţi intrat cu curucucu... aiaiaiai. Pe mine mă 
cheamă loan mi se spune John din motive independente 
de voinţa mea şi cred că părul vă va creşte, dacă vă va 
mai creşte dacă nu, poate vă creşte păr pe piept şi-o face 
şi pere mălăieţe care să vă cadă direct în gură în caz că 
nu vă procopsiţi cu altceva. 

Si m-am culcat brusc. 

Pe după amiază am făcut ochi. 

- N-are cineva o bere, să-mi spăl intestinul subţire şi 
extrem de lung de vodca Tătucului Stalin? 

- Ăsta se crede la birt. Gata, fiule, armata are grijă să 
nu faci ulcer sau ciroză. 

- Eu am ulcer, ciroză are băiatu' lu' mama concitadinul 
meu care cam vrea să fenteze drăguţa de armată 
pretinzând că laptele a fost alcoolic. Vreau o bere că dacă 
nu mă cer în armata sovietică unde tot „ceolovecul” are 
dreptul la o cinzeacă. Dom'le, rusul tot rus. Deştept ca un 
neamţ când e vorba de băutură. 

- Se aprobă pozitiv că sforăi ca un porc. A spus 
cineva. 

- Cum? Sforăi exact ca tine? Am fost beat, altfel sforăi 
cu o octavă mai sus. 

- Mă cunoşti? întreabă un tip negricios şi ridicol ca un 
nap prespălat. 

- De unde dracu' vrei să te cunosc? Ce, eşti Margareta 
Pâslaru? 

- Nu, mă, da' am dat examen împreună şi la laşi şi la 
Bucureşti. Te-am auzit cum i-ai spus tipei alea de dădea 
examen a douăşpea oară că tu ai venit să intri la facultate 
nu, ca ea, să-ţi ruginească dinţii de aur pe coridoare şi să-i 
deranjezi pe alţii. M-am stricat de râs. 

- Am zis eu că duhneşte ceva da am crezut că mi se 
pare de foame. Nu mai fac poante lângă de ăştia ca tine. 

- La Bucureşti, înainte de oral, mi-ai cerut cartea de 
filosofie şi-ai citit Filosofia românească între cele două 
războaie mondiale şi asta ţi-a picat. Ai fost dat dracului. 

- Da, de tine, ofticatule. Ai o faţă de buldog care şi-a 
recunoscut stăpânul. Bine, aşa-i, nu vrei tu să-mi scrii 
biografia că eu, celebru cum sunt, n-am timp. Dacă vrei, 
de-acu' folosesc numai hârtie igienică chinezească de- 
aia cu două straturi şi unul ţi-l dau ţie să-l pui la dosar. 
Hai să fumăm o ţigară că trebuie să mă obişnuiesc să 
beau apă şi-o să fie un eveniment care trebuie păstrat 
pentru istorie. 

- Dai o ţigară? 

- Ca orice om celebru îmi plătesc biograful. Dau, mă, 
că n-are oricine norocul să aiba biograf personal şi câine 
în aceeaşi persoană. Hai, la picior. 

Eu m-am hotărât să fumez în spălător unde am găsit 
câţiva băieţi din Brăila cu care ne-am împrietenit repede. 
Erau şi TR-işti şi de la trupă. Dansul era pe cale să 
înceapă. Balerinele intrau pe rând, în poante. 

Cei mai deştepţi au venit la trei zile după noi. l-a 
sfătuit careva de bine, au câştigat trei zile de viaţă civilă 
dar s-au tuns tot zero. 

Unii dintre deştepţi au vrut să fumeze în dormitor şi a 
trebuit să mă implic activ, chiar cu ceva picioare în cur şi 

pumni, pentru a-mi cruța nasul de fumul de ţigară, dacă nu 
se putea cruța de putoarea de ciorapi nespălaţi şi băşini. 

La vreo două săptămâni a venit un baştan de ne-a 
ţinut o cuvântare de bun sosit în armată, din care reieşea 
că noi suntem cei câstigaţi că facem parte din aşa trupe 
de elită şi că avem datoria să nu le facem de ruşine. 
Treaba lui, dar pe mine nu m-a convins că nu era mai bine 
la ăia a căror armă era lopata, ăia respectau un terist. 

S-a făcut un pic de iureş, că papagalul acela de 
locţiitor pentru servicii ne-a aprobat să ne tundem zero şi, 
cu toată bunăvoința mea de a recunoaşte că eu am cerut, 
i-au dat cinci zile de arest la domiciliu. 

După aia am aflat că, în mod total teoretic, noi am fi 
putut fi folosiţi ca jalonieri (soldaţii ăia îmbrăcaţi cu uniforme 
noi şi curate şi cu manşete albe până la cot ca să ştie de 
unde să-ndoaie mâna, care stateau pe marginea drumurilor 
spre deliciul câinilor vagabonzi, când treceau coloanele 
oficiale) sau în ajutorul companiei de pază, îmbrăcaţi civil 
cu haine mucezite şi totdeauna de altă mărime. 

Oricum, până să ajungeam la treburile astea ne-ar fi 
crescut părul şi-n nas de-l trăgeam pe spate. 

Până să fie nevoie de noi cu păr păzeam drumurile pe 
care se presupunea c-o să treacă Ceauşescu ascunşi prin 
tot felul de văgăuni, pe ploaie sau ninsoare şi el trecea cu 
elicopterul sau nu trecea de loc. 

La finele discursului, care ne-a transmis mesajul 
patriotic, barosanul a-ntrebat absolut retoric dacă are 
cineva ceva de spus. 

A fost foarte prost inspirat fiindcă eu, fiind în stare de 
insuficienţă alcoolică acută am atacat la vinclu, cum a 
recunoscut sportiv Buldi. 

- Am înţeles că regimul nostru de încazarmare este 
acela de şcoală de ofiţeri. Ceea ce am văzut eu până 

acum este că avem veceuri comune cu trupa şi le spălăm 
dejecţiile în fiecare dimineaţa, dormim cu bocancii la nas, 
avem televizor dar stă încuiat şi mâncarea o fi bună pentru 
găini ca să prindă la rânză de câte pietre are. Mai târziu, 
când am făcut şi noi la alimente, aveam să aflu şi să 
contribui la mâncarea standard a trupelor de securitate 
dar, la momentul acela am fost oripilat. 

Chestia a fost că galonatul nu s-a dat la mine dar nici 
n-am obţinut decât o cameră în care să ne punem 
bocancii şi valizele precum şi izolarea relativă de trupă 
prin încuierea veceului de la capătul nostru de coridor. 

Instrucţia începuse. Aveam un locotenent tinerel, mai 
mare cu câţiva ani ca noi, student la drept, la fară 
frecvenţă, care avea obiceiul să strige, când se enerva - şi 
noi am făcut totul pentru asta - „raporteză, mă, mutule! 
drept pentru care „Mutu” i-a rămas numele precum a 
rămas cel al apei Moldovei după ce-a ailat de ea Nea 
Fane Babanu (adică (tefan cel Mare). 

Am format o „frăţie de cruce” sau, cum spunea Mantu 
„0 frăţie de crucea mamii voastre de beţivi” în care 
puneam totul în comun - inclusiv femeile, ha, ha - din care 
făceam parte eu, Rusu', Porcu', Profesorul, Piţi şi Buldi. 

Am început manevrele de acomodare cu armata şi, 
după ce ne-am trezit fără foi de cort şi alte alea într-o 
noapte am început să ne creem plus produs - în armată nu 
se fură, se completează - şi să-l vindem pe alcool şi tutun. 
Unul dintre noi ademenea plantonul cu poze porno mai 
ales, în timp ce restul goleam raniţele de diferite lucruri pe 
care le puneam în vânzare mai târziu. 

Porcu obişnuia să spună suav şi cu o mutră de sfânt 
afişată pe capul lui cât baniţa „Lăsaţi alcoolul să vină la 
mine căci el este în sângele meu şi în trupul meu care se 
sacrifică pentru voi Păcătoşilor”. Asta nu era de natură să 

ne aducă aprecierea celor mai mulţi, care preferau să fie 
pupincurişti aşa cum a stat şi stă bine unui adevărat român. 

Partinicii de ieri, ca şi de totdeauna, preferau să lingă 
dosurile celor care se aflau, momentan, la putere. 
Minunatul popor al aplaudacilor, care se trag din Traian şi 
Decebal şi nu din Adam şi Eva ca toate naţiile lumii, cu 
tendinţa milenară de a ne fute unii pe alţii, indiferent de 
sex, naţionalitate şi etc. etc. 

Spunea cineva,înţelept, că boala naţională a românilor 
e boala pe altul. 

Chiar dacă aveau liceul, gradaţii noştri erau îndoctrinaţi 
de aceeaşi armată imbecilă şi au încercat să facă din noi nişte 
obedienţi dar nu s-au aşteptat la ceea ce li s-a întâmplat. 

După ce am înjurat un locotenent major care aprinsese 
lumina după stingere - nu intenţionat ci crezând că este un 
coleg, chiorul de mine - Legionarul, care era planton, i-a 
împuiat ăstuia capul cum că sunt cam sonat din cauză că 
soru-mea (sunt singur la părinţi) a fost violată de nişte 
indivizi şi umblu cu baioneta ascuţită şi toţi se tem de mine 
că-s din Galaţi şi-s periculos nevoie mare. Asta m-a obligat 
să mă comport în consecinţă pe toată durata armatei dar 
trebuie să recunosc, nu mi-a prins rău nici chiar faptul că 
am avut singura baionetă ascuţită din unitate. (Baionetele 
se ascut numai în caz de război.) 

După câteva dezechipări „la chibrit” — adică pe durata 
cât ardea un chibrit trebuia să ne dezbrăcăm şi să ne 
aşezăm echipamentul pe băncuţele de lângă pat - ne-am 
cam plictisit de jocul care începuse să le placă gradaţilor şi 
Legionarul a izbucnit. 

- Asta-i ca-n vorba aia „îmbracă-te că ţi-o trag, 
dezbracă-te că nu ţi-o mai trag”. 

- Poate invers, cade sergentul Cioară în plasă. 

- Pe dracu invers, mie-mi place să ţi-o trag îmbrăcat 
aşa că îmbracă-ţi pantalonii cu prohabul la spate. 
Dezbrăcat, te-am văzut la baie, arăţi jalnic şi mă inhibi. 

- Aşa vorbeşti tu cu un gradat? 

- Si metru-i gradat şi-i tot lemn. 

- Ce, ce? 

- AL PCR? 

- Mă, tu faci mişto de mine? 

- N-am cum, nu-mi permite natura, care mi-a luat-o 
înainte şi regulamentul militar care protejează sergenţii cu 
minte de plutonier major. „Plutonieru-i plutonier, nici soldat, 
nici ofiţer, nici n-aude, nici nu vede, unde-l pui acolo şede.” 

- Mâine te scot la raport la comandant. 

- Că, că? Ce-am făcut? N-am executat un ordin care 
nu-i în nici un regulament? Ordinele absurde nu se 
execută şi cei care le dau sunt degradaţi şi poate şi... un 
batalion disciplinar... acolo până şi armele-s de lemn 
precum capul tău. 

- Echiparea, ieşim pe platou pentru instrucţie de noapte. 

- Instrucţia asta-i prevăzută în pogramul pe care ţi l-a 
dat Mutu sau ţi l-a transmis Leana de-acasă, face-i-am şi 
noi o bucurie că-n armată toate ciorile-s negre şi toate 
femeile acceptabile. 

- Gata, mă, interveni Filimon calm, deocamdată eu îs 
încheietor de pluton şi „Dezechiparea de voie şi program de 
seară”. 

Eu cioplisem chibrituri cu bricegul care era ascuţit brici 
şi dădusem aşchiile la picioarele lui Cioară care tocmai a 
observat şi s-a răţoit la mine. 

- Strânge, bă, alea de pe jos că faci curat cu limba 
toată noaptea. 

- Strâng aşchiile da' mai tare-n limbă eşti tu că faci 
antrenament pe curu' lui Mutu. Si când m-am ridicat i-am 
trecut uşor brişca prin faţa gâtului. 

- Taie perfect şi mă gândeam că vine Crăciunul şi 
porcii necastraţi au gust naşpa aşa că... 

- Băăă, ăsta-i cioară nu porc... mă contrazice jignit 
Porcu. 

- Scuze, Majestate, dacă-s chior...Intreb totuşi pentru 
mine, ciorile nu se castrează? Nu, dar măcar se mai dau 
două cartuşe dacă prezinţi o pereche de răşchitoare la 
apelul de seară? 

- Ce vrei să spui? se îmburică Cioară. 

- Repetam la zoologie şi cinegetică dacă înţelegi ce 
vreu să spun. 

- Să vorbiţi când sunteţi întrebaţi. 

- După ora stingerii pot spune orice. Vorbeam în somn.. 

- Vezi tu mâine la instrucţie. 

- Imposibil, sunt iremediabil miop. Si, aproposito, n-am 
voie să fac eforturi deosebite şi să pun masca, în rest... 

- Ai să vezi. 

- Ai, usturoi în limbaj rebusist. Era şi un cântec „Ai, ai, 
ai, ai, Ai ochi frumoşi...” da' nu ţi se potriveşte. La tine tot 
cucurucucu, aiaiaiai mere. 

- lţi scot eu mişto-ul pe nas. Culcat! 

M-am aşezat în pat, mi-am scos papucii şi m-am culcat. 

- Nu acolo, pe interval. 

- S-o crezi tu. 

S-a apropiat şi m-am ridicat fulgerător cu bricegul la 
nasul lui. 

- Se pare că trebuie să-ţi leg fuduliile la gât. Ar trebui 
să mă plătească. E dezgustător să umbli cu stafiditele alea 
ale tale. Băi, Aparatchik ambulant exilat din patria mumă 
pe Bega, tu ce părere ai de întreruperea ciclului de 

reproducere al ciorilor. Probabil că voi lua medalia de Erou 
al muncii socialiste pentru agricultură. Vedeţi cum vă 
purtaţi, că-s băiat de viitor. 

Legionarul se apropiase şerpeşte şi stătea în spatele 
lui Cioară. 

- Vunderbarr. Oceni haraşo. Javohl. Măi Fărâmiţă 
Lambru în mizerie, cred că-ţi fac o operaţie estetică şi te 
transform în Gât golaş de Transilvania (asta-i o specie de 
găină) ca să pot să ţi-l sucesc sub aripă mai uşor. 

- Mai vedem, spuse sergentul iritat şi vădit jenat de 
poziţia în care se afla. 

- Poate voi că eu nu te văd prea bine, am replicat. lar, 
ca o orătanie dăunătoare pentru recoltele socialismului, 
nici nu te bag în seamă. 

- Hai, gata, la culcare, se impuse Filimon care avea 
totuşi handicapul de a fi caporal în faţa celor doi sergenţi 
deşi era încheietor de pluton. 

Legionarul era furios de recţia slabă a colegilor noştri 
care tăcuseră ca porcii în păpuşoi. 

- Nani, copii, faceţi nani ca ploşniţele în loc să vă 
instruiți cum să vă apăraţi patria împotriva inamicului de 
cercetare şi diversiune. S-au investit bani grei ca să vi se 
asigure condiţii minunate de viaţă şi instrucţie, cadre 
specializate, chiar gradaţi cu liceul terminat şi diplomă de 
bacalaureat, ceea ce în armată este echivalent cu un 
profesor doctor docent în viaţa civilă şi voi faceţi nani. Nu 
vreţi oliţe lângă pat? Poate şi bone tinere să vă şteargă la 
cur că de altceva nu sunteţi în stare? 

- Lasă-i, Sovieticule expandat, că-s mici şi proşti şi se 
visează prinzând spioni americani pe Lalu conduşi de 
Cioară, vajnicul sergent mioritic pe care-l doare-n pulpă. 

- Gura, bă ochelaristule, că-ţi bag cearceaful pe gât, 
se răţoi Taica nervos. Taica era mereu nervos din lipsă de 
hrană suficientă şi somn. 

- Ti-am spus eu că-s viteji, Legi, Taica vrea să-mi dea 
o falcă-n pumn. Te rooog nu mă lăsa singur, eu n-am făcut 
instrucţie de noapte. 

- Taică, dacă te legi de prietenul meu te-ai belit la 
chestia aia cu care faci pipi şi hărţi în pat după ora stingerii. 

S-au mai răstit vreo doi la noi cât am fumat în spălător 
dar a rămas o reacţie nesemnificativă. Ciudat dar colegii 
noştri nu au apreciat demersul care ne-a câştigat un pic de 
respect din partea gradaţilor. 

Filimon s-a culcat de parcă nimic nu se întâmplase. 
Nu-i suferea pe Cioară şi Sandor pe care-i considera 
codoşi dar nu-i plăcea nici dezordinea creată de noi. :şi 
vedea şi el autoritatea în pericol. Cei doi plecaseră pe la 
vechile lor plutoane. 

Instrucţia de a doua zi a fost drastică dar în limitele 
regulamentului. Unii tot mai cârcoteau dar s-au liniştit după 
primele picioare primite-n tur. leşise apa din noi dar eram 
veseli că mergeam la masă şi la studiul care însemna 
două ore de somn. 

Cum „nici o faptă bună nu rămâne nepedepsită” în 
sâmbăta care a urmat mi-am primit răsplată. Se spălau 
duşumelele, care erau mozaic, cu rumeguş şi era obiceiul 
să fie târât de picioare unul dintre noi îmbrăcat cu o şubă 
veche ca să dea lustru. M-au păcălit pe mine şi au frecat şi 
budele de puţeam cum e uşor de închipuit. M-au târât de 
picioare sergenţii şi n-au cruțat caloriferele şi nici pragurile. 
Noroc de muncile agricole, care mă căliseră din liceu. 

- Miroşi a ceea ce eşti, mi-a spus satisfăcut Cioară. 

- Eu numai acum, tu puţi forever, i-am răspuns cam 
într-un dinte. 

„Măturoaiele” făceau baie separat. A mea a fost 
scurtă şi rece. Am repetat-o cu ajutorul centralistului care 
era din Suceava, locul meu de naştere. Mi-am schimbat şi 
hainele dar tot am simţit mirosul vreo săptămână. Cucuiele 
şi vânătăile s-au adăugat celor făcute la instrucţie şi 
pregătire fizică şi nu le-am mai putut distinge. 

Mici, puţine şi lipsite de imaginaţie au fost răzbunările 
mele pe lângă ceea ce şi-ar fi dorit inima dar n-am rămas 
dator prea mult. 

ERAM ACASĂ... 


Ramona scria la masa mea. 

"23 Atât! 

Poate ziua asta s-ar fi sfârşit bine dacă..., cu 
banalitatea din fiecare zi m-am obişnuit şi, când se termină 
altfel decât banal, sunt mulțumită că s-a sfârşit bine. 

Doamne, e atât de groaznică ziua asta! Sfârşitul, eu, 
ea, seara asta înveninată... 

E groaznic! 

Eu nu mai ştiu dacă se va întâlni, vreodată, 
înțelegerea cu dragostea. 

Astă seară m-am certat, din nou, cu bunica. Poate, e 
prima dată când reuşeşte să mă lovească. Sunt un om 
dispus să ascult orice. Deci, josnic. M-a înspăimântat atât 
de mult seara asta încât nu mai concep să-mi petrec 
noaptea sub acelaşi acoperiş cu ea. 

Sunt atât de ingrată încât mi-e frică să mă îmbrac şi 
să plec, deşi nu e mai mult de şase şi jumătate. Sunt un 
vierme şi mi-e milă de mine. 

Această femeie mi se pare un monstru. 

Reuşesc să-mi schimb fusta cu pantalonii şi ies, încet, 
lăsând şi poarta deschisă, profitând, ca o laşă, că a ieşit 
din cameră. 

ți plâng, plâng liniştit şi, parcă, iubesc frigul şi strada 
întunecoasă cu trotuarul cu pietrele colţuroase în care îmi 
zdrobesc dureros, paşii. [i merg, pe lângă garduri, cu 
mintea răvăşită şi lacrimile şiroaie. :ncerc să cred că mă 
simt bine aşa că-mi va trece ca să mă pot întoarce în 
viesparul atât de nesuferit. Dar nu, nu trece şi, dacă aş fi 
un biet câine aş urla şi aş rupe bucăţi de carne din mine. 

Imi muşc buzele, care mă dor până în sufletul 
zdrenţuit, până la sânge. [i paşii mă duc spre Gion. Atât de 
mult am nevoie de el în clipa asta. 

De ce tocmai la el? Îmi dau seama că nu îmi trece şi 
mă lovesc, din ce în ce mai des, de stâncile mizerabile 
care mă zgârie când cad în hăul meu ce devine tot mai 
adânc, tot mai groaznic. 

“i repet, în gând, numele, ca pe un lucru de preţ pe 
care cineva ţi-a spus cum îl cheamă şi unde-l poţi găsi iar 
tu îl repeţi cu înfrigurare, în drum spre el, ca să nu-l uiţi. 

Urc cele câteva trepte ce mă despart de uşa celui de 
care am atâta nevoie. Sun şi, abia când tatăl lui îmi 
deschide şi mă priveşte aşteptând poate, o explicaţie, îmi 
dau seama că-mi curg lacrimile ca o apă. 

Aflu, de la mama lui, care m-a întâmpinat mai 
prietenoasă ca niciodată, că el nu-i acasă. 

Am stat câteva minute pe scaun, în cameră la el şi am 
continuat să plâng nesfiindu-mă câtuşi de puţin de mama 
lui, care mă privea nedumerită. 

Mi-am cerut scuze şi m-am repezit pe scări, afară. 
Simţeam că-l pierd pe Gion şi asta mă înspăimânta. 

Am alergat la maşină, tramvai şi, din nou, pe jos până 
la Gelu, unde speram să-l găsesc. Când mi-am dat seama 
că nu-l pot întâlni, am simţit cu adevărat, că am pierdut, 
pentru moment, un om de care aveam nevoie. Am alergat, 
din nou, la el. Pe drum, în staţia de tramvai, o femeie m-a 
rugat s-o ajut. Ba nu, mint! Gion, iartă-mă, mint! Aşa cum 
era, lipsită de vedere şi ea avea, cred, nevoie de ajutor, m- 
am apropiat de ea şi am spus să-mi dea voie s-o ajut. M- 
am agăţat, ca un înecat, de braţul ei, cu amândouă mâinile 
şi simțeam, împreună cu lacrimile ce se rostogoleau în 
linişte pe obraji şi un val de căldură, de dragoste, 
revărsându-se şi cuprinzând fiinţa ce-şi pierduse vederea 

din cauza bătăilor luate de la mama ei.Când am auzit asta, 
am început să plâng în hohote şi, parcă nebuneşte, am 
crezut că-i mama mea, sora mea de suferinţă. Când am 
ajutat-o să urce în maşină i-am spus că mă voi ruga şi am 
simţit că i-am spus din suflet că mă voi ruga pentru ea. 
Abia după ce a reuşit să urce prin faţă, ajutată de câţiva 
cetățeni, mi-am dat seama ce prostie făcusem că-i 
spusesem aşa ceva. Cum se simte un orb, când un 
oarecare om, plângând, îi spune că se va ruga pentru el? 

foferul era jos şi a încercat să ne dea la o parte când 
o ajutam pe nenorocita aceea să urce. l-am atras atenţia 
că este o femeie infirmă dar el, cu nepăsarea lui sonoră 
mi-a replicat altminteri. 

Am simţit, în clipa aceea o ură imensă şi aproape că i- 
am urlat: „Laşule!”. M-a privit ciudat dar am continuat să 
strig, cu scârbă, la el şi i-am spus că nu-i doresc altceva 
decâ să fie orb şi să fie împins jos de pe scara unei 
maşini. 

S-au uitat o mulțime de oameni la mine. Nu mi-a 
păsat câtuşi de puţin dar, peste câteva clipe, plângeam 
amarnic, cu batista la gură, ca o văduvă îndrăgostită 
neobişnuit de mult de cadavrul soţului-mire şi care a murit 
tocmai atunci când avea nevoie mai mult de el. 

Gion nu era lângă mine! Dumnezeule! Nu era. Aşa 
cum simt nu pot concepe să nu-l întâlnesc în seara asta. 

Merg, din nou, la el. Mama lui mă priveşte ca şi cum 
ştia că mă voi întoarce. 

Intru în camera prietenoasă cu o suferinţă în doi 
pumni strânşi, pe un perete şi o chemare, cu palmele în 
lacrimi, pe alt perete la fel de galben şi de cald ca atunci 
când am văzut pentru prima oară, pe culoarea lui, 
presărate săbii. Mă simt aşa de bine aici dar mă doare, din 
ce în ce mai mult, rana pricinuită de acasă. 

Şi azi, ceva... 


Zgomote bolnave. Si plictiseală amară în coşul 
pieptului 

În spatele mâinilor ce se odihnesc pe caiet, gânduri 
multe, ca ciupercile după ploaie (?) 

Câteva cărți, ba nu, numai o carte, întinsă pe pat, 
alintată de o pereche de palme, care, mai înainte cu 
câteva clipe, au ameninţat şi au descuiat, fără efort, lacrimi 
răzlețe, la masă. 

O enervează picăturile chinuite de pe faţa de masă de 
un alb înflorat, în pătrăţele micuţe, acoperită cu o coală de 
plastic şi le şterge, cu mănuşile, brusc, cu un gest de copil 
şi de om matur, supărat, care nu dă prea multă importanţă 
nimicurilor, în acelaşi timp. S-au îngrămădit nori mulți, 
mulţi de tot, peste ei şi soarele pereţilor, prietenos, a fost 
mai puţin luat în seamă căci s-a dezlănţuit o mică furtună. 

S-au liniştit, acum. Până şi el, e mic şi neajutorat, aşa 
cu pătura până la gât şi cu un fes de ştrengar pe ochi. 

Stă, ghemuit sub pătură, cu o carte sub nas dar 
gândurile-i zboară aiurea. Si, poate, nici nu se opresc în 
cameră căci geamul este întredeschis şi, cred că, subţiri 
cum sunt, se strecoară afară. 

Atmosferă caldă şi prietenoasă, ca-ntotdeauna. 

Ea scrie şi-l conturează în fel de fel de mici fiinţe cu 
acelaşi nume, între clipe rătăcite de timp. Se furişează de 
sub stilou litere şi, nici ele, nu prea ştiu ce vor fi. Cuvinte, 
explozii de simţăminte, simple fraze banale. 


A 


Imblânzitorul de şerpi 


Teme-te, trece îmblânzitorul de şerpi, pe un cal. 
Scoate, din buzunar, o formă de lut şi se aude un 
cânt. 

Orizontul se umple de şerpi, ondulând vertical, 
Ce ne înțeapă pupilele cu limbi, subţiri, de argint. 


EI e puternic, gestul care ne fascinează-l 
cunoaştem. 

Ne-a legat privirile cu un singur cuvânt. 

Sub cerul, frunză de brusture verde, ne naştem 
ți intrăm, ca pumnalele, în pământ 


Să nu aud secunde cum pândesc precum foşnirea 
vieţii în plămânii lupilor suri. 

Vreau linişte dar nu vreau să aud cum albesc, pe la 
cusături, hainele, de vreme. 

În garderobele timpului e linişte şi praf. 

să mă preling, cu paşi ca de pisoi cuminte, în mers 
neauzit, să nu supăr aerul cu gest pur şi mai alb ca de 
statuie. 

Genele întoarse ale cerului cern, în oglinzile întoarse, 
cenuşă şi-mi argintează rănile cu scrum, de puţin timp 
născut. 

Mereu, un alt văzduh îmi umple pieptul şi-l păstrează 
ca pe o sevă crudă, proaspătă. 

În izbucnirea flăcărilor se întrezăresc valuri şi nu 
vreau să dau cuvintelor un sens negru. 


A 


Imi pare rău 


De câte ori am spus asta şi totuşi... 
Până când o voi mai spune aşa, din obişnuinţă? 
(poate). Trebuie să se sfârşescă odată. 

Afară azi (de aici) e o după-amiază de primăvară. 
Chiar mă gândeam că nu pot crede că e o lună din iarnă. 
E frumos. 

Gion, cred că, n-a reuşit să înveţe mai deloc din 
cauza mea. Câteodată devin insuportabilă dar îmi dau 
seama numai după ce îmi atrage atenţia Relu sau Gion. 

Poate de asta li se pare că nu mă schimb dar, zău că, 
Îmi dau toată silinţa. 

Cascade, firicele, izvoare ca de argint şi ţipete şi 
râsete de copii ce se joacă... colorează plăcut monotonia 
înalţilor pereţi ai blocurilor. 

Mi-e teamă că nu voi mai avea timp să mă gândesc la 
mine. 

Cred că Gion se gândeşte la ceva în legătură cu 
mine. 

Aici e linişte şi mă simt foarte bine. 

Se aude radioul de la un apartament alăturat. Cred că 
e un radiojurnal. 

Imi tremură mâna stângă. 

Copii, cred că, sunt mulţi. Se aud şi-mi pare rău. Un 
copil a strigat: „Atenţiune, atenţiune, racheta 2020! 

De ce nu mai sunt un puşti să mă joc cu toţi plozii în 
țărână? 

Îmi dau seama că e aşa de frumoasă iarna asta. Ba 
nu, ziua asta. 

În cameră e întuneric aproape şi domneşte o 
atmosferă de pace deplină. 

Mă gândesc că voi pleca şi, afară, bate vântul. 

Gion Îşi ia nişte medicamente. 

Pumnii şi palmele de pe pereţi se conturează mai 
clar ca niciodată în imaginaţia mea. 

Dacă nu-mi dau seama că cer şi ameninţă, atunci 
trebuie să mă feresc. 

De alături se aude o muzică ritmată. ţi o chitară nu 
ştiu de unde. 

E linişte şi Gion învaţă la geografie. 

E tot cu fesul acela drăguţ. 


(Textul acesta a fost scris când eram în 
ultimul an de liceu chiar de prietena mea Tonică 
Mihaela Ramona a cărei poezie am inclus-o, fără 
s-o pot întreba dacă acceptă pentru că nu mai ştiu 
nimic de ea. Ultima dată am întâlnit-o în anul întâi 
de facultate când ne-am plimbat de mână prin 
Herăstrău şi era măritată cu un tip necunoscut 
mie. Atunci am sărutat-o pentru ultima oară. Acele 
sărutări minunat de nevinovate şi pline, totuşi, de 
cea mai curată dragoste. 

Am, şi acum, foile acelea vechi şi cam 
degradate.) 

Voi păstra, în suflet, imaginea fetei, mereu 
nesigură pe ea, mereu gata să-şi ceară scuze dar 
de o sensibilitate şi o frumuseţe interioară cum 
numai în adolescenţă poţi întâlni. 

lată motivul pentru care eu am hotărât să mă 
fac adolescent, când o să fiu mare.. 

3. 


»++. IMPORTANT E CĂ FÂLFÂIE” 


„La dolce vita” s-a sfârşit odată cu depunerea 
jurământului, pe 25 octombrie, de ziua armatei române. 

Înainte, cu o săptămână, de jurământ, a murit 
străbunica. Mi-au scris de-acasă. Am dus scrisoarea 
comandantului şi l-am rugat să-mi dea o permisie. 

Mi-a spus că nu se poate, că trebuie o telegramă de 
la ai mei, ştampilată de miliţianul din comună, că nici n-am 
depus jurământul şi că, în general, să-mi iau gândul de la 
aşa ceva câtă vreme sunt în sânul trupelor de elită ale 
patriei comuniste. 

l-am spus, atunci, colonelului Maxim, că nu voi mai 
cere niciodată permisie dar că voi avea grijă să-mi iau 
singur ce mi se cuvine din armată 

În ziua jurământului ne-au îmbrăcat, ca pe fufele de 
operetă, cu mânecuţe şi uniforme noi, căşti pe cap să nu 
ni se vadă inteligenţa şi cu armele la piept să nu le 
pierdem, cumva, am defilat prin faţa ministrului de interne 
de atunci, care avea o privire cenuşiu-metalică, aşa cum 
n-am mai văzut. 

Am behăit jurământul cu mâna pe drapel sau numai 
pe parul care-l purta cum i-a ajuns fiecăruia, am lătrat un 
cântec despre cum veghem noi „mândra ţară, tânăr colţ de 
rai” care urma să aibă numai flori pe plai şi am servit 

patria când pe dreptul când pe stângul că nu le-aveam cu 
coordonarea picioarelor. 

Ei ne-au tras nişte discursuri înălţătoare, unul de-al 
nostru, mai pupincurist le-a promis marea cu sarea, că 
vom cinsti şi vom face şi vom drege... şi ne-am ales cu-o 
masă festivă, ne-au dat florile de pe plai, să le rumegăm 
că alceva ce puteam face cu ele, nişte eleve de-a doişpea, 
care erau bune pentru cu totul altceva, noi le-am urat să 
intre la facultatea de drept toate cele frumoase şi-a 
început adevăratul dans. 

Instrucţia a devenit mai aspră. Regimul de 
supravieţuire mai des. Bine că n-a murit nimeni ca măgarul 
lui Buridan. 

Prietenul meu din Galaţi a fost lăst la vatră „pe caz de 
boală”. 

L-am invidiat de nu mai puteam, Boala dracului. 

Eu fumam ca o locomotivă şi beam tot ce era alcool în 
jur. Scriam porcărele melancolice de-mi vine să râd, acum, 
de ele dar atunci îmi mai sporeau melancolia dar mă şi 
încurajau să cred că-s poet şi că am un motiv deanu mă 
abrutiza complet. 

Zilele treceau greu şi somnul era tot mai puţin. 

A doua duminică după jurământ au primit învoire 
Legionarul şi Porcu. S-au întors beţi şi fără nimic de băut , 
pentru noi, că n-aveam nevoie de mâncare. 

Era situaţie, adică plecase Ceauşescu undeva sau 
venise cineva la el sau era congres sau plenară sau pur şi 
simplu eram pedepsiţi pentru că nu făcusem faţă cu brio la 
verificările periodice. 

Legionarul a căzut fulgerat în mijlocul dormitorului şi 
cred că-şi zdrelea mufa dacă nu-i puneam eu piciorul sub ea, 
după ce a strigat, în limba lui, ceva care semăna cu „Victorie” 
sau „Am înfrânt!”. Câştigase maratonul la băut în timp. 

- Ce ai, mă, te-au drogat spionii străini ca să afle câte 
gloanţe pe minut trage pistolul mitralieră Kalaşnicov 
modernizat? Nu-mi put ciorapii? Mă mir. 

Când am constatat că animalul doarme deja în poziţia 
aia incomodă mi-am pus hoitul în mişcare şi-am trecut la 
recuperarea echipamentului militar. 

L-am dezbrăcat cu ajutorul lui Buldi, care s-a dovedit 
un căţel cuminte, până când l-a învins invidia şi a început. 

- Fir-ai a' dracului de beţiv. Nu-ţi ajungeau câteva 
pahare? Ai băut de parcă venea sfârşitu' lumii. 

- Taci, mă cotarlă, că nu eşti secretar fUTC ori m-ajuţi 
ca lumea ori dute-n..., (am văzut că ridică laba) spălător şi 
fumează o ţigară că mă ocup eu de el. 

- Crucea mă-tii de bou. Că parcă sunteţi fraţi, dacă 
daţi de alcool vă adăpaţi până nu mai puteţi. 

- Bravo, ţi-ai făcut lecţiile la politică da' latră la lună în 
altă parte poate te faci vârcolac şi cum nu prea sunt femei 
pe ciclu în zonă, poate sugi...Poc! , m-a plesnit dar am 
continuat cântând „Cine dracu'a mai văzut/ lupai dia, iupai 
da/ De când mă-sa l-a făcut/ lupaidia da/ Briza mării la 
WC/ lupai dia , iupai da/ ţi câne în UTC/ lupai dia da.” 

Intre timp am decojit ţinuta de oraş de pe beţivan şi |- 
am dichisit la pijama aproape fără să-i întrerup somnul. 

Porcu, mai tare la băutură, se-mprăştiase prin 
cazarmă, după vreo pleaşcă. Mai erau unii care aveau 
băutură la blat şi dacă era cineva cu nasul format s-o 
găsească, ăla era Porcu. 

Mi-am luat câinele şi am ieşit la o ţigară, în spălător. 

- Mă potaie, tu n-ai s-ajungi niciodată să fii primul 
licenţiat în drept din rasa ta, din mahalaua Ţicăului, dacă 
te mai mănâncă limba când sunt eu la greu că te puşc la 
prima tragere. Păcat să rămână haita fără cel mai 
respectat fiu al ei. 

- Şarpe cu ţvicăr, dacă te lovesc, îţi bag glasvandul pe 
dinăuntru de-o să faci introspecţie toată vieţişoara ta 
următoare. 

- Prost eşti, voinic eşti, de ce nu te-ai dus tu la şcoala 
de ofiţeri de miliţie că făceai carieră? Ai văzut, câiniii 
poliţişti au ajuns chiar şi colonei? Le dau şi tablagii ca 
ordonanțe, numai tu eşti sortit să rămâi tot vagabond prin 
mahalalele Iaşilor şi să urinezi pe garduri când nu miroşi 
căţelele prin locuri unde se fac alte treburi. (Poc!, o labă.) 
Idiotule, mă refeream la locurile acelea unde oamenii 
aruncă resturi de mâncare. 

- Reptilă păcătoasă, te calc în picioare! 

- Lasă, mă Buldi, că-l calci mai încolo. Vezi c-o borât 
Legionaru' vost pe patu' lui Corci şi ăla ţipă din gură de 
şerpe că mere la ofiţerul de serviciu să raporteze. Haida voi 
de-l calmaţi că de mine zice că-s antimaghiar dacă-i dau 
două peste mestecătoare! ne spune Huan Ho, judoka, fost 
campion naţional. 

Nici nu ştiu când am ajuns în dormitor. Trist dar 
adevărat. Legionarul borâse bogat cu mititei mâncaţi pe 
jumătate, castraveciori muraţi şi alcool cât cuprinde, 
nediscriminator pe patul lui, pe-al lui Corci şi pe jos. 

Ungurul fierbea şi se exprima cult şi nuanţat. 

- Eu fut, eu raportez. 

- Şezi, mă, blând că aduc cearceafuri noi şi şterg eu 
pe jos, spun. 

Ungurul tenace dezvolta. 

- Eu fut. Eu raportez. 

- Raportezi pe mă-ta. Şi m-am apucat de adunat 
cearceafurile şi de şters festinul risipit de Legionar. Ceilalţi 
se opinteau să scoată masa de seară da' n-aveau mare 
lucru în maţe. 

- Cum dracu' poţi face asta fără să vomiţi? mă-ntrebă 
Buldi alb la fată ca varul. 

- Te-ai albit. Îi stă bine. Ce-ar fi să vii diseră în patul 
meu că-s stătut. Se vede cu ochiul liber cine-i scârbos pe- 
aici. 

- Orbetele dracului! 

- Taci că-ţi pun botniţa. Si, de altfel, ţie-ar trebui să-ţi 
placă. Mă, tu şi, „ca câne', eşti degenerat. 

Am adunat cearceafurile şi le-am schimbat la 
magazie, la gălăţeanul meu. Am şters pe jos şi am deschis 
geamul. Am făcut paturile şi când să fumez şi eu o ţigară, 
în linişte, aud: 

- Eu raportez. Eu fut. 

Se schimbase, în mod semnificativ, discursul repre- 
zentantului naţionalităţii conlocuitoare celei mai semnificative 
numeric şi celei mai neştiutoare de limbă autohtonă. 

- Mă, Horty sau cum s-o fi zicând în limba ta, prostule, 
eu cred c-ai intrat cu pilă la drept că văd că n-ai învăţat din 
Socialismul ştiinţific faptul că libertatea este o necesitate 
înţeleasă. Eşti liber să raportezi mâine dimineaţă- cu câte 
cuvinte ştii tu în limba română nu ştiu ce-ai să poţi spune- 
dar de futut, în armată, nu fuţi tu ci eşti futut, odată pentru 
că-ţi pun bromură-n ceai şi a doua pentru că ai cadre şi 
gradaţi care n-au minte ci doar organu'. 

Numai că eu, spre surprinderea ta, sunt liber să te bat 
de acum până mâine de să-ţi sune apa-n balerca aia de 
pe umeri şi crede-mă că,dacă nu încetezi, îţi fac serviciul 
ăsta cu mare plăcere. 

După câteva secunde am auzit în spatele meu un 
icnet şi, când m-am întors, Buldi îl ţinea pe Corci de mâna 
în care avea un briceag. L-am executat scurt la ficat. S-a- 
ndoit de mijloc şi l-am redresat c-un genunchi în frunte, c- 
acolo s-a nimerit. 

- le-te-l, mă, ăsta se crede Vampirul din Corsica. Corci, 
maică, dacă tot n-ai reuşit să-mi sugi sângele nu vrei tu 
să-mi sugi ciorapii că nu i-am schimbat de trei săptămâni? 
Te bat de te-ascult cu urechea deşi n-am nimic cu poporul 
maghiar aşa cum am spus-o şi la socialism ştiinţific, eu te 
bat numai pe tine nu toată naţia ta. 

- Eu raportez. se mai auzi gâtuit. 

- Eşti tenace, janghină, da' nu cred că mai apuci, l-aud 
pe Legionar care făcuse ochi uşurat de la vomă, şi-l 
apucase pe Corci de gât pe la spate. 

- Ţi-ai revenit, alcoolicule? Ho,ho,ho ca Moş Crăcilă 
că sufoci naționalitatea conlocuitoare şi-nvăţăm dreptul 
penal militar pe propia noastră pielicică, vede-mi-o-aş eu 
dată înapoi de mămica lui  Corci, care n-a avut nimic 
împotrivă când urmaşii Biciului lui Dumnezeu i-au băgat 
coada între picioare. 

Abia i-am despărţit. Când l-am dus pe ungureanul 
nost la patul lui i-am şoptit blând în ureche: 

- Dacă mai mănânci căcat, te bag în rândul eroilor 
trupelor de securitate cu gradul garantat de sergent major 
PM (dacă vrei îţi traduc ce-nseamnă PM până diseară, are 
mai multe înţelesuri decât eşti tu în stare să reţii, că văd că 
eşti tare poliglot), la prima tragere de noapte deşi mi-ar fi 
făcut mai multă plăcere să te jupoi încet cu baioneta şi 
baioneta să fie neascuţită. 

S-a întins în patul lui. Era trist şi abătut. Mi s-a făcut 
milă de el. 

Peste un timp la o încărcare de armament în gardă, 
m-am făcut că-ntorc arma încărcată spre el. Cred că era la 
un pas de infarct. Filimon a replicat blând: 

- Fii atent, mă loane, poţi să-mpuşti pe cineva din 
neatenţie. 

- Serios? Pot? Chiar pot? Vreau pe Corci. 

Numai noi doi ştiam că nu am muniţie în armă. După 
asta m-am împrietenit cu Corci, care nu era un băiat rău, 
ci doar alintat prea mult de mă-sa. Avea mult şarm cu 
urechile lui, ca nişte aripi de liliac desfăcute şi capul 
țţuguiat, cu început de chelie. 

Iubitul meu loane, 


eu încă sper că te mai gândeşti pentru casă tensori cu 
mine şi să fim soţ şi nevastă fericiţi că mamaia o vorbit cu 
donjudecătorşo zâs că dacă nu tensori cu mine nu se ştie 
cio săț facă fratimio Silecă el îi duios şi plin de gingăşală 
de felu lui căi samănă lu nea Gicu de peste drum ăla cu 
copi rahitici demi scuip în sân demi se face cămaşa 
leoarcă când îi văd şi dacă te prinde îţi rupe picerele dacă 
nai făcut patalama densurare cămi zicea că şin gaură de 
şarpe te găseşte şiţi scoate toţi ochii şi te omoară pentru 
toată viaţa şi cu mâna lui teaduce cu mine la popa să ne 
binecuvinteze şi săne boteze copilaşul... acu tu să nu crezi 
că eu umblu cumva cu alţii că şiaşa nu se mai uită 
bagabonţii la mine că nuştiu dece da tare s-a mai speriat 
când neo văzut fiul şi să şti că nam mai pomenit oameni 
aşa proşti că parcă no mai văzut copi cu două capete şi cu 
ochi la spate... daia zic că mi dor de tine şi niciodată nam 
să uit cu câtă căldură miai făcut cadou alea două cepe de 
leam găsit pe jos după frigider când am spălat pe jos 
atunci când teai îmbătat pe nemâncate şi santâmplat ce 
santâmplat în grajd ce ruşine mia fost că să tot uitau 
proastele alea de vaci şi eu abea aştept săm scri că noi fi 
tu aşa fraer să nu tensori cun boboc de fată camine. 


CAMELIA BALEA SUB OCROTIREA LU ROMELA 


49 


„PREFER SĂ NU GĂSESC NICIODATĂ 
UN TRIFOI CU PATRU FOI DECÂT 
SĂ-L PASC ZILNIC” 


A-nceput o treabă de bordel ordinar şi noi eram 
fetiţele care-o-ncasau zilnic. 

Şi se tot ierna. 

În noiembrie a şters un viscol de nu se vedea om cu 
om dar noi păzeam patria de zor prin munţi şi văi, ia mai 
mânaţi, măi. 

Imaginea pământului apropiindu-se cu furie de burta 
mea, de care stăteau atârnate, pe centură şi pe diverse 
alte curele toate angaralele militare ca globurile în pomul 
de iarnă (cine-avea pom de iarnă?) mă obseda şi-n somn, 
dacă somn se putea numi coşmarul acela continuu cu 
alarme şi alte delicii militare. 

Tragerile se succedau cu o rapiditate teribilă, cu 
diferite tipuri de arme şi ba din alergare, ba de pe ARO, ba 
de noapte, ba de zi ba... de-mi venea să-i bag în mă-sa pe 
cei care le inventaseră. 

La noi nu se punea problema muniției ca la armată. 
Pentru noi, era din belşug şi se cheltuia ca atare. 

Armele ni le reglam în bancuri speciale, după ochiul 
fiecăruia şi trăgeam sute de cartuşe. 

Verificările m-au prins pe post de puşcaş-mitralior. 
Eram trăgător bun dar armele se repartizaseră după 
înălţime şi puşca mea cântărea un kil în plus faţă de 
pistolul-mitralieră AKM (automatul Kalajnikov modernizat) 
plus crăcanele care-mi bălăngăneau în ceafă când ne 

deplasam. In armată nu mergi - te deplasezi, nu dormi - 
execuţi programul de somn şi toate celea au un nume 
anapoda de nu m-am obişnuit niciodată. 

Intenţia mea iniţială a fost să trag bine. Mă molipsise 
Filimon cu conştiinciozitatea lui şi nu voiam să-l fac de râs 
din prietenie dar... 

- Permiteţi să raportez, am crăcanele armei pe gheaţă 
şi nu pot fixa jocul. 

- Şi ce-ai vrea să-ţi aranjăm tragerea în sala de 
mese? 

- Nu. Vreau să dau două găuri în gheaţă ca să-mi 
pregătesc tragerea. Sau poate-mi ţine cineva crăcanele cu 
bocancul. Promit că nu-l împuşc în picior. 

- Mă, tu crezi că inamicul te aşteaptă pe tine să te 
dichiseşti ca o mireasă? Nimeni nu iese din aliniament. 

- Bine am mormăit atunci or să se ducă toate sus. 

Şi aşa a fost, deşi am tras ca la carte. 

N-am nimerit ţinta deloc ceea ce a dat grupei şi 
plutonului calificativul „satisfăcător”. Tragerile erau criteriul 
de bază pentru calificativ, celelalte nu contau. 

Noi eram şi puţini, numai douăzeci, adică nu eram nici 
măcar un pluton complet care trebuia să aibă patru grupe. 
Al nostru avea doar trei şi alea subnumerice că subnutrite 
erau oricum. 

Eram ruşinea armatei. Trăsesem NS, la verificări, cu 
puşca mitralieră, arma de bază a grupei. Gunoiul trupelor 
de securitate. „Uno disgrazziatto” cum spunea Legionarul 
cu doi de z şi doi det ca să fie mai dihai. 

Fata lui Bube, care era secretar de UTC m-a 
apostrofat grav. 

- Ne-aşteptam la mai mult din partea ta. Ai făcut de 
râs tot plutonul. 

Lentul dădea din cap aprobator. Era jenant dar am 
replicat scurt. 

- Luaţi-mi puşca şi daţi-mi un pistol. Am spus că 
pleacă sus dacă nu-mi dau voie să trag cum vreau eu. ŞI, 
la urma urmei, n-am venit în armată la cererea mea. 

La masa de seară Filimon îmi spunea soldat şi 
dumneavoastră de mă simţeam ca un constipat după ce 
şi-a scăpat ceasul în groapa cu fecale. 

Ora bilanţului. 

Intră Curtea, Coloneii Marcu şi Maxim, lentul Mutu şi 
Politicul, care era prost şi vorbea de adormea inamicul de 
cercetare şi diversiune somnul de veci ascultându-l. 

Cum să vină teroriştii ăia americani în ţărişoara 
noastră să nimerească la o lecţie politică şi să doarmă pe 
ei în loc să construiască un capitalism dezmăţat şi plin de 
vicii? Vicioşii nu vor să doarmă, că somnul nu-i viciu. |lora 
le place viaţa de noapte.” Make love not children.” Banu' 
trage la ban şi păduchii la golan. 

S-au făcut angajamente, s-au spus vorbe pompoase 
de-ar fi murit capitaliştii jucându-se cu ele ca mâţele lui 
Creangă cu motoceii dar aveam noroc de secretul de stat 
care ne păzea de o aşa ruşine. 

Când am văzut privirile aţintite spre mine mi-am dat 
seama că mi-a venit rândul şi m-am crispat de nu-mi intra 
un ac în fese. 

- Să ne spui, soldat, ce angajament îţi iei pentru viitor. 

- Tovarăşe colonel, raportez că, fiind miop, nu pot 
promite nimic. Dacă pot voi trage mai bine dacă nu... 

- Partidul şi statul socialist au investit în voi încredere 
şi bani ca să nu ajungeţi nişte lepre ci militari de frunte pe 
care să se poată baza. Aştept să promiţi că, la viitoarele 
verificări, vei trage cel puţin „bine” că altfel te trec la un an 
şi patru luni. 

- Dacă dumneavoastră convocați Marea Adunare 
Naţională pentru umila mea persoană nu mai este nevoie 
să voteze legea pentru trecerea mea la trupă, trec eu 
singur la un an şi patru anotimpuri chiar. 

- Am să te am în vedere pentru impertinenţa ta, 
soldat. Să i se ia puşca mitralieră, că ăsta nu ştie ce- 
nseamnă onoarea militară. 

„Na, beleaua, mă gândii, prostul ăsta mă scapă de 
cărat un kil în plus şi două încărcătoare tambur la instrucţie 
şi crede că m-a făcut de râs. Cât despre „oroarea militară” 
las' s-o simtă alţii, că mie mi-a ajuns. Cântăreşte greu în 
marş. 

- Am înţeles, tovarăşe colonel. 

După verificări, „au înflorit bostanii” şi tot plutonul, afară 
de mine, Legionarul, Porcu şi Epaminonda au ajuns 
fruntaşi. N-am fost marcat decât de faptul că a trebuit să 
reimpun respectul prin rezultatele la tragerile cotidiene unde 
pariam pe bere pornind de la handicapul unui rezultat nasol 
dar ce nu face omul pentru raţia sa de băutură. 

Când mă supăra careva îl ameninţam. 

- Bă, marţafoiule, eu mi-s om cu relaţii în armată. Ai 
văzut cum s-a angajat adjunctul comandantului brigăzii că 
mă ţine minte. Dacă te pui cu mine ai belit-o. Te fac 
sergent şi te trimit acasă la mă-ta care nu-mi trezeşte nici 
un interes din punct de vedere sexual. 

- Ce sa fac, mă, acasă? 

- Îţi traduc eu, să te duci în mă-ta că ţi-am spus că nu 
mă inspiră să-i fac o bucurie după ce te-a născut în chinuri 
să ajungi aşa prost, luda dracului. 

La câteva zile, un soldat care lipea buline la ţinte 
(n-aveam ţinte noi pentru câte gloanţe le ciuruiau şi se 
lipeau găurile cu nişte buline de hârtie ca să putem vedea 

rezultatele noilor trageri) a avut proasta inspiraţie să-mi 
spună că nu ştiu să trag. 

- Pentru ofensa care mi-ai adus-o, băi limbă de clopot, 
la tragerea asta îmi invaginez că tu eşti ţinta şi-ţi bag trei 
în gură. Să te uiţi atent când lipeşti bulinele şi să 
pregăteşti banii de oarece rachiu că berea nu se stinge cu 
apă. Bucură-te că nu eşti ţinta mea, încă, dar mă pot 
răsgândi. 

Când ne-am întors de la ţinte, i-am reamintit. 

- Tu eşti ăla, guriţă. Bănuţii de vodcă pentru că, dacă 
nu, încerc din mişcare şi n-o să-ţi placă. 

A plecat la lipit buline şi, când s-a întors era alb ca 
varul. 

A dat vodca cu vârf şi îndesat şi nimeni n-a mai 
glumit cu mine pe seama tragerilor. 

De vreo câteva ori s-a lăsat cu bătaie, am luat şi am 
dat câţiva pumni dar Filimon avea totdeauna grijă să 
intervină în momentele critice. 

L-am bănuit totdeauna de mai multă minte decât îl 
arăta figura. 

Doar colonelul Marcu m-a ţinut minte şi nu mi-au fost 
uşoare verificările care au urmat. 

Cât timp a trecut, oare? 

Nu ştiu şi nici nu vreau să ştiu. 

Important este că mi-am revenit. M-am regăsit pe 
mine cea de demult. 

Am avut curajul să-mi întind o mână şi să mă ridic. Si 
mâna nu mi-a tremurat, atunci. Apoi mi-am curăţat 
gândurile şi sufletul de noroiul de pe ele. 

Este primăvară, John, o primăvară fantastică, o 
primăvară pe care am aşteptat-o cu multă emoție. Imi era 
frică, nu ştiam cum voi trece peste mormintele din mine. 
Acum o simt, este foarte aproape dar mi-am învins teama 
şi pot să-i spun cu fruntea sus “sunt aici” sau „sunt tot 
aici”. 

Pe 13 martie voi avea 20 de ani. Aşa se spune. Eu m- 
am născut primăvara aceasta şi mă mir de tot ce este în 
jurul meu. Pe tine şi pe Katico vă port în suflet încă 
dinainte de a mă naşte. Cred că v-a adus un vânt de 
primăvară cu numele Romeo. 

Sunt fericită că pot fi primăvară ca atunci, la fel de 
sinceră şi de îndrăgostită. De viaţă. Aş vrea să am mulţi 
copii care să poarte numele florilor de primăvară. 


Liliana 

5. 
CE NOBIL SUNI: „EN GARDE, GIINI, C| TE TAI!” 


De la o vreme începuserăm să facem patrule cu 
miliția prin micul târg ca să combatem actele reprobabile 
ale cetăţenilor, îndeobşte liniştiţi dar care puteau face 
oarece scandal la un pahar cu băutură. 

Era un motiv de bucurie, că, deşi căram arma şi un 
port-încărcător cu muniţie ajungeam în preajma unor 
cârciumi unde se dădea alcool şi, fiind cu „organu”, de 
multe ori, gratis. Asta făcea să crească prestanţa celor 
care ajungeau în importanta misiune de luptă a vajnicelor 
trupe din care făceam şi eu parte fără a le face prea multă 
cinste şi onoare. 

Pe mine m-au scăpat numai o singură dată şi atunci 
cu intervenţia lui Filimon care l-a admonestat pe Cioară: 

- Bă, eu nu cred că poţi să nu-l trimiţi şi pe Tanasă 
chiar dacă nu-ţi place ţie mutra lui că, dacă-l întreabă 
cineva şi spune că n-a fost în asemenea misiuni, nu te văd 
bine sau te văd fără centură şi curea, în vizită la 
Garnizoană. Bagă-l şi pe el, măcar odată. 

Am plecat din poarta unităţii militare cu sergentul 
major care venise special pentru mine şi ne-am îndreptat 
spre oraş unde urma să apărăm liniştea membrilor de 
partid de intervenţiile brutale ale celor care se dădeau 
metodelor capitaliste şi beau mai multe pahare de rachiu 
decât puteau picioruşele lor fragile să ducă. 

La ora când am plecat, străzile erau liniştite şi nu 
părea că cetăţenii aceia care treceau pe lângă noi ar 
putea deveni duşmani de clasă după câteva ore. Dar 
băutura este cel mai mare modelator de caractere pe care 

l-am întâlnit şi „mister Hide” din fiecare ieşea la iveală în 
aburii acestei binecuvântate licori. D'aia dă popa, la 
împărtăşanie numai o linguriţă de vin că, până şi copilaşul 
proaspăt botezat poate deveni o fiară dacă bea mai mult. 

Tropăiam cu încălţările noastre pline de importanţa 
misiunii pe străzile mai întunecoase, unde ar fi putut bântui 
duşmanul de clasă dar nu părea să fie nimic în neregulă. 

Am „cinstit” câte un păhăruţ de coniac la o crâşmă 
unde avea miliţianul „pilă”, ne-am delectat cu nişţe mititei 
şi, la urmă cu un pahar de vin şi eram tocmai bine dispuşi, 
în dificila noastră misiune mai mult politică decât de luptă. 

Pe la ora două din noapte, când ne pregăteam să 
găsim un loc mai dosnic să aţipim un pic auzim nişte 
lălăieli de mai mare-ţi era dragul. Pe stradă, veneau un 
grup de tineri plini de elan patriotic şi cântau de mama 
focului „Cine-a pus cârciuma-n drum” şi alte obscenităţi 
d'astea. 

In mod civilizat, i-am oprit să le atragem atenţia „că 
doarme clasa muncitoare pentru a-şi reface capacitatea 
de muncă, pentru a da dovadă, a doua zi, de patriotismul 
de rigoare în îndeplinirea cincinalului în patru ani şi 
jumătate şi poate chiar mai devreme” chiar dacă asta le-ar 
lua zece ani. 

Da, dar, iată cum acest flagel capitalist, pe care 
Burebista l-a prohibit cu o mie şi ceva de ani înaintea 
americanilor, îl face pe om anarhic şi, din comunistul 
conştiincios, devine un antisocial şi un nemernic. 

- Bă, voi n-aveţi ce face acasă? Tata-i secretarul 
organizatoric la municipiu, ne zice unul ca element ajutător. 

- Bine, bine, zic, dă-ne un buletin şi-om vedea noi cine 
este. La ora asta ai tulburat liniştea publică şi tre' să 
plăteşti o amendă, împreună cu ceilalţi. 

Cuvântul amendă a declanşat în interlocutorul meu un 
vulcan de-njurături. 

- Pizda mamii voastre de securişti, vă credeţi stăpâni 
în ţara asta, că aveţi arme şi v-au dat uniforme? Mă cac 
eu în armele voastre şi pe uniformele care le purtaţi. 

- Puiu' poţi să te caci în armele întregului batalion şi pe 
uniformele cui vrea muşchiuleţu' tău de la creierul ăla 
îmbălsămat în alcooli, fenoli şi alte substanţe de gen dar, 
dacă te trece căcarea lângă arma sau uniforma mea, eu zic 
să te abţii că, deşi simpatizez cu tine, nu-mi plac mirosurile 
tari. 

Hai, produ buletinu' şi lasă gargara! 

- Bă, te bagă tata în arest de nu mai ieşi nici la liberare. 

- Asta ar fi treaba mea şi a lui tac'to. De la tine aştept 
un buletin. 

- Nu vă dau, mă, nici un buletin. Pe mine mă cunoaşte 
tot oraşul. 

- Afară de mine. Eu mi-s din Galaţi şi acolo nu ţi-a 
ajuns renumele. 

Miliţianul stătea ca o loază şi mă privea. Eu o luasem 
personal cu toate că nu eram prea îndreptăţit să fac asta. 

- Futu-vă-n cur de labagii, eu să vă dau vouă buletinu' 
da' ce sunt fun fitecine? 

- Nu, mă guguloi, tu eşti tu, e drept cam aghezmuit, iar 
eu vreau să văd buletinu' că are omu' ăsta treabă să scrie 
procesul verbal de amendă. 

- Ce amendă, mă idiotule, nu-nţelgi că n-ai nici un 
drept? Tata-i ăl mai tare-n partid din oraş. 

- Eu îţi mai cer, odată, frumos. Dă buletinu' şi tac-to, 
dimineaţă o să demonstreze că-i tare şi mare. 

- Nu dau, mă, nimic, şi-a dat să plece. 

Atunci l-am executat scurt c-un pat de armă-n ficat de 
l-am pliat ca pe-o clamă de păr. 


58 


- Ce-i, te doare ceva? 

- Vezi, tu, ce-o să te doară pe tine... 

A dat buletinul şi majurul a scris ceva pe-o hârtiuţă, nu 
era proces-verbal de contravenţie dar aveam încredere 
că-l va face a doua zi. Eu îmi făcusem treaba să-i fac rost 
de identitatea mamelucului. 

A doua zi m-au chemat la comandant. 

- Cum ţi-ai permis să loveşti un civil? 

- Nu mi-am permis, m-a forţat pentru că n-a vrut să se 
legitimeze. 

- Recunoşti că l-ai lovit? 

- Doar un pic, la ficat ca să-l conving de seriozitatea 
cererii mele. 

- Mă, tu eşti ori nebun ori ai o pilă cât Casa Scânteii. 

- Si una şi alta. 

- Ai noroc de faptul că, nici mie, nu-mi plac fecioraşii 
de politruci care se dau mari. L-am trimis pe tac-so la 
păscut dar nu mai pupi patrulă în veci. 

- Dacă-i pe-aşa, nici nu mai vreau. 

- Marş la plutonul tău. 

Am şters-o cât am putut de repede. Cred că m-a 
salvat sinceritatea mea că, mi-a spus, furierul-turnător că 
politrucul a mai fost pe la colonel. Probabil că am deranjat 
cam tare pateul fecioraşului şi-l împiedica la ingurgitarea 
alcoolului în condiţii optime. 

Mie mi-a părut rău, totdeauna, că nu l-am înfăinat mai 
bine dar m-am felicitat pentru abstinenţă. 

Notabil, după această mică întâmplare nefericită mai 
mult pentru puiul de politruc decât pentru mine a fost 
momentul în care, la apelul de dimineaţă a participat un 
locotenent major care avea salopetă de uniformă neagră, 
c-un vultur pe epoleţi. 

- Mă, ăştia l-au adus pe bărzăune ca să ne arate că 
securitatea statului e-n aer? 

- Probabil, dacă n-o fi vreun grangur de pe la 
comandamentul trupelor sau de la minister în vizită pe la 
vilă (unitatea avea o vilă de protocol undeva în pădure cu 
toate cele pentru binele fiilor celor mai de seamă ai 
partidului corcit cu securitatea). 

Ne-a lămurit Caleap de la compania a doua: 

- Asta-i cu cariciopterul din care se sare la instrucţia 
de desant, pulifricilor, şi cred că-i pentru voi. 

- Hait! Avion cu motor, /să v-o trag tuturor. Am căcat-o 
dacă ne pune să sărim prin coclaurile astea. Ne rupem şi 
gâturile nu numai picioarele. 

- Lasă, mă, că nu-i cine ştie ce pierdere. 

- Poate, la tine, Lambă, ca să mă esprim voalat, măi 
rudă a lui Nicolae Labiş corcită cu cățelul Lăbuş, n-am vrut 
să te ofensez, Buldi. Pe mine m-aşteaptă mândrele ca pe 
un Adonis ce mi-s şi mă-ta-i în călduri da' nu-i fac io 
cinstea şi onoarea. 

- Asta-i o provocare si asa, poale, devenisi si voi 
bălbasi, sâsâi Mielul. 

- Mielule, dacă mă sui pe mă-ta, va îi aşa de fericită c- 
o să dea caşcaval în loc de lapte (brânză o mai fi făcând 
ea când nu se spală) şi ajunge tată-tu berbec fruntaş pe 
turmă spre bucuria partidului şi a conducătorului iubit şi 
stimat. E clar c-ar fi o impostură dar totu-i o impostură în 
țara asta, aşa că se admite. 

- Gata cu fleorcăiala că avem de luat contact cu noua 
misiune de luptă şi eu mă cam defectez pe mine de 
morcov. Poate ne-or scuti pe motiv că patria are nevoie de 
noi ca viitori intelectuali. 

- Patria n-are nevoie de intelectuali, are nevoie de 
membri de partid cu creierul ca o bilă de popice că mingea 

de fotbal are multe rizuri (mingile de-atunci erau din 
petece de piele şi aveau cameră în interior care se 
introducea printr-o fantă cu şiret) care să aplaude şi să-şi 
ia angajamente. Poate tocmai de asta ne suie în 
codobatura aia cu motor să ne extermine. Dacă au aflat că 
dăm semne de gândire logică, ştiu că suntem o 
ameninţare pentru comunismul de mâine. 

- (tii vorba aia care zice „spre comunism, în zbor” ei, eu 
cred c-o s-o-ncercăm pe viu sau pe mort, cum s-o nimeri. 

- Nu mai crede tu d-astea, mă leat, că, dacă vine 
inamicul, trebuie să fii în stare să-l neutralizezi imediat. 

- Ete, mă, Cioară, care între noi fie zis, numai aşa 
putea ajunge sergent, zburând independent şi economisind 
benzina patriei pentru a fi folosită în agricultura pe care a 
compromis-o ca dăunător, are ideie cum se combate 
duşmanul de clasă. 

- Las' că te văd eu la prima săritură cu paraşuta. 

- Paraşută-i mă-ta, orătanie dăunătoare. 

- Mă, eu tot te scot la raport la colonel pentru insulte. 

- ți ce-i spui? Că te-am insulă-tat? 

- Hai, gata cu şuşoteala că vine comandantul. 

Aşa a fost. Ne-a anunţat că vom face câteva salturi de 
acomodare şi, în zilele următoare, vom efectua salturi din 
ce în ce mai dificile. Urma să facem într-o lună cât alţii într- 
o viaţă. Feţi-Frumoşi, ce mai? 

Primele salturi au fost chiar plăcute. Săream de la 
joasă înălţime pe teren plat şi nu era cine ştie ce greu. 

- Hai că-i interesant, ne place. 

- Vesi, mă, si-am spus că-i o plovocale? 

- De ce mă provoci, Mielule? )i-e dor de iarbă verde pe 
piept? 

- Se ai, mă, meleu mă bluschezi? 

- Am, Mielule, am că mă doare inima când văd 
risipindu-se exemplare ca tine. Animăluţe vorbitoare. tii 

bancu' ăla cu reporterul care-l întreabă pe ciobanul singur 
cu oile lui: „Bade, da' mata nu ai nevastă? N-am, zice ăla. 
N-ai nici o femeie, pe aici? N-am, zice din nou. Păi cum de 
ai copil? Cum te cheamă puişor? lonehehel, răspunde 
boracul”. Pe Mielul îl chema Ionel. Cum dracu' pun ăştia 
nume de alint unor copii care vor deveni moşnegi şi se vor 
prezenta Ionel, Firicel, Dănuţ? Damblagii. 

- Te-n mă-ta, Sarpe cu veranda pe nasi. 

- le-te, mă, eşti inventiv. Păzea la blăniţă că ai să sari 
şi-i pica-n baioneta mea, şi, uite-aşe de fo cinşpe ori. 

Perioada frumoasă a trecut repede. Se părea că 
Zburătorul cu negre plete a ajuns la concluzia că putem 
sări pe teren accidentat. 

Ne-am suit în măgăoaie. Săream pe grupe şi noi eram 
grupa întâi. 

Ne-a dus deasupra pădurii. Pilot era un plutonier. 

Ne-a pus ghiozdanele-n spate şi, gata, la şcoală pe 
drumul cel mai scurt. 

A sărit Filimon, a Sărit Legionaru', puşcaşul mitralior 
şi-a venit rândul meu. 

Prostia mea a fost că m-am uitat în jos. 

Brazii arătau ca ţepele lui Vlad voievod şi mi-am 
simţit, instantaneu, găoaza în mare pericol. 

- Maestre, eu nu sar aici, nici cu ordinul partidului. 

- Ba sari cu ordinul meu şi gata. 

- Eu nu te opresc să sari tu, dacă asta-i place da' eu 
nu-mi pun „culisolul” în pericol că n-am viaţă la schimb. i nici 
schimburi la ismene şi nu vreau să put până la cazarmă. 

Din locul în care eram paraşutaţi ne întorceam pe jos 
la cazarmă cărându-ne şi paraşuta în spate. 

- N-am timp de mofturi. 

- Eu nu fac mofuturi, pur şi simplu nu sar nici dacă mă 
baţi. 

- Bă, ai să sari că-i ordin. 

- Ordinele absurde nu se execută. 

- Asta nu-i ordin absurd. 

- Pune-te-n pielea mea (nu te-njur). Mă cac pe mine 
de frică şi deci e absurd să mă forţezi să sar. 

- Un adevărat militar nu se teme de nimic. 

- Inseamnă că eu nu-s un adevărat militar şi asta am 
afirmat-o de la început. 

Cât am vorbit, animalul, că altfel nu pot să-i spun m-a 
dirijat cu spatele spre uşă şi, brusc, m-a împins. 

M-am agăţat de uşă cu disperarea spaimei celei mai 
de soi. 

Mi-a dat peste degete cu nici nu mai ştiu ce. 

Am mai stat o vreme agăţăt de săniile elicopterului şi 
oboseala a învins. 

Nu ştiu ce-am făcut dar m-am trezit în picioare şi 
nevătămat. 

- Ce-ai întârziat atâta? Le-ai ţinut discursul de adio? 

- Te-n mă-ta, Legiune siberiană. Mi-am negociat viaţa 
pusă în pericol de nişte idioţi care vor să mă convingă că 
sunt militar în timp ce eu încerc să le arăt contrariul. 

Săriseră şi ceilalţi şi elicopterul se întorcea pentru 
grupa a doua. 

Mi-am strâns paraşuta şi i-am spus Legionarului. 

- Pentru fapta asta reprobabilă voi păstra paraşuta 
şi-mi voi face o cămaşă de mătase de-or cădea femelele 
pe spate, în Galaţi. 

- Eşti nebun de legat. 

- Ei au fost nebuni că m-au forţat să sar împotriva 
voinţei mele. Până şi căsătoria-i prin consens şi-i mai puţin 
periculoasă. 

Am reuşit să fac pierdută paraşuta dar n-am avut 
parte de ea, cum o să vă spun. A fost altul mai iute de 
mână, la liberarea noastră. 

- Hai, adunarea! V-aţi strâns paraşutele. 

- Astea nu-s paraşute, mă, am văzut eu două-n oraş. 
(ţi cădeau ochi-n gură şi te uitai printre dinţi. 

- Gură bogată, lasă că ştim cu toţii că ţi-a fost frică. 

- Am zis eu altceva? Nu mi-a fost frică. Mi-a fost 
groază. Vitejia implică inconştienţă şi eu nu-s ca voi. 

- |sta era ne-nţelesul trupelor de securitate. 

- Da, mă, eu sunt un geniu şi trebuia să fac armată la 
arma care-mi poartă numele.|ia sapă şi fac poduri nu sar, 
ca nebunii, din elicoptere, riscând să le intre brazii în cur. 
Americanii nu vin la noi că nici nu ştiu unde-i Românica, 
pe hartă. Noi n-ajungem la ei. Cum sula mea să ne 
caftim? Simplu, ca pentru voi, minţi slabe, v-am 
demonstrat lipsa de rost a armatei noastre. 

- Bine,mă geniule, ia-ţi paporniţele că ajungem la 
unitate după stingere şi ne mai dă masa de seară pulea 
spătaru. 

- Pulea ăsta-i rudă cu Dan Spătaru? 

- Mă, ăsta nu tace nici să-l fuţi. 

- Ce, băi Godac adult, eu-s nevasta olteanului? El o 
fute şi ea-l pupă. Aia-i proastă, cum spune şi omu. Pe 
mine, dacă mă fute careva îi tai coaiele. 

- Taci şi hai odată. 

Am tăcut. Când mi-aduceam aminte de săritura aia 
nenorocită mă treceau fiori prin şira spinării. Cred că, de 
atunci, am rău de înălţime da' poate nu m-oi mai afla în 
situaţii de astea. 

Am ajuns la cazarmă frânţi de oboseală. Am mâncat 
ca un automat şi am colapsat în aşternuturile generos, 
puse la dispoziţie de trupele de elită ale patriei care-mi 

doreau moartea. Am visat căderi nefericite şi-am făcut 
cearceafurile mototol. Mai bine făceam hărţi. Alte vise. 

Aşa-i în armată. Futaiul ţi-l doreşti numa-n vis şi-n 
condiţiile iale. 

A doua zi, dimineaţă am aflat că l'entul major sărise 
ultimul cu paraşuta şi şi-a fracturat piciorul stâng, sau 
drept că nu mai contează, în trei locuri. 

Mi-am zis că l-a ajuns blestemul meu ca o consolare 
dar ceea ce a fost mai important a fost că nu am mai avut 
cu cine să continuăm instrucţia de desani. 

Pagubă-n ciuperci. 

„Cum îi, Nelule,-n armată? 
Vai de sula noastră, tată.” 


65 


Sună goarna la cazarmă, 

(i eu dorm, proptit în armă. 
Mă trezesc să trag o duşcă 
(i aud cum, alţii, puşcă. 
Nu puşcaţi, mă, că-i de rău 
(i ne bagă la bulău. 

Nu puşcaţi, că mă trezesc 
(i n-am ce să mai pilesc. 
Da' ei puşcă, nu se lasă, 
Mie îmi e dor de-acasă. 

ți, de dor, aş bea o duşcă 
Să nu-i mai aud cum puşcă. 


(Poet beat, poezie anonimă) 

„DON'ŞOARĂ, EŞTI UNA DINTRE SINGURELE 
FEMEI PE CARE LE-AM IUBIT” 


Mi-a scris că vine prietena mea, Cati, cu Liliana, o 
fostă colegă, să mă vadă şi noi urma să intrăm în gardă 
deci nu puteam primi învoire cum era obiceiul. 

Surprinzător, dimineaţa a apărut şi bunul meu prieten 
Relu, viitor student la arte plastice secţia sculptură, la 
momentul acela pictor ratat. Era îmbrăcat elegant, purta 
barbă şi geantă diplomat, rară, pe vremea aceea, de nici 
subofiţerul de la poartă nu l-a controlat şi m-a chemat deşi 
nu era program de vizită. 

- Băi, Joane, numai mustaţa a mai rămas de tine. Ai 
slăbit şi-ţi stă ca dracu în hainele astea, m-a încurajat el. 
Mi-a ridicat moralul mai dihai decât se ridică penisul după 
o tăvăleală faină cu o femeie frumoasă, mai ales că la 
mine veneau două să mă ajute la programul de 
cartografiere a cearceafurilor militatre. 

- Lasă, mă, nu-mi spune, că avem oglindă mare la 
colţul cazărmii şi m-am zărit, odată, din întâmplare. Arăt 
mult mai rău. Mersi de consolare. 

- Hai, mă, n-o lua-n tragic. Toţi trecem prin asta, mă 
paşte şi pe mine. [i-am adus nişte vodcă rusească şi nişte 
ţigări Marlboro. la şi banii ăştia că eu fac blatul negru la 
tren aşa cum stă bine unui adevărat domn şi intelectual 

fin. Plec să nu rămân în colţul ăsta de lume unde-s două 
trenuri pe zi. Ne-om vedea noi, când ne-om vedea. Hai că 
trece. 

Vodca am ascuns-o sub tunică şi am băut-o cu 
comandantul gărzii, un sergent din Galaţi. Ne-a ajuns cât 
să ne deschidă apetitul la amândoi. 

La ora trei, defilam pe platou- aşa îi spuneau ei ogrăzii 
de la cazarmă- cu „Stăncuţa Trompetistă” ţiganul-gornist 
(aveam gornist să ne trezescă dimineaţa şi să ne dea 
stingerea seara şi să marcheze momentele festive şi să se 
fofileze de armată, ca orice ţigan), plini de entuziasmul ce 
ţi-l dă misiunea de a păzi gardurile cazărmii unde nu se 
întâmplă nimic, timp de 24 de ore. 

Aveam o arşiţă „pe sarcofag” de-aş fi dat drapelul 
unităţii pentru ceva cu peste 25 de grade alcool, dacă mă 
gândeam la perspectiva desființării unităţii şi ca noi să 
rămânem fără slujba militară drapelul l-aş fi dat şi 
degeaba, ba dădeam chiar eu un rachiu- poate acum când 
scriu că atunci rachiul era la mare preţ, mă anestezia 
împotriva spleen-ului. 

Comandantul gărzii era şi el dornic de-un rachiu şi, 
după ce mi-a dat un post mai lejer - făceam gardă numai 4 
ore din 24- m-a întrebat. 

- Ai bani? 

- Da. 

- Hai să bem. 

- Unde? 

- La crâşmă. 

- Cum? 

- Sărim gardul că doar nu-s degeaba comandant de 
gardă. 

- lar îi bine în armată. 

- Scoate macaroanele? 

- Care macaroane? 

- Alea de TR-ist. Te vezi din avion. 

- Aha. 

Am băut Rachiu Superior până la limita „full” şi ne-am 
îmbătat ca porcii deşi nu ştiam, încă, cum arată nişte porci 
beţi. 

Când am sărit gardul înapoi eram să cad pe Buldi 
care era santinelă. Ne-am speriat amândoi. 

- Marş, jivină, că-ţi dau rachiu! 

- Huo, mă, că puţi ca o distilerie! 

- la să puţi şi tu că destul puţi a căcat. la şi-ngite că 
armata trece. 

- Te dracului. 

- Te tu, şi-am plecat împleticindu-mă. 

În faţa cantinei m-a preluat Legionarul îngrijorat ca o 
mamă sovietică. 

- Bă, tu eşti nebun? Dacă ştiai că-ţi vine Cati, de ce ai 
plecat la băut. Te caută toată unitatea. 

- A venit cu mă-ta? 

- Nu, boule, cu Lili. Nu ştiai că vin? 

- Ba da, dar trebuiau să vină la două şi-i..., nu văd 
ceasul. 

- E şapte, nebunule, şi au tren la opt înapoi. 

- Să lase bani şi băutură şi pot să plece.Nu suport 
femei după ce l-am văzut pe Relu îmbrăcat civil. Mi-e silă 
de mine şi de toată armata asta împuţită. 

- De băutură nu ţi-a fost silă? 

- Nu. 

- Se vede. 

- Hai, dracului, la poartă că te bagă la arest dacă nu te 
găsesc. 

- Dacă nu mă găsesc, n-au cum să mă bage la arest. 

- Te găsesc ei, până la urmă. 

- Ştiu, am zis eu că femeia.-i o belea. 

- O belea, n-o belea, dacă nu mergi mai repede ai 
belit-o. 

L-am urmat legănat că dacă se uita cineva la mine 
făcea rău de mare. 

Eram iremediabil beat, cu vestonul descheiat, fără 
semnele de TR sau de armă pe epoleţi şi centură atârnată 
pe burtă ca să nu preseze alcoolul. 

După ce-am trecut cu brio de plutonierul de la punctul 
de control care m-a privit înţelegător, nu ştiu de ce, s-a 
rupt filmul. 

Mi-a spus Legionarul cu o satisfacţie perversă, că am 
exclamat entuziast „Cati! şi-am luat-o în braţe pe Lili spre 
stupoarea generală. 

Mi-amintesc de o portocală pe care-am mâncat-o cu 
tot cu coajă, de-o gură de şampanie, de plecarea fetelor 
dezamăgite - nu ştiu ce se-aşteptau să găsească - şi-apoi 
de trezirea de la vreo unu jumate noaptea, când mă rugau 
să mă duc în post. 

- Mi-e somn şi nu fac gardă nici cu arcanu'. 

- Bă, dacă se scoală OSB-ul (ofiţerul de serviciu pe 
batalion), facem arest la pauşal că-i beat şi comandantul 
gărzii. 

- Stiu, vreau la arest. Ăia dorm acum. Vreu pipi, vreu 
caca, vreau să vină trenul, vreau femei, vreu să mai beau şi 
mai duceţi-vă dracului şi lăsaţi-mă să dorm că nu ştiu ce fac. 

- Trebuie să intri-n post. 

- Că până acuma mi-a dat armata numa' carne. 

- Mă, boule, ne bagi pe toţi în budă de nu ne mai 
scoate nici Lenin de-acolo. 

- O să vă scoată la ordinul meu. 

- Da' cin' te crezi, tu, Tătuca Stalin? 

- Nu, mămica voastră. Şi n-am decât o singură ţâţă. 
Poftiţi de sugeţi, ne'nţărcaţilor. Că nu vă mai săturaţi. 

- Hai, mă animalule, c-am încălcat consemnul postului 
şi ne bagă, mâine, în tribunalul militar. 

- Eute bag în mă-ta, azi. Şi chiar acum. Întocmai şi la 
timp dacă nu mă laşi să dorm. 

- Dacă scap şi-n noaptea asta mă călugăresc. 

Până la urmă au reuşit să mă extragă din aşternut 
fără anestezie. Jinxie (un coleg durduliu şi minunat) şi cu 
Legionarul, cred. S-a trezit şi Porcu. 

- Hai de-ţi ia arma, omidă păroasă şi chioară! 

- Să-ţi spun că din mine iese fluture şi zboară şi tu ai 
viitor de „râmă”? Râmă, naibii, în altă parte, porc prost şi 
lipsit de maniere, nu mă brusca pen'că-s fragil. 

M-a plesnit scurt după ceafă. 

- Bine, nu-ţi spun. Nu de frică ci ca să mori prost cum 
eşti. Nu te zburli iar că-ţi vreau binele. „Fericiţi, cei săraci 
cu duhul, căci a lor va fi împărăţia cerurilor” şi, sincer, cu 
prima ocazie te omor. 

Eram dezarticulat. M-am deplasat la rastel ca un melc 
încrucişat cu o meduză de uscat dacă există şi-am luat-o 
pe Leana cea de toate zilele, femeia cea mai fidelă din 
armată, arma. 

- Dă, mă, muniţie. 

- Nu-ţi dau o bobiţă, băi, alcool ambulant. 

- Jinxie, te bat. 

- Scoală de te culcă, băi târâtoareo. Tu nu eşti în stare 
decât să învârţi limba-n gură ceea ce este, şi aşa, o 
minune. Dacă mori în noaptea asta nu mai e nevoie să te 
îmbălsămeze. 

- Nu mor că mai e de băut în armată. Apropo, n-ai o 
bere, că am o arşiţă ceva de speriat. 

- Sictir, şi ia o şubă că-s -25 de grade afară şi-ngheţi 
instantaneu cu tot cu antigel. 

- Ce suflet ai. Dacă erai mă-ta cred că-ţi cedam deşi 
n-arăţi prea bine. Şi dă, mă, zece bobiţe să trag numan 
geamurile de la ultimul etaj. Promit că trag şi la Cl-st. 

- Nu-ţi dau. 

- Ţi-e târşă. 

- Mi-e şi du-te dracului de reptilă paricopitată. Dacă 
mai stai în corpul de gardă cred că o să fac un incident de 
încărcare muniţie şi te omor. 

- Bine, mă, am să ţin minte că m-ai ameninţat. Dacă 
dormi, în noaptea asta, îţi tai puţulica şi-o trimit la Făget s- 
o afişeze-n faţa primăriei să ştie fetele de măritat că n-au 
pierdut nimic. 

Intr-un târziu am ajuns în post şi ceea ce-mi amintesc 
este că m-am trezit, învelit în şubă, cu Leana la piept, pe 
la cinci şi ceva, înainte de a se fi trezit OSB-ul sau de a fi 
apărut primele cadre la program. 

A doua zi am aşteptat reacţii. Părea imposibil să nu se 
fi aflat. Dar toată lumea a tăcut. 

Părea un complot al tăcerii. Ori colegii mei erau nişte 
îngeri şi n-a ciripit nici unul, ori corpul ofițeresc a ajuns la 
concluzia că eram nebun şi că, deşi cerusem învoire pe 
motiv de venit gagică, mi se refuzase pe motiv de gardă 
aşa că mi s-au acordat circumstanţe atenuante ori am avut 
norocul porcului şi nimeni n-a avut chef să dea mai multă 
importanţă celor întâmplate. 

Oricum armata a continuat ca şi cum nu s-ar fi 
petrecut nici o ispravă în acea noapte. 

Acum mă gândesc la faptul că tuturor le-a fost frică 
de enormitatea faptului că cineva să fi fost atât de beat în 
postul de santinelă. 

Întotdeauna adevărul este cel mai simplu dar ce mai 
contează acum? 


(1 A FOST SEAR| (| A FOST DIMINEA|| 


Copiii s-au jucat în noroi, fără rost. Nu 
glumeau. Erau serioşi dar, totuşi, se jucau. 

Am adormit adânc. 

Uite, viaţa ta a trecut! Timpul tău... 

- Nu-i ceasul meu! 

In jurul tău, pământul răscolit fără alt gând... 

Adormit în picioare, cu trupul cocârjat, omul 
veghează somn îndulcit de frumuseţea adâncurilor 
nopții. 

Acolo, au cântat cocoşii! 

Zorii ne-au mâzgâlit privirea cu lumină tristă... 

Toate le uit azi... 

Noapte şi-ntuneric... 

Alarmă!!! 

Dimineaţa s-a iţit prea devreme... 

Hai, priveşte, acum, răsăritul lumii!... 

Nu mai poţi. 

Aşa-i? 

„ZÂMBEŞTE! MÂINE...” 
S-AR PUTEA SĂ NU MAI EXISTE! 


Plutonul nostru fantomă fusese ataşat la compania de 
intervenţii alpine, o companie în care fuseseră aduşi toţi 
cei ce nu avuseseră loc în batalioanele disciplinare ale 
țării, din cauza aglomerației şi nu i-au lăsat să 
călătorească pe scară ca la tramvai. Diferenţa dintre 
regimul de aici şi cel al unui batalion disciplinar era doar 
faptul că aveau arme normale şi nu din lemn. 

Patria şi trupele de securitate aveau încredere în ei. 

Era o adunătură de indezirabili, nebuni, epileptici şi 
insubordonaţi care nu avuseseră pile să scape de armată. 
O parte fuseseră la construcţia Transfăgărăşeanului, 
„Drumul morţii” unde-şi văzuseră colegii murind din cauza 
alunecărilor de teren, dinamitărilor greşite sau pur şi 
simplu de foame sau frig. Familiile aflaseră c-au murit la 
datorie, ca nişte eroi, construind socialismul. Dar ei 
muriseră pur şi simplu lăsând un gol în sufletele celor 
rămaşi şi o spaimă în plus că vor urma ei şi o cruce 
scrijelită pe o piatră. 

Scăpaseră dar numai pe jumătate. 

Erau handicapaţi pe viaţă. 

Se construia o cantină în unitate şi un pluton dintre ei 
ajutau muncitorii cu trebile grele. Asta le asigura privilegiul 

de a face rost de băutură aproape zilnic şi noi eram 
prietenoşi şi însetaţi. 

În seara aceea eu şi Legionarul veneam de la Staţia 
radio a unităţii unde ascultasem Metronomul lui Cornel 
Chiriac la Europa Liberă în condiţii fonice deosebite. 
Fredonam melodii de Pink Floyd sau Led Zeppelin când 
ne-am întâlnit cu sergentul Crişan, un băiat vesel să-l pui 
la rană. 

- Convocare urgentă la magazia de efecte. Avem 
şedinţă de cenaclu. „Idei principale” tari şi şi din belşug şi 
legătura cu lumea civilizată prin tranzistorul Electronica 
cea mai mare descoperire românească, în afară de 
motoreta Mobra. 

- Bă, ne-am dat dracului, iar îi bine-n armată. 

- Legionarule, ce nu fac eu pentru cultura acestei ţări? 
Va merge buhul despre cenaclul nostru „ caco”ntribuţie la 
dezvoltarea literaturii naţionale şi universale. Dacă n-am fi 
supăraţi pe ei i-am convinge pe capitalişti să ne dea 
premiul Nobel dar aşa... ne mulţumim cu „Triumful Mioriţei 
asupra romanului Ovidiu”. Bătu sticla cu coniac Ovidiu de 
dinţi şi-ntrebă: 

- Cine e? 

- Eu sunt, Ovidiu. 

- Intră! şi bău lung. 

- Trăiască vestita Companie a 2a, alpină, elită a 
elitelor, pavăză de nepătruns în calea inamicului capitalist 
de cercetare şi diversiune corupt şi mincinos care ne oferă 
Pink Floyd nealcoolic. Realitatea nostră socialistă ne oferă 
generos Mioriţa, Ovidiu şi Triumf şi, la caz de restrişte şi 
jale Rachiul superior cu cei doi ochi albaştri pe etichetă. 
Cum să nu-mi iubesc eu patria şi să nu fiu gata să-mi dau 
viaţa pentru plaiurile pe care cresc asemenea băuturi? 

- Înainte, Şarpe chior, spre înălţătoarele momente 
care vin! Să ne stingem focul din stomac. Să ne meargă 
buhu' că ce vrednici băutori suntem. Limbricii din mine 
stau cu gurile căscate aşteptând divinul alcool. 

- Înainte, Porcină, da” mai bine să nu meargă vestea. 
Noi ne-am cam săturat de arest. Şi apa ne face rău la spate. 

Veniseră câţiva de acasă şi se trecuse băutură pe la 
posul şase de se putea face şi baie. Dar şi cererea era pe 
măsură. Când am ajuns deja erau unii care strigau cât îi 
ținea gura „Hai liberare!”. 

- Bă, dacă vine OSB-ul, ne ia alcoolul şi-s în stare să 
fac moarte de ce-oţi fi voi, că oameni nu sunteţi. 

- E de-al nostru şi el şi tablă şi-s îmbălsămaţi de nu se 
mai scoală nici dacă le vine să se pişe. 

Odată liniştiţi am atacat cu încredere şi elan comunist 
lichidul dătător de viaţa bună în armată şi-n fumul de ţigară 
s-au înălţat spre tavan, că cerul era departe, cele mai 
deşucheate cântece din folclorul mahalalelor. Contribuţia 
noastră a fost numai la refrenuri şi la agitația vizuală că-n 
rest nu prea ne pricepeam la astfel de muzică şi nu era 
politic să cântăm cântece studenţeşti dar ne simţeam ca 
peştii în apă. 

Şlagărul serii a fost „ Săru' mâna, Coană Lina” cântat 
de bravul soldat Caleap spaima femeilor din zonă, care 
erau cele trei spălătorese având o greutate cumulată de 
cinci quintale. 

„Săru' mâna, 

Coană Lina, 

Spune-mi, te rog, unde-ţi e latrina, 

că am crampe la stomac 

şi îmi vine să mă... 

Mai la stânga, mai la dreapta, 

mai la stânga, mai la dreapta de-o luaţi 

acolo găsiţi latrina şi puteţi să vă ... 

Săru' mâna, 

Coană Lina, 

mulţumescu-ţi că mi-ai spus unde-i latrina 
dar acum că-ţi spun „Bonjour” 

dă-mi ceva de şters la... 

Mai la stânga, mai la dreapta, 

mai la stânga, mai la dreapta de-o luaţi 
acolo găsiţi fântâna şi puteţi să vă spălaţi.” 

Profesorul, cu chitara lui, era echipa orchestrală şi ne-a 
cântat melodii de epocă şi noile creaţii ale trupei Phoenix din 
Timişoara care nu plecase încă în Germania capitalistă. 

Sergentul Crişan, înfăşurat într-un cearceaf, ne-a 
declarat. 

- Domnilor, de la Râm ne tragem sau ne-o tragem şi, 
dacă mai bem, prevăd că mâine o să râmăm pe la 
padocurile porcilor sub comanda vajnicului nostru căpitan 
de plai cum te pun aşa să stai şi în spate să mă ai. După 
cum văd eu, aleasa noastră adunare va fi norocoasă dacă 
va scăpa numai cu atât. 

- Şezi, mă, că tăt nu mai schimbi nimic, înţelepţi Porcu 
după ce nu scosese prea multe cuvinte de teamă să nu-l 
sară vreun rând din sticlele care umblau alandala. 

- Ce, mă, te-ai umplut de-ai prins gust de vorbă, se 
interesă Buldi care, oricum, nu vorbea mult de felul lui. 

- Taci, Jigodel, că aşe te lovesc de-ai să participi la 
nunțile din mahalaua Ticăului doar cu limba aia tare, care 
te mănâncă. 

Se trecuse la faza când toţi vorbesc şi nimeni 
n-ascultă. 

Eu cu Legionarul băusem gospodăreşte dintr-un bidon 
cu vin de zece litri pe care l-am adus, spre dimineaţă la 
starea iniţială adică de gol şi-am tăiat-o englezeşte. 

Când ne-am trezit, Cioară şi cu Şandor au condus o 
gimnastică de-nviorare de ne-am blestemat norocul şi cele 
două ore de somn instantaneu. Dar asta-i armata, cu bune 
şi cu rele. 

- Începe nasol ziua de azi, Legiune stăină. 

- Tot ce-ncepe nasol se termină şi mai nasol , citat din 
memorie. 

- Aţi supt de la două mă-ta, ca nişte mieluţi blânzi, se 
băgă şi Piţi în vorbă, mai mult sictirit că nu participase din 
cauză că lua ampicilină. 

- Taci, mă, că-ţi fac bara asta cravată, s-a dat la el 
Porcu care-şi legăna baniţa de cap încercând să urce într- 
o poziţie oarecare pe bara fixă. Dacă mergea alcoolul cu 
ambucilina erai în aceeaşi stare cu noi, aşa te dai 
organizator de grupă sindicală. 

După masa de dimineaţă s-a simţit în aer furtuna. 

Tătuţu', plutonierul de companie, găsise magazia de 
„defecate” plină de fum, chiştoace şi sticle şi-l chemase pe 
ofiţerul de serviciu care încerca s-o dreagă. Dar ghinionul 
nu-i o pasăre migratoare şi l-a adus pe locţiitorul pentru 
servicii acolo. 

- Şi, deci, în timpul serviciului tău nu s-a întâmplat 
nimic deosebit, Derioiule? Unde-i comandantul Companiei 
a 2-a? Să-mi afle imediat cine a făcut asta. 

- 'Nţeles. 

Căpitanul Stancu era un om minunat. Fost alpinist, 
centura neagră la judo, mereu cu-o glumă pe buze dar n-a 
avut ce face. 

Exploziile în lanţ au dus şi la noi menţionându-se 
modesta noastră contribuţie la reuşita cenaclului din 
noaptea trecută. La adunarea batalionului totul se 
prezenta ca starea Europei înainte de primul război 

mondial. Atentatul de la Sarajevo l-a anunţat colonelul 
comandant. 

- lar voi? Aud c-au participat şi T.R.-iştii. Buun. Vedeţi 
voi. Aşa era colonelul Maxim, inimă caldă, nu vorbea mult. 

Din stânga mea soldatul Caleap mi-a tradus benevol 
de parcă mă chema la o ţigară. 

- Asta pute-a marş. Pe puţin 120 de Kilometri nu litera 
de la AKM 

Ziua a continuat, ca de obicei, am plecat la câmpul de 
instrucţie cu cântec, frecuşul a fost ceva mai dur dar 
suportabil având în vedere că eu nu puneam masca, de 
miop ce eram, spre invidia celorlalţi. Erau colegi care 
purtau ochelari şi acceptaseră să pună masca la instrucţie 
dar asta-i privea, eu m-am prevalat de regulament şi n-a 
avut nimeni ce-mi face. 

Cozile de topor se ştiau şi mie nu-mi mai păsa câtă 
vreme eram în grupa lui Filimon care ne freca pe bune şi 
fără patimă. 

Seara am constatat că-mi intrase apă şi-n ceas. l-am 
pus mecanismul la uscat pe calorifer. Era un ceas 
Racheta şi, culmea, l-am avut, încă mulţi ani după armată 
şi a mers bine. L-a mai purtat şi tata o vreme. Cred că, 
până a murit. 

Ca niciodată, şi noi şi cei din Compania a 2-a ne-am 
culcat înainte de stingere. 

La ora unu am auzit vocea calmă a locotenentului: 

- Se execută Apollo. Era codul de alarmă al plutonului 
nostru. Să nu ziceţi că, n-aveam oameni culţi în trupele de 
securitate. 

Am sărit din pat. 

- Grupa-ntâia, la bocanci! 

- Grupa-doua, la arme! 

- Grupa-treia, echiparea! 

În întunericul deplin totul se executa mecanic cu 
minimum de zgomot. Se mai auzeau, din când în când 
înjurături înfundate sau câte o armă căzând. 

Ne-am adunat pe platoul din faţa cazărmii, în 
douăzeci de minute, cu echipament complet, raniţe, foi de 
cort, căşti, câini serviciu- de parcă nu-l aveam pe Buldi- şi 
arătam ca nişte căpiţe de fân tăvălite de vite. Radiştii şi 
căţelarii ne înjurau înfundat. 

- Voi o faceţi, noi o tragem, se plânge-un căţelar. 

- Ai citit „Cei trei muşchetari”? întreabă Huan He.Toţi 
pentru unu' şi voi cu noi. 

- Nu. 

- La urma urmei, nici nu ne trebuiaţi, 'l-avem pe Buldi, 
zice şi Porcu. 

- Avem şi porc, mârâi Buldi, şi ăştia ne dau de 
mâncare parcă-am fi toţi la fel. 

- Taci, mă Potaie, că şi tu eşti omnivor, ca şi el. 
Amândoi mâncaţi căcat, se deşteptă în Piţi nevoia de a 
primi vreo cinci şase pumni la foc automat din două direcţii 
diferite. 

- Vezi, mă, dacă te mănâncă penele? îl dojeni 
Profesorul pedagogic şi didactic de primi şi el doi pumni 
pentru că era singurul pe care Piţi-l putea bate fără 
probleme. 

- Ce dai, mă, te-n haripaa dreaptă de zburătoare. S- 
a umflat tărâţea-n tine? 

- Drepţi, se-mparte muniţia! 

Făcea parte din sadismul marşului, cum aveam să 
aflăm, să se dea multă muniţie de manevră ca să avem de 
curăţat armele din plin, la întoarcere... 

Ni s-au dat câte trei încărcătoare pline şi cinci petarde 
de fiecare. 

Mutu ne-a dat misiunea în maniera obişnuită. 

- Din informaţiile primite rezultă că un grup de inamici 
de cercetare şi diversiune a pătruns în ţară şi se află în 
zona muntelui Lalu. Plutonul nostru împreună cu 
Compania a 2-a are misiunea de a efectua o scotocire pe 
următoarele coordonate... 

- Mă, ăsta lu' nevastă-sa tot aşa-i dă misiunea? 

- O misiune două i-aş da, şi eu, neveste-si. Ai văzut-o 
la jurământ? 

- Lasă gura că nu se uită ea la un soldat pârlit ca tine. 

- Dacă mă dezbrac nu se mai văd epoleţii şi cum îs 
stătut... 

- Uită, mă, chestiile astea c-ai să apretezi cearceaful 
noapte de noapte de-o să faci bătături la coate şi genunchi 
mai ceva ca la instrucţia tragerii. Are ea înlocuitor la 
comandă. N-ai văzut cum îi fugeau ochii, ca la hoţi? 

- Ce-o fi vorbind Fata lui Bube cu Mutu şi cu gradaţii? 

- Ne cântă că noi am fost la cenaclu şi se cere să 
rămână planton. 

- Ai dreptate. Uite că pleacă în bloc, codoşu' dracului. 

- Asta i-a fost ultima. La-ntoarcere, pătura-n cap şi 
executarea. 

- Otreapa dracului! Curvă-mpuţită! Ce, crede c-o să 
rămână cu Mutu? Fetiţa tatii, las că-ai să-ţi doreşti să fi 
fost cu noi în marş. 

- Drepţi! La dreapta! Înainte 'arş! 

- Au băgat la cutiuţă numele noastre ilustre şi speră 
să ne ologească plutonul după marş. Se crede diabolic 
Mutu dracului. 

- Gura, mă soldat, inainte fuga... arş! 

Am fugit aşa vreo zece minute. Scosesem limba de- 
un cot. 

- Ai fost pocit la gură, Legiune. 

- N-aş mai fi fost. 

Stai! În coloană, adunarea! Înainte marş. La fiecare 
şoaptă aşa vă fac. 

O vreme am mers în linişte. Eram cu limbile scoase şi 
prea ocupați să respirăm pentru a căuta voluptăţile unei 
conversații intelectuale. 

Porcu se slobozi primul. 

- Dacă nu eram noi, nu aveaţi ocazia să admiraţi o 
noapte ca asta. 

- Mersi de-aşa ocazie, mai bine-o păstrai numai 
pentru tine. 

- Eu mi-s altruist, mă boule, am o inimă cât un bostan. 
Aşe vă iubesc de nu vă pot refuza o plăcere ca asta. 

- Înainte, pas alergător 'arş! 

- Dacă ne mai faci multe plăceri dintr-astea îţi bag o 
petardă-n cur şi-i dau foc s-avem şi noi armament reactiv 
ca trupele Rangers. 

- Lasă-l c-o mâncat fasole şi-i tăt aia. 

- Vă place alergarea? Vă servim cu plăcere. 

Mutu şi gradaţii alergau lejer pentru că n-aveau 
echipament să-i încurce. Mutu avea doar pistolul că 
porthartul i-l dăduse lui Filimon să-l care iar sergențţii 
aveau doar armele în bandulieră, portîncărcător şi 
baionetă. Noi cu zdrăngănelile atârnate de centură şi 
raniţă alergam traşi în toate direcţiile de ziceai că ne bate 
alizeul moscovit şi nu ne simţeam ca la Athenee Palace. 

Dimineaţă, la ora şase, eram în liziera pădurii unde 
am primit alimentele, conserve de fasole, unt, pesmeţi şi 
marmeladă pentru o zi şi ni s-a împărţit ceai frape din 
marmite cu gheaţa pe ele. Nu că noi l-am fi vrut cald ci, 
măcar, puţin alcoolic. 

- De ce dracu' le-o fi plăcând americanilor pick-nick- 
urile? Ăştia trebuie că-s masochişti. Nafura mamii lor de 
capitalişti decăzuţi. 

- Ăsta-i rolul educativ al armatei în ţara noastră cea 
isteaţă. Vezi, acu' n-o să mai vrei să pleci la mătuş-ta-n 
Canada, Porcule. 

- Nici n-am vrut. Mama pleacă. Eu „mă simt legat prin 
sete” de voi camarazii mei de arme şi larve împuţite. Ştii 
chestia aia cu limbricii? 

"Doi limbrici, tată şi fiu stăteau ei în fecala originară şi 
vorbeau. Limbricuţul cel mic şi-a iţit căpşorul prin moţul 
falnic al fecalei şi a privit în jur. 

-Uite, tată, ce frumuseți sunt în lumea care ne- 
nconjoară. De ce nu plecăm şi noi să ne bucurăm de ele? 

La care tatăl îi răspunse, plin de patriotism: 

- Aici e patria noastră, aici rămânem." 

Aşa şi eu. Ba mai învăţ şi să apăr fecala de Buldi şi 
alţi duşmani de clasă. Mantule, ce mai face soru-ta? Te-a- 
ntrebat de mine? 

- Staţi-ar în gât. Alcoolicule, zise Mantu. 

Era un băiat frumos, fost gimnast, cu un corp scund dar 
desăvârşit şi o cicatrice la buza de sus care-l masculiniza. 

- Mantule, tu m-ai văzut frumos şi vrei să mi-o dai pe 
soru-ta. Eu o iubesc pe Olivia dar, dacă mă rogi frumos, 
cum Olivia nu mă iubeşte, mă ocup de soru-ta când merg 
în concediu. 

- Lasă, mă bidon damblagit, că mai bine am eu grijă 
de Olivia decât tu de soru-mea. Îi prea frumoasă ca să se 
uite la un burete îmbibat cu alcool. 

- Oleoleo Mantoooo, Mantuleeee, nici nu ştii tu ce 
pierd femeile că m-o luat pe mine în armată. În timpul ăsta 
pierdut puneam bazele la cel puţin o sută de Alain Deloni 
locali şi-ţi plantam şi ţie unul în familie. 

- Du-te, bă, că tu nu poţi face decât copii handicapaţi 
sau direct conservaţi în spirt. Cred că şi tu ai fost pus în 
spirt, după naştere şi-ai băut spirtul. 

- Cum o fi, cum n-o fi, după ce termin armata, mă fac 
cumnat cu tine. O las pe Olivia şi-o iau pe soru-ta. O iau, 
mă, de câteva ori tot o iau. 

- Pe soru-mea nici de mână n-o iei tu. 

- Da' ce eu mână n-am. Lasă, mă tolomace, c-o iau 
eu de unde trebuie. 

A fost singura masă liniştită dinaintea furtunii şi încă 
ne părea o glumă. N-am înțeles de ce băieţii din 
Compania a 2-a îşi verificau bocancii. Ei aveau bocanci 
scurţi cu crampoane şi şanuri pentru schiuri, speciali 
pentru munte. Noi aveam obişnuiţii bocanci militari 
semicismă cărora ei le spuneau ghetuţe şi aveam să 
pricepem de ce. 

- Atenţiune! 

- Hait, îl strâng bocancii şi se răzbună pe noi. 

- Drepţi, în careu, adunarea! 

Mutu iar ne-a lălăit placa despre misiune dar ce era 
esenţial consta în faptul că urma să facem o scotocire pe 
vârful Lalu. Ni s-au dat coordonatele şi am fugit în 
dispozitiv. Ne intrase în reflex de la multele instrucţii. 

- Norocul e că americanii sunt aşa departe, că, dacă 
ar avea proasta inspiraţie să se uite la noi, ar desfiinţa 
grupele Rangers şi s-ar organiza după securitatea 
română. Cu aşa organizare i-am cuceri şi noi, cu trei 
băşini de la fasolea de ieri otrăvim toate oraşele mari de 
dincolo de ocean. 

- Taci, mă, dracu' că ne fut ăştia ca pe noi, se rugă 
Mantu. 

- Poate pe soru-ta, Mantule, pe noi, numa la cap. ŞI, 
cum pielea măgarului, vrei s-ajungi militar de frunte să te 
respecte şi pe tine lumea? 

Ne-am desfăşurat în trăgători şi am pornit. Ne-am 
învârtit pe Lalu, Ciocanu şi Toaca de ne-au sărit capacele. 

Inamicul de cercetare şi diversiune nu se lăsa prins. Mă 
rog, nu încă. 

Am intrat în blocadă. 

Poziţii fixe, aşteptare şi eu mi-am mâncat conserva de 
fasole, care-mi îngreuna raniţa, pe şest să nu mă vadă 
ofiţerii. 

La un moment dat s-a dat ordin de încetare a misiunii 
şi pauză de masă dar când au deschis conservele s-a dat 
alarma. Cine a pus conserva deschisă în raniţă a scos-o 
talmeş-balmeş şi şi-a mânijit toată mustăria de grăsime şi 
sos. Un spălat în plus la întoarcere. Cine-a aruncat-o a 
scăpat de spălatul acela dar tot flămând a rămas. 
Adevărata tactică de securitate era futaiul de genul ăsta. 
Dar nu dau vina pe ilustrele noastre trupe că, în toate 
armatele, se face la fel dar se numeşte diferit. 

„Inamicul de cercetare şi diversiune” care ne fusese 
repartizat era prieten cu noi- dacă nu era nu-l găseam în 
veci şi ne făceam veacul prin munţi alte câteva zile. 

Caporalul Filimon era temut pentru forţa lui dar ne 
plăcea că era franc şi corect şi nu ne-a scăpat nici un 
„inamic”. 

De la o vreme, intrasem în transă. 

Eram atât de obosiţi că nu ne mai păsa de nimic. 

Nici ofiţerii nu mai intrau printre noi. N-aveau curaj. 

Probabil că ni se citea pe mutre dorinţa de a face pe 
cineva responsabil de mizeria asta de viaţă. 

Petardele rămase explodau dislocând pietre aiurea. 

Mergeam, pe zăpadă, pe marginea prăpăstiilor cu o 
inconştienţă demnă de nişte sinucigaşi. 

Eram drogaţi de oboseală. 

Eram înfierbântaţi de la mersul îndelungat şi nu ne 
mai  dureau nici măcar rănile făcute de curelele 
echipamentului sau de bocancii neadecvaţi. 

Câţiva puseseră întăritoare de recul şi răsunau văile 
de rafale trase la foc automat. 

Feţele celor care trăgeau se vedeau monstruos în 
lumina focului de armă. 

Filimon cunoştea starea şi, părând că participă la 
nebunia noastră avea grijă să nu ne piardă prin râpi. 

Un lent major a vrut să facă ceva ordine dar s-a retras 
din faţa baionetelor celor din plutonul de muncă. 

- Ce, mă, le e foame alor tăi de colivă? a-ntrebat 
careva. 

Foamea trecuse-n dorinţa de a fuma continuu dar 
numai puţini mai aveau ţigări şi nu dădeau nimănui. 

Am ajuns la şosea. Timpul nu mai conta însă mai 
aveam doar douăzeci de kilometri de mers până la 
cazarmă. Pe drum drept. 

Oboseala dispăruse şi a revenit cheful de vorbă. 

- V-a plăcut „plimbărica”, băieţi? a-ntrebat Cioară. 

- Dacă mai cârâi mult ai să afli cum îţi stă cu capul 
sub aripă, i-o tăie Filimon. 

- Ce, mă, te deranjează că a făcut totă lumea o 
plimbărică pentru protejaţii tăi? 

- Te-n căcat, Cioară, că n-a fost numa' pentru ei şi ştii 
asta. Era pregătită demult. 

- Nu ştiu nimic, o să vedem cum de ştii tu. 

- M-ameninţi că raportezi? Codoşu' dracului! 

Porcu, pe care Cioară şi cu Sandor îl ologiseră în 
marş a spus prevestitor de rele. 

- Orătania asta trebe ologită. Eu 'l-împuşc gratis. 

- Ji-o fi prieten, a zis Legionarul. Ai auzit de moarte 
lentă, cât mai lentă... 

Eu nu spusesem nimic. Eram cu arma-n cumpănire că 
umerii şi gâtul mi-erau praf de rosături de la tot tarhatul 
militar. 

L-am privit lung şi cred că şi-a amintit cum trag pentru 
că a tăcut şi a părut să se-nfioare. 

Dar poate a fost numai un acces de mândrie al meu. 
Cert e că n-a mai zis nimic. 

Înainte de a ajunge la cazarmă ofiţerii se trăseseră 
deoparte. Ne-au aşezat gradaţii pe plutoane într-o ordine 
aproximativă. 

Era două noaptea şi noi arătam jalnic. 

Trecuseră douăzeci şi cinci de ore şi parcursesem o 
sută douăzeci de kilometri după hărţile misiunii. 

:i făcusem efectiv, metru cu metru. l-am simţit de cum 
am intrat în cazarmă. 

Respectam ordinea operaţiunilor exersate automat. 

Descărcat armamentul. S-au scăpat câteva cartuşe în 
sus. 

Armele-n rastel. Raniţele la capul patului, bocancii în 
camera de valize... 

- Deschide, mă, geamul că-i ca la gazare! 

Ciorapii erau maronii de la sângele amestecat cu 
transpiraţie şi murdărie. 

Puţeam toţi a hoit dar cine mai putea să se spele? 

Totuşi ... spălator, măcar pentru ţigară... 

În pat... 

Somn sau moarte, cine mai putea distinge? 

Fata lui Bube dormea dar n-aveam putere să-l batem. 
Numai Huan Ho, care avea patul lângă el i-a tras un picior 
de l-a transferat pe podea şi l-a anunţăt maliţios: 

- )in să te-anunţ în mod oficial că te-ai mutat, Curvo. 
Vezi, tu, mâine! 

Ne-am sculat pe la nouă şi-am avut program de 
recuperare. 

Am spălat echipamentul, am curăţat armele, am 
dormit la orele de studiu... şi-am mâncat. 

Piţi a stat două săptămâni în infirmierie. 

l-au îngheţat penele de vrabie anemică şi-a făcut 
pneumonie. Pe munte era frig, glonţul era cald şi-a făcut 
aprindere la plămâni, glumeam noi. 

S-a făcut bine şi-a salvat ţara de la un consum inutil 
de plumb pentru sicriu şi bani cheltuiţi pe-un pluton de 
onoare. 

Pentru noi a fost mai bine c-am avut un om mai puţin 
la raţia de ţigări şi băutură o lună cât a rezistat să ţină 
regim, destrăbălatu'. 

La o săptămână după marş, alpinii au plecat la 
obiective, în pază sau se pregăteau de liberare. Venea 
februarie şi făcuseră, oricum, două luni de armată în plus. 

Noi am rămas. 

O săptămână l-am bătut pe Fata lui Bube, zilnic, apoi 
numai când ne aduceam aminte. 

Au venit verificări. 

A venit Colonelul Marcu. 

M-a ţinut minte. 

M-a futut de mi-au mers fulgii şi am tras prost, din 
nou. O răzbunare care m-a costat trecutul pârâului târâş 
de trei ori şi apoi exersatul poziţiei de drepţi două ore. 

Erau minus douăzeci de grade. 

Când am pornit de pe loc mi-au trebuit câteva minute 
să mă dezgheţ cu mâinile că n-a avut nimeni voie să mă 
ajute. 

Pe Maniu l-a pus să execute „pentru luptă culcat” şi 
„drepţi” la comandă proprie până când a inversat comenzile... 

Era distracţie nu glumă... 

Bun băiat, colonelul Marcu... suflet nobil... 

Nu-i port pică. 

M-a învăţat multe şi, cel mai sigur, că tot ce nu te 
omoară, te-ntăreşte. 

Dar, mai simpatic mi-a răms ofiţerul politic de la brigadă. 

In mod ciudat era un om cult (terminase vreo două 
facultăţi şi era în curs de a termina psihologia). 

Spunea că armata i-a dat posibilitatea să facă şcoală 
şi o făcea din plin. 

Nu ne-a pus decât o întrebare, când vrem să-şi pună 
examinarea politică să ne putem odihni după ceva greu. 
Am fixat-o după instrucţia de front şi ne-a dat la toţi 
calificativul „foarte bine”. 

El mi-a spus care este difernţa dintre un civil şi un 
militar pe care n-o ştiam dar care-i valabilă în toată lumea 
şi în toate timpurile „Pe-un civil poţi să-l militarizezi dar pe- 
un militar nu mai poţi să-l civilizezi”. 

Na, c-am contrazis ideea de politruc din perioada 
comunistă dar „... magis amica verita”. 

DECEMBRIE 1-,75 
loane 


S-a dus albul şi-a venit moina dar, dracii să le scuture 
pe toate, nu mă mai gâdilă nimic şi nici măcar nu sunt trist. 

Hai să cântăm un cântec de petrecere şi să mai 
desfacem o sticlă de vodcă, eu tot m-am apucat de băut. 

Paştele mă-sii, loane, tată, loane, frate, am crescut 
mult de la un timp şi tot sculptură vreau să fac dar... 

„ Un gol istoric se întinde, 

Pe-aceleaşi vremuri mă găsesc.” deci, de ce n-am 
mai bea o sticlă de vodcă? 

„IN VINO VERITAS” , ce mă-sa pe gheaţă! 

Hei, bătrâne, vin vremuri cu necesităţi mari de hârtie 
igienică, ascultă-mă cu atenţie şi nu-ţi fie frică, tot patru 
dulapi şi-o cruce ne finalizează dar... hai, să mai bem c- 
am început să vorbesc prostii şi... 

Mă mai apucă cu melancolie când văd câte o frunză 
cum îşi spânzură gândurile la coronele înverzite de iulie. 

Doamne, ce-o mai fi şi-n capul meu şi-n sufletul meu? 

La dracu, hai, să mai bem o ţâră! 

„IN VINO VERITAS” 

UN PRIETEN DE-ADEVARATELEA 


P.S. Am încercat să beau şi cu Mişa care-i tot în 
armată dar a ieşit nasol, aşa că... la dracu toţi dobitocii şi 
cu mine-n cap de batalion. 


BIS P.S. Scrie mai mişto un pic, te rog. 

TOV. SOLDAT 


Am ascultat, în poziţie de drepţi, toate blestemele şi 
înjurăturile tale. Încă odată am rămas impresionat de 
logica ta cu toate că mă voi ridica împotriva îndoielilor care 
te frământă. 

Ei bine, Domnule soldat, cum crezi că „o îndatorire de 
onoare” este mai importantă decât chinurile problemelor 
care mă dărâmă. Si apoi am avut, tot timpul, senzaţia că 
tu ştii ce se petrece. 

Bătrâne tigru, fără a-mi cere scuze îmi recunosc, însă, 
vina. Chiar dacă suntem, amândoi, două animale rănite, 
am, până la sfârşitul lui februarie, avantajul libertăţii. Dar, 
oricum, fii mai înțelegător căci rana ta, e posibil s-o ai 
numai datorită libertăţii şi rănile, am spus, sunt cel puţin 
(cu indulgență) egale. 

Chiar dacă m-am încadrat ritmului vieţii ce o am, fii 
sigur că-i ceva de suprafaţă şi războiul dintre cele două 
nivele Manoleasca mă vor mina. 

Mare lucru să nu-nfund spitalul. Simt că pocnesc, tot 
timpul. 

Cu toate că am senzaţia că m-am mai maturizat, nu 
m-am schimbat foarte mult. Mai ales în ceea ce o priveşte 
pe Mady. O, nu, te rog nu mai zâmbi, n-a fost numai o 
glumă a adolescenţei, nici eu nu am crezut că pot fi făcut 
pt. o dragoste atât de mare. 

Doamne, loane, mă striveşte, mă sufocă şi e atât de 
bine că nici nu am curajul să strig. 

Pe 25, luna asta, se fac selecţii pentru „Salonul de 
iarnă”, sper să pot participa şi eu. 

In ceea ce priveşte monumentul trebuie, deocamdată, 
să fac nişte schiţe. 

Romelo 

P.S. Am scris foarte mult, în ultima perioadă, o 
parte i-am trimis lui Mady. 

8. 


„ORICE LUCRU PLĂCUT, ÎN VIAŢA ASTA, ESTE 
FIE ILEGAL, FIE IMORAL, FIE ÎNGRAŞĂ” 
DAR N-ARE NICI O LEGĂTURĂ CU ARMATA. 
(prostulatul lui Pardo) 


S-apropie revelionul. Cu-o duminică înainte se 
dăduseră învoiri şi, din cheta comună, s-a luat băutură 
care-a fost trecută peste gard, la postul şase şi cărată , cu 
tomberoanele, în dormitor. Se minuna lumea de zelul cu 
care duceau TR-iştii gunoiul şi de ce păreau mai grele 
tomberoanele la întoarcere. 

Problema era unde să ascundem atâta băutură pentru 
că, eliminând locurile unde se lăudaseră ofiţerii că le-au 
găsit băutura predecesorilor noştri, arealul era foarte 
îngust. 

Pe vremea aceea nu erau pupitre pentru cursurile 
politice, se făcuse o lădiţă, de forma unei jumătăţi de cub 
tăiat pe diagională şi învelită în cârpă roşie, care-i dădea o 
forţă de obiect de cult. L-am umplut cu băutură de făcea 
omul hernie dacă-i trecea prin cap să ne ţină o cuvântare 
de revelion. 

Sertarele bibliotecii erau mai scurte, că se făcuse 
economie de material, aşa că am pus, în golul din spate, 
prinse cu bandă izolier, sticluţe de coniac de un sfert de 
litru. 

La mijlocul saltelelor am tăiat şi-am pus sticle de 
coniac, precum o axă, pentru că văzusem la revistele de 
front, că se ridicau numai la capete. Incăpeau trei în 
fiecare saltea. 

Ultimile două sticle de coniac au încăput în televizor, 
culmea, fără să atigem vreo lampă. 

Nu eram, totuşi, liniştiţi deşi nu-i ştiam pe ofiţeri prea 
imaginativi. 

A fost revista de front cu un control ca la carte şi s-a 
dovedit realitatea zicalei „carte multă nu se cere, să fii 
prost să ai putere”, n-au găsit nimic. 

Dar... informaţii existau şi s-au mai adunat de la 
plutoanele la care s-a găsit băutura şi am avut ocazia să 
vedem sadismul prostului, ne-au băgat în gardă chiar în 
noaptea festivă. 

Faptul c-am lucrat la ascunsul băuturii numai patru 
dintre noi s-a dovedit a fi o măsură salutară pentru că 
majoritatea nu ştiau nimic. 

Oricum „cântăreţii”, ori au vrut şi ei un păhăruţ ori le-a 
fost frică de un eventual linşaj din partea noastră. 

Am coborât la corpul de gardă şi ne-au sigilat, ca 
nicodată, dormitorul şi anexele, chiar şi budele să nu le 
miroase cineva... 

La masa festivă am şters două beri până să se prindă 
Mutu că intru-n post la nouă şi-am mai şters două de pe 
faţa pământului la bucătărie unde-am mâncat şi-un grătar. 

Cred că lui Mutu-i plăcea să se dea mare la focoasa 
de nevastă-sa că ce importante sunt problemele securităţii 
statului şi ei îi plăcea s-o dea, c-avea nişte ochi de te 
scoteau din minţi. 

La nouă jumate am ajuns în post. 

Şi schimbam pe Mielul, care mi-a behăit peltic 
nemulţumirea lui că n-am ajuns la timp. 

- De se n-ai venit la doispe? Era să crăp de foame. 
Mi-a rămas si mie ceva? 

- Dacă nu ţi-a mai rămas ceva de supt de la mă-ta 
poate mi se face mie milă şi te las. Măi, Cârlan jumulit, da' 
tu de se vlei mâncare? larba nu-ţi mai place, gura nu-ţi 
mai tace până n-om face-o veceu. 

- Du-te dracului. 

Am fost nevoit să-l gratulez c-un picior în cur. Aşa era 
Milelul nu puteai trece pe lângă el fără să-i dai un picior în 
cur. 

Auzisem că, în liceu, plecase în munţi să se lase 
muşcat de vipere ca să se imunizeze şi se dădea yogin de 
respira greu şi dădea ochii peste cap. 

- Eşti o brută alcoolică, mă gratulă el. 

- Vezi poate n-apuci Paştele să mori şi tu glorios, ca 
toţi confrații tăi, pentru-un drob şi o ciorbiţă şi te-avansez 
eu în grad acu'. Te-ai gândit cum ţi-ar sta sublocotenent 
post-mortem? Dacă n-o ştergi încercăm să vezi cum ţi-ar 
sta sub mine care-s numa' soldat da-s stătut şi mi-e o silă 
de armată... 

- Te bag în aia a mă-ti! Era pudic neisprăvitul. 

- Mă. fiul lui Niculăieş, Un om năcăjit, şi-al Bisisicăi, 
oiţa lui preferată, nici gaura pe care-ai ieşit nu ştii cum se 
cheamă decât vaginal, ia pas ale' că, dacă mă dau la tine 
ai să mănânci numai iarbă pasată că de supt, chiar dacă 
mai vrei, nu-ţi mai dau că mă deranjezi cu dinţii. 

- Mă, predarea asta de post a fost ca o sorcovă da' 
mai terminaţi odată că n-am bani de dat şi mai sunt şi alţii 
de schimbat, a zis Filimon. Ceilalţi se distrau copios. 

- Filimoane, vedea-te-aş general, cu căciulă de 
Astrahan nu din miel răpciugos ca ăsta, n-am ce face, 
maică, mi-e drag să-l bat de nu mai pot. Asta, dacă nu-l 
baţi preventiv tre' să-l baţi mai mult după aia că o cere din 

priviri. Are-o faţă de zici că fuge după colţ şi-aruncă cu 
pietre-n tine. 

Mai târziu, Filimon, care fusese în prima şi ultima lui 
permisie din armată (se libera în februarie), lăsase, 
precaut, un bidon cu palincă la o babă care avea casa 
gard în gard cu unitatea militară şi l-a recuperat. 

Trecea cu el pe la fiecare şi beam câte un gât ca să 
nu ajungem oameni de zăpadă. 

A trecut şi noaptea aia şi, a doua zi la trei după masă, 
ne-am întors în dormitor la băuturica noastră. 

A fost un chef pe cinste. 

Pe două a venit tata. Făcuse ziua lui pe drum ca să-mi 
aducă mie două sticle de vin făcut de el numai din boabe 
stoarse cu mâna. Una a dat-o ofițerului de serviciu ca s-o 
putem bea împreună pe cealaltă. A adus şi mâncare. Tata 
a ştiut, totdeauna, să fie discret dar, totdeauna, a fost acolo 
unde era nevoie de el. L-am iubit şi-l voi iubi, totdeauna. 

Când am intrat cu halimosul băieţii au strigat în cor. 

„lar îi bine-n armată!” 

(i a fost, pe spinarea bietului meu tată. 

N-am fost niciodată pe placul lui Mutu şi nici al unora 
dintre ofiţeri pentru că răspundeam „poftim” în loc de 
„ordonaţi” şi executam comenzile cum voiam şi dacă voiam. 

Am fost singurul din pluton care nu s-a lăsat convins 
să-şi radă mustaţa. Era o dispoziţie facultativă dar devenise 
obligatorie datorită simțului acut al decenţei de tip comunist 
al ofiţerilor şi nu numai al lor. Trăiam în epoca în care tinerii 
erau prinşi pe stradă şi duşi, cu miliția, la tuns. 

Mielul, care-şi răsese mustaţa, s-a mânjit cu funingine 
sub nas ca să-i iasă mustață în pozele pentru carnetul de 
serviciu. A fost de tot circul când l-a pus fotograful să se 
spele după ce colindase oraşul în formaţie de râdeau şi 
curcile de el. 


96 


Toate instrucţiile se făceau cu exemplificare pe mine 
de-mi ieşea sudoarea prin scurtă, la cele minus douăzeci 
de grade Celsius din zonă. 

Mi-am spart o măsea din dreapta într-o piatră din 
fasolea aleasă de noi şi, nu după mult şi una din stânga 
aşa că devenise un chin să mănânc. De băut nu era o 
problemă dar era greu de procurat băutura. 

La dentist se ajungea numai cu dispensă specială şi 
numai pentru extracţii. Eu n-aveam de gând să renunţ la 
măselele cu care m-a utilat Dumnezeu şi nici nu puteam 
obţine biletul de voie dorit. 

Momentul culminant a fost când am stat o zi-ntreagă 
în poligon făcând acele nenumărate trageri în diverse ţinte 
şi cu diverse arme dar majoritatea din poziţia culcat. Parcă 
de somn îmi ardea mie cu măselele mele inflamate. 

Spre sfârşitul zilei n-am mai putut rezista şi m-am 
ridicat de pe aliniamentul de tragere, am buşit casca de 
pământ şi-am zis printre dinţi. 

- Dacă astea-s condiţii de şcoală de ofiţeri eu îmi bag 
pula-n toată armata Republicii Socialiste România. 

S-a făcut un vid de linişte. 

Mutu a rămas interzis. 

- Ce-ai zis, mă? 

- Ce-ai auzit. 

- Cum îţi permiţi să vorbeşti aşa? 

- Pe gură. 

- Te duc la C.I.-st. 

- Hai acu' că eu nu mai pot s-aştept să se termine 
instrucţia. 

- Ajungem noi la cazarmă! 

- Eu ajung la dentist. 

- S-o crezi tu. 

- Dacă n-ajung ai să mă scoţi la raport până la 
comandantul trupelor de securitate ca ultimă activitate a ta 
în postură de ofiţer. Eu nu-s bătaia ta de joc. 

În jur se făcuse mai frig, parcă. (i linişte deplină. 

Mutu pălise, se-nroşise şi pălise din nou şi-şi muşca 
buzele de furie. 

- Dacă-o îi să fac instrucţie cu arme de lemn la 
(oncuta sau Bistriţa-Năsăud, deşi mă-ndoiesc, tu sigur te- 
ntorci la strâns şuruburi la ARO. Sau e vreun HCM cum că 
n-am voie să raportez condiţiile în care face armata un 
viitor cadru de rezervă al trupelor de elită ale ţării. 

l-o băgasem politic şi l-am încurcat. Toţi ştiau că nu 
ne asiguraseră condiţiile prevăzute de regulament şi, dacă 
se afla, erau în căcat până-n gât. 

Dealtfel m-am prins că impertinenţa combinată cu 
câteva fraze politice îi ducea urgent la concluzia că ai pe 
cineva sus-pus ori eşti cine ştie ce „infiltrat” şi udau 
nădragii la foc automat. 

Mai târziu, la o vizită de lucru a generalului 
comandant al trupelor de securitate, când ne-au scos din 
gardă şi ne-au trimis pe munţi cu o staţie şi muniţie de 
manevră cât să aruncăm în aer barajul Vidraru şi ordin ca 
nimeni să nu ne vadă până la noi ordine, am înţeles că se 
temeau cu adevărat dar mai aveam câteva săptămâni şi 
venea dorita liberare. Ce mai conta? 

În după-amiaza aceea am plecat la medic, în oraşul 
Câmpulung Muscel pe care nu-l văzusem decât prin 
ferestrele câtorva crâşme când sărisem gardul. 

Infirmierul mă instruia cum să mă port la Policlinică de 
parcă eram handicapat. 

Am aşteptat cuminte până când doctorul a avut timp 
de mine şi, când s-a oferit să-mi scoată amândouă 
măselele, l-am blocat ca pe-un puc la mantinelă. 

- Hopa, hopa, Penelopa, dom' doctor! Priviţi, vă rog, la 
macaroanele mele. Ele certifică armata de nouă luni, cât o 
gestație dar nu cred că voi mai avea şansa la dinţi de lapte 
aşa că nişte pansamente de gips ajung. 

- Ce, mă, te dai cult? Colonelul vostru mi-a spus 
personal să vă scot tot ce doare că trebe să faceţi 
instrucţie nu să staţi la policlinică. 

- Pe mine mă doare armata. Mi-o scoateţi? 

- Bă, tu eşti şmecher. 

- Nu. 'S din Galaţi. 

- Astea se fac praf în balastul (aşa numeau militarii 
pilaful) care-l mâncaţi voi. 

- Eu o să am regim de lactate. Am pile. Mă cheamă ca 
pe C.I.-st, colonelul mă vrea de ginere, n-am treabă. 

- Bine, mă, sper c-o să poţi să mai vii că, dacă nu, o 
să te doară-n draci. 

- Mie-mi spuneţi? 

- Haide, pa, pe data viitoare! Două ore pauză de masă. 

Nu-mi interzisese să beau aşa că am aşteptat să 
termine şi ceilalţi la o crâşmă. 

Am ajuns la el cam la trei săptămâni de l-am umplut 
de mirare şi respect. 

Nu m-au dus la C.I.-st dar mi-au întețit orele sexuale 
în poligonul de instrucţie. Cu mine o lua toată grupa, c- 
aşa-i în armată. 

Mutu trebuia calmat şi s-a ivit ocazia când au venit 
nişte granguri de la brigadă să dăm verificări sau ceva 
asemănător că nu erau oficiale dar luam aceeaşi porţie de 
sex în grup ca de obicei şi ne ologeau ca pe gladiatori în 
arenă pentru impresia artistică generală. 

Mutu era ofiţer de serviciu şi ne-a găsit pe coridor pe 
mine, pe Legionarul Rus şi pe Porcu'. 

- Vezi poate iar tragi aiurea la verificări că te ologesc 
cu instrucţia, mi-a spus încercând să pară fioros. Nu mai ai 
zile bune cu mine. 

- Parcă, până acu' am avut. 

- Mă, mutule, tu ai să ai mult de furcă cu mine până 
termini armata. 

- A mea se termină ata nu. 

- Mă, te calc în picioare! 

Atunci mi-a venit deodată. Mi-am scos ochelarii, i-am 
buşit de podeaua de ciment de s-au făcut aşchii şi mi-am 
tras o palmă. 

- De ce dai, toa' lent? am întrebat suav. 

- Mă, mă, mă, tu eşti chiar nebun. Nu vorbesc ăştia 
degeaba. Da' nu te-am lovit. Băieți, aţi văzut şi voi. 

- Mda, am văzut, a zis Porcu', puteaţi să daţi mai cu 
milă că i-aţi spart şi ochelarii omului. Asta, fără ochelari, 
nu vede la un pas. Mare dandana să vă ieşiţi aşa din fire. 

Colegii mei de pluton şi din alte plutoane ieşeau pe 
coridor şi-ntrebau ce s-a-ntâmplat. 

Locotenentul l-a plesnit pe (arpe. 

- Nu-i prima dată când vă legaţi de el. [i la instrucţie 
ce-i faceţi? a zis şi Legionarul. 

- Bre, nu-i adevărat. Nu l-am lovit. Cum puteţi spune 
aşa ceva? Mutu era paralizat. 

Am plecat mimând dezechilibrarea la intrarea în 
dormitor şi lovindu-mă de câţiva colegi. 

- O să raportez, şi-om vedea ce-o să iasă. Lovirea 
inferiorului este infracţiune. Si ai nevastă frumoasă. 

- Nemernicu' dracului, te legi şi de nevastă-mea acu'! 
Te fac praf! Nu s-a putut abţine şi pe asta mizasem. 
Olteanului să nu-i zici de nevastă. A mers. 

- Ce să raportezi? Ce? Au văzut toţi. Nu te-am lovit. 
Eşti nebun. 

- Aşa-i, au văzut toţi. Oi fi eu nebun da' de lovit m-ai 
lovit cum s-a văzut şi urma de pe obraz e tot o farsă şi 
ochelarii sparţi. 

- Ti i-ai spart singur. 

- Bine, mă, sunt nebun. Acu' să-i convingi şi pe ceilalţi 
că-s la fel şi mă duc la balamuc. 

Cred că mulţi dintre cei de pe coridor ar fi jurat că l-au 
văzut lovindu-mă. A plecat ca un om beat. 

După câteva ore ne-a chemat la biroul ofițerului de 
serviciu. 

Era alb la faţă. Poate se sfătuise cu cineva. Poate nu. 

- Dacă faceţi asta mă nenorociţi. 

- Eşti, deja, un nenorocit, am spus. 

- Lasă-l, (arpe, că nu-i om, m-a liniştit Legionaru'. 

- Parcă eu am zis că e. Nu-i om e ofiţer. Ce mai vrei? 
întreb. 

- Promit că fac orice numa' nu raporta. 

- Oferă-te voluntar la plutonul special de instrucţie. Nu 
vrea nimeni. )i se aprobă chiar dacă noi rămânem fără 
comandant. Poate ne vedem înainte de plecarea noastră 
să bem o bere.[i ia-i şi pe Cioară şi Sandor. Dacă nu ... 
pac la războiu... lica-lica , lica-lica... Si, apropo, trebuie să- 
mi vină alţi ochelari de acasă dar am să caut şi-n oraş. 
Săptămâna viitoare vreau un bilet de voie permanent 
pentru mine şi un însoțitor nenumit. Nu pot risca să cad în 
vreo groapă. Ar fi o pierdere ireparabilă pentru trupele de 
elită să pierdeţi singura persoană care gândeşte. 

- Sictir, modestule, mi-au zis Porcu şi Legionaru într- 
un glas. 

- Bine, una dintre puţinele persoane care gândesc. 

- Aşa mai merge. 

- Apropo la aproposito, mâine spun că mi-au căzut 
ochelarii la antrenament, la bară. Să nu te crezi scăpat. 

Toţi ştiu că ne-ai chemat aici şi noi o să spunem că ne-ai 
ameninţat că ne-mpuşti şi că ne-a fost târşă de ne-am 
defecat praştie pe noi şi de-aia am întârziat să raportăm. 
Infracţiunile au termen de prescripţie mare. A ta se 
prescrie când plecăm noi, peste câteva luni. 

A ieşit la raport. Cred că C.I.-stul ştia totul. Dar am 
scăpat şi de el şi de Cioară. Pe (andor l-am păstrat, la 
rugămintea lui, cu gând să-l fac om. 

L-am văzut în ultimile zile de armată. Atunci nu 
credeam că nu ne vor da drumul mai devreme din armată, 
ca la toţi TR-iştii. Eram, încă, naiv. Eu am făcut armata la 
trupele de securitate unde nu exista nici un fel de diferenţă 
între termene, toate durau o veşnicie. 


22.06.76 

loane, 


Îmi vine greu să mă strig din mine cu toate că-mi 
apăsaţi gândul cu chemare. 
Mă pregătisem să-ţi spun atâtea şi mi-au îngheţăt 
vorbele-n mâini, gesturi spre cer. 
N-am putut să-ţi scriu până acum pentru că mă 
întristezi în visul ce mă duce la-mplinire. 
Relu 
Dacă nu-mi răspunzi într-o săptămână nu-ţi mai scriu 
deoarece nu ştiu dacă adresa este bună. 
Sold. P. Romelo 
U.M. 01755 R2/R 
Galaţi 
6200 


AMICE, 


Tăcerile mă ajung ca urletul animalului ce-şi simte 
contopirea cu amorful. Mă-ncearcă o senzaţie ciudată şi 
simt dilatarea distanțelor. Îţi înţeleg mai bine ca nicodată 
singurătatea, probabil că seamănă mult cu a mea. 

Am scris mult de când ai plecat. Am zis mult nu bun. 
Dar ce folos? 

Nu-i aşa că totu-i un nonsens? 

Ce frumoasă e viaţa, şi zilele astea de toamnă la fel! 

Cum îţi plac ochelarii? 

Aş vrea să te încurajez, să-ţi dau puteri dar ar fi 
artificial şi ... copoi eşti, ce dracu? ar fi caraghios să-ţi pun 
eu nasul la încercare de dragul unei minciuni. 

Dar, cred că tristeţea mea îţi face mai bine căci este o 
dovadă în plus că nu m-am schimbat. Mă vei găsi acelaşi 
copil (cu armata nefăcută) toropit de probleme ce-i 
mănâncă nervii. 

Incepe să se crape de ziuă. Fii fericit, am început să 
lucrez. Nu-ţi promit că o să te calc prea repede dar, în 
vacanţa de vară a studenţilor, poate reuşesc să ajung. 

Nu fi supărat că nu ţi-am trimis, încă, ţigări dar şi eu 
fumez Naţionale şi Carpaţi cu economie. Am avut nişte 
probleme şi am cam fost pe geantă cu banii dar îţi promit 
că vor veni şi zile mai senine. (Ar fi trebuit să fac eforturi 
speciale să-ţi trimit din obligaţie şi apoi ştii tu că nu prea se 
potriveşte cu caracterul meu spontan şi dinamic). 

Cu femeile stau mai rău ca tine. Am doar dragoste 
spirituală şi-mi vine să gârâi de ea. Nu se poate s-o mai 
duc mult aşa.Trebuie, ori lumile să accepte compromisuri, 
or, ceapa mă-sii de treabă. Că doar ce fac aici? 

Pe Kati n-am mai văzut-o de-un secol dar nici dor nu 
mi-e de ea. Asta poate pentru faptul că nici nu am prea 
avut ce să ne spunem. Ea ar trebui să vină mai des pe la 
tine. Că - ce dracu'?- vă iubiţi sau muteţi fuşte? 

Azi plouă de s-a săturat pământul de atâta suferinţă şi 
împroaşcă lumea cu glodul străzilor. Sunt la Combinat şi 
nu prea am chef de nimic şi-n plus e şi sâmbătă. 


Relu 


P.S. Sănătate şi virtute... 

P.M. AM FOST UN BOU. A| FI PUTUT SÂ-I TRIMIT 
CÂTE 50 LEI, 75, CHIAR 100 DAR AM ZIS CĂ TE UMILESC. 

DACĂ O FÂCEAM ERA CEVA DAR AA UITE C| RIMÂN 
UN BOU! 


104 


MONOLOG ÎN DOI 


-Vino, aprinde-mi o ţigară la ambele capete. 
- De ce? 

- E mai original. 

- Eşti nebun! 

- Nu. Cerul s-a schimbat în carton. 

- Cum? 

- Dându-se de trei ori peste cap. 

- Aha. Cum te cheamă? 

- De ce? 

- Voiam să ştiu cine eşti, azi. Nu-mi pari a fi tu. 
- Eu n-am existat niciodată. 


- Ajută-mă să-mi pun halatul. S-a făcut frig. 

- Nu, nu aşa. Acolo e doar un oarecare. Infăşoară-mi-l 
pe cap. De acolo mă voi naşte. 

- De ce? 

- Pentru că e singurul loc din mine care poate hrăni un 
embrion. 

- Copil... 

- Ce frig s-a făcut! Vino să-mi încălzeşti gândurile cu 
trupul tău. Mângâie-mi palmele cu sânii tăi arcuiţi a 
curcubeu. 

- Mă flatezi? 

- Totdeauna vezi un scop în vorbele mele. Eu sunt 
departe, în cap. Un copil nenăscut. Un embrion. lubeşte-mă 
aşa cum ţi-ai iubi propriul pântec purtând plod... 

- Dar... 

- Numai azi. Te rog! Lasă-ţi sânii să-mi alăpteze 
gândurile. 

- lar aiurezi... 

- De ce plângi? 

- Ma tem. 

- E bine. Plânge-mă dar nu mă jeli. 

- Ciudat, nu ştiu de ce mi-e frică. 

- Pentru că e târziu şi, în curând eu nu voi mai scrie. 
Pentru că, în curând, ne vom întâlni şi, atunci, dialogul v-a 
dispărea. Nu-i aşa că-i plăcut să vorbeşti cu mine fără să 
ştii? 

- Nu. 

- Nu-ntreb dacă-ţi place. Tu n-ai dreptul s-o spui. 
Odată, poate, când le vei citi, aceste fraze-ţi vor părea 
banale. 

- Dă-mi, te rog, o cafea şi aprinde-mi o ţigară cum te- 
am rugat. Înveleşte-mi capul în halat şi nu mă lăsa să mă 
nasc. Ajută-mă să nu mă nasc acum, ca să nu-ncep să mor 
prea devreme. 

9. 


„PAZA BUNĂ TRECE, 
PRIMEJDIA REA RĂMÂNE” 


Pe zece februarie ne-am întors din concediul de zece 
zile care a trecut de parcă nici nu începuse. 

Acasă, m-am plimbat prin oraş, îmbrăcat în haine 
civile dar extravagante pentru vremea aceea şi am auzit 
nişte babe spunând, în spatele meu: „|sta-i la cap, băiat, la 
talie, fată, la şolduri, băiat şi la picioare, fată”. 

Era modul de gândire, implicat, al celor care se 
simțeau responsabili de modelarea conştiinţei noastre 
socialiste. Oamenii aceia au murit dar au avut vrednici 
urmaşi aşa că noi am rămas puţini. 

Eram „veterani” şi, dintre gradaţii de la trupă, mai era 
la noi doar Sandor care urma să se libereze şi el. 

Mutu fusese transferat la Târgu-Jiu iar pe Filimon îl 
dăduseră la comanda unui pluton din Compania a IV-a să 
pregătească leatul pentru pază obiective. Na, că m-am 
tâmpit cu totul de când gândesc precum la armată. 

După câteva zile de acomodare ne-au anunţăt că 
intrăm în gardă la permanenţă. Era lipsă de oameni. 

Nici noi nu eram suficienţi pentru toate posturile de pe 
perimetrul unităţii. S-a păstrat comandantul de la trupă al 
gărzii şi l-au uns pe (andor adjunct. (andor nu s-a lecuit de 
fitile şi strâmbe. 

Într-o zi, beam ceva cu Filimon şi băieţii lui când 
Legionarul, care fusese să se picure, m-a anunţat că tot 
plutonul e la uşa C.I.-stului şi Cârjă, un sfrijit negru şi 
dezlânat din Brăila, povesteşte cum îi torn ăluia toate 
faptele lor reprobabile. 

Prima dată m-am înfuriat dar, când l-am văzut aplecat 
cu urechea la gaura cheii relatând ce spuneam eu C.l.- 
stului, m-a pufnit râsul şi nu i-am dat decât un şut în cur 
de-a rămas cu gâtul strâmb vreo două săptămâni. 

Lumea devenise diformă încă de atunci. 

A susţinut, până am plecat din armată şi, poate, şi 
acum, că el m-a auzit de-adevăratelea şi că cine ştie prin 
ce uşa secretă am ieşit ca să-i dau acel picior în cur care 
s-a risipit prin a nu fi constituit un pas înainte. 

Cred că dorinţa unora de a fi informatori şi băgaţi, 
cumva, în seamă a creat mai mare pacoste decât dorinţa 
securiştilor de a avea informatori. Aici s-a creat un acord 
de voinţă, ca la căsătorie, care avea să marcheze o epocă 
şi să dăinuie mai dihai ca Mioriţa în sufletul românesc. 

Ne-am pârât, ne-am pârâ şi pârâ-ne-am, ăsta-i 
neamul nostru. 

Cred că securitatea putea să-şi aroge cântecul: „Te 
rog să-mi scrii/ De toate drumurile tale/De oameni-ntâlniţi 
în cale/ De tot ce-ţi vor povesti/ Te rog să-mi scrii.” 

S-au numit noii comandanţi de grupe şi la grupa mea 
era Jinxie, un tip bonom şi mâncăcios de prin Făget care 
era bunătatea şi fineţea întruchipate. 

Omidă a primit comanda grupei a doua. Era o 
caricatură de om, cu capul cât pumnul în care mintea 
stătea lejer, de loc de prin Maramureş. Visul lui fusese să 
ajungă sergent şi militar de frunte ca tat'su care-i scria 
scrisori mobilizatoare pe care noi le citeam şi dădeam în 
lacrimi de râs căci se combinau minunat cu cele scrise de 

Florica, iubita băietului care nu-i vorbea de-un pup cât de 
mândria de a fi soldat de frunte. Aştia păreau să fie duşi 
cu pluta de la mic la mare. 

Fata lui Bube a luat grupa a treia. Era un codoş cu 
faţă de poponar pasiv care era prieten cu (andor.Nu faptul 
că era prieten cu (andor l-a făcut comandant de grupă ci 
faptul că era codoş. 

Comandantul gărzii era nou - cel vechi se-mbătase ca 
porcu' şi l-au prins şi l-au trimis în pază la obiective şi era 
prietenul meu -— şi ăsta, deşi doar caporal, proaspăt ieşit 
din „academia de gradaţi” avea veleităţi de mare 
comandant de oşti, lucru care urma să-l coste, în relaţia cu 
noi. 

După ce ne-a raportat colonelului comandant că nu 
facem sectoarele şi ne-am învârtit de-un încărcat gunoiul 
şi nişte culcături în mocirla de la padocurile de câini deja 
devenise inamicul nostru numărul unu. 

Prima atenţionare a fost într-o noapte când i-am adus 
un căţelandru şi i l-am pus în pat în timp ce dormea. A fost 
un real circ să-l vedem trezindu-se urlând în timp ce potaia 
îl lingea conştiincios pe la bot. 

Treaba e că s-a speriat cățelul şi am trezit toată 
cazarma până l-am prins ceea ce ne-a costat un marş mic 
de treizeci de kilometri pe care l-am trecut cu brio că 
(andor nu-ndrăznea să se pună rău cu noi pe faţă. 

Ne-am întors din marş mai porniţi şi i-am defectat 
arma de era să se-mpuşte la prima tragere dar tot n-a- 
nţeles şi am trecut la „baba-oarba”, i-am pus pătura-n cap 
şi i-am tras o mamă de bătaie de n-a fost valid câteva zile. 

Băiatul era greu de cap şi a revenit cu talentele aşa că 
am fost nevoiţi să-l închidem în budă, după ce făcusem 
totul ca atmosfera să fie adecvată, şi să-l ţinem acolo până 
când, ca să-l lăsăm să se culce, a făcut sector cu cămaşa. 

(andor se pregătea de liberare când, în sfârşit, l-au 
retras pe caporal pe undeva pe la Servicii şi-am scăpat 
unii de alţii. 

Am rămas singuri, comandant de pluton a devenit, 
prin alegeri cu adevărat democratice, Jinxie care era 
preferatul nostru spre dezamăgirea lui Omidă şi a Fetei lui 
Bube care crăpau de invidie. Comandant de gardă, 
adjunct de comandant de gardă şi caporal de schimb 
făceam cu rândul fără discriminare pe chestii de grad. 

Fiind şi mai puţini, postul cinci a fost repartizat unui 
câine de pază -Chek- care ne dădea dimensiunea vieţii 
cotidiene şi a speranţelor noastre militare. 

- Bine că nu-i căţea, că nu garantez pentru Buldi. E 
stătut şi ne puteam aştepta la un viol, a statuat Legionarul 
doct. 

- Nu era exclus da' sigur n-are vreo deviaţie de când 
e-n armată că parcă l-am văzut alergând o vacă prin 
Bughea, zic şi eu ca să nu tac. 

- Nu face el asta, are origine socială sănătoasă. Marş 
dracului! Asta, din convingere politică e-n stare să se bage 
sub pat si să se lingă pe chestia aia cu care face pipi de 
rău ce îi. 

Pumnii lui Buldi curgeu la ambii, alternativ, pe replică. 

- Mă, dobiticilor, vă fărâm! 

Profesorul nu s-a abținut să nu constate. 

- Parcă am fi la arenele romane. Gladiatori, animale... 

Pumnii noştri au deviat instantaneu spre el. 

Ne-am încins un pic atât cât stă bine omului înfrigurat 
şi-am mai tras un gât de tărie. Era două noaptea, 
ieşiserăm din schimb şi nu ne era somn. 

- Bă, (arpe, ia mai dă sticla aia s-o pup că mi-e dor de 
o tărie mai ceva ca de gagica ta, a zis Piţi. 

- Mie mi-e mai dor de mă-ta. 

- Jigodia dracului, ce ai de te tot legi de mine? 

- Am, că, de când am venit în armată, tu şi 
maidanezu' beţi ca nişte cămile care-au trecut Sahara şi, 
de sărit gardu' după provizii, sărim eu, Porcu şi Legiunea 
rusă. Aşa că, dacă-ţi eram eu tată aveai sânge-n instalaţie 
nu pişat de fată mare. 

- Ce, mă, nu-ţi convine? Nici Profesorul n-a sărit 
niciodată. 

- Da dar el nu se dă mare ca voi, e intelectual şi cântă 
mişto la chitară aşa că, la cât bea, îi fac eu cinste. Si, din 
poligon, a mers de vreo două ori când cu mine când cu 
Porcu sau Legionarul. 

- Vrei să spui că n-am curajul să sar gardul? Am şi eu 
dar, dacă v-aţi dus voi mereu... 

Buldi furase chifteaua şi era viteaz. 

- Pentru asta trebuie să ai ceea ce spaniolii numesc 
cojones şi care-s două ouă asemănătoare cu cele pe care 
le porţi şi tu la subţioara piciorului numa' ca să-ţi ia mă-ta 
ismene cu şliţ, sări şi Porcu. Cre' că mai folositoare sunt 
alea din gât că limba văd că-ţi merge. Câne, de! 

- Vreţi să v-arăt? 

- Ce să ne-arăţi, mă potaie? Voi arătaţi la toată lumea că 
nu ţineţi seama de locurile publice când ridicaţi piciorul la 
fiecare chestie verticală. Vezi, nu care cumva, într-o învoire, 
să te pişi pe miliţianul de la circulaţie că-i din acelaşi minister 
cu noi şi-ajungi mănuşi, se băgă Legionarul. 

- Bă, mâne mă duc eu după băutură, se umflă Buldi. 

- Merg şi eu, se trezi şi Piţi. 

- Hait, ăştia ne-au exploatat până acum. Mă hahalere 
burghezo-moşiereşti ia, fuga marş la culcare că alcoolul 
vă face rău la ten. Să visaţi frumos că sunteţi copii şi 
sugeţi... De rest ne ocupăm noi. Mămicile voastre militare 
suntem, zic. 

- Ce, bă (arpe, nu ţi-ai făcut full-ul şi muşti? la, ştii 
locul. S-a-ntors cu spatele şi s-a aplecat drept pentru care 
i-am şters un picior în cur de-a luat rastelu-n cap. 

Era beat tun. Nici n-a mai ripostat. 

- Mă, futu-vă-n haripa a' dreaptă, zise Profesorul din 
umbră, dacă ăştia sar gardul se-ntâmplă un cataclism. 
Opriţi-i, dracului, că-s mai răi ca bomba atomică! 

- Lasă-i, mă Profersore, nici atâta psihologie nu ştii? 
Aştia vorbesc în somn. Mâine, când o să ne povestească 
ce-au visat, dacă-şi mai amintesc, îi trimitem la locţiitorul 
politic să-şi facă autocritica pentru că au îndrăznit să 
viseze în neconcordanţă cu Normele eticii şi echităţii 
socialiste şi Regulamentul militar şi-i punem în discuţie la 
prima adunare UTC că tot dormim ca loazele şi acolo, se 
arătă Legionarul luminat la minte. 

- Daţi, bă loazelor, să beau că, mâine vă-ngrop în 
alcool, se răsti Buldi într-o jalnică încercare de a-l imita în 
vorbe pe Porcu. 

- Asta e-n stare să ne-aducă spirt medicinal. Bă javră, 
ăla-i numa pentru lipoveni da' tu n-ai de unde ştii, că nici 
măcar cine-s ăştia nu cunoşti. Dacă vrei să te-mbeţi şi 
mâine, pişă-te, totă noaptea, în gamelă şi bea-l pe 
stomacul gol ca pe apa ne-ncepută, atac şi eu. 

- Asta s-o faci tu reptilă parşivă. 

- Eu n-am nevoie să trăiesc din economii, sunt 
campion la garduri pe orice distanţă şi, fiind băiatul bun, 
sunt şi la postul şase pe unde aduc toţi băutura-n 
cazarmă. Dacă beau un gât de la toţi care-i las să treacă 
îmi fac full-ul gratis şi voi vă uscați ca iasca. 

- Las că vezi tu. 

- Ce să văd, mă, pe mă-ta-n chiloţi? Nu mă mai 
inspiră. După ce te-a făcut pe tine n-o mai apreciez ca la- 
nceput. (i ştii că-s miop şi-i şi noapte. E clar. Eşti beat ca 

un porc de câine. Deşi sunt nevoit să-l jignesc pe prietenul 
meu, aici de faţă, asociindu-i distinsul nume cu al tău. 

- (arpe. (arpe bou. 

- Stereotip şi specific unui sindrom cretinoid acut. Eu îi 
fut o armă-n cap să-i treacă. Nu mai poate omul să bea 
liniştit în unitatea asta de câinii vagabonzi. 

Ne-am luat la căpăceală până l-am trezit pe Omidă 
care ne-a îndemnat să ne retragem cu torţe în vorba lui 
lăbărţată ca o balegă plouată. Stătea, lung şi slab, în 
pijamaua cazonă de ni s-a făcut milă de el şi l-am luat la 
miştocăreală. 

- Mereţi, dracului, la jeamu' ofițerului de serviciu să 
faceţi tărăboi, că noi avem program de somn. Vă raportez 
la comandant, dimineaţă. 

- Mă prostie omenească, tu şi somnul îl faci cu 
program de crede lumea că eşti secretar de partid. Numa' 
ăştia-şi fut şi nevestele după programul partidului ca să- 
ndeplinească planul cincinal mai devreme conform 
principiului „facem planul cincinal în patru ani şi jumătate 
chiar dacă muncim şase ani la el. 

- Să vă ia dracul! 

- N-are ce face cu noi. Mai repede are nevoie de 
militari de frunte, proşti şi înalţi că n-au jalonieri pe 
marginea iadului când trece Scaraoţchi. Hai, fă nani şi 
visează frumos cum te-nşeală Florica cu taurul CAP-ului 
poate ne faci serviciul şi te-mpugşti când intri-n schimb. 

- Nu se-mpuşcă, mă, că-i convins că fata contribuie la 
realizarea planului în agricultură şi va primi medalia de 
mamă eroină. Aşe-s ăştia umblă după decoraţii ca musca 
după WC-uri. 

- Sunteţi nişte cretini care nu fac cinste facultăţii la 
care au reuşit. 

- Hait! Noi să facem cinste unei facultăţi întregi? De 
unde-atâta băutură? Si de ce s-o risipim? Uite, de exemplu, 

de la un prost, lung şi neterminat ca tine nu-nţeleg nici 
măcar cum au primit profesorii şpaga să te treacă la 
examen că dacă, şi tu, ai reuşit pe bune nu mai am nici un 
respect pentru învăţământul universitar românesc. 

- Eu nu-l vedeam nici la Agronomie, decât ca material 
didactic pentru că-i el bou şi ar trebui să-şi schimbe ăia 
programa ca să-l înveţe cum să se întreţină singur şi să 
facă o montă. Poate la (tefan Gheorghiu că acolo nu 
trebuie să ştii nimic, ştie partidul pentru tine. |ia nu pică 
decât pe scări. Da' ăsta, cât îi de prost, pică pe scări şi 
moare, de cheltuie pasta roşie a secretarului de partid, 
care i-ar sublinia numele pe lista de candidaţi, de pomană. 

-lsta şi-acolo găseşte o metodă să ia medalia de erou 
al muncii socialiste arând singur Bulevardul Magheru. Stiţi 
cum se spune că dezideratul suprem al agriculturii 
socialiste este să are bulevardul amintit cu boii de la (tefan 
Gheorghiu.|sta n-are principiile muncii colective n-a-nţeles 
că până şi Grigorescu a pictat Carul cu boi nu cu un bou. 

- Nu jigniţi boii. Sunt animale de povară, blânde şi cu 
capul mare. |sta are capul cât o nucă şi mintea-n el stă 
lejeră şi-i şi lung şi slab ca paru'. Buldi, ridică tu piciorul şi 
pişe-te pe el să mai intre la apă că vreau să-l bag în pizda 
mă-sii şi-i rămân picioarele afară. 

- Bagă-l cu picioarele-nainte să-i rămână capu-afară 
că, de când ni l-or luat pe caporal e-o mizerie la budă de 
nici nu-ţi vine să-ţi dai drumu.'...şi, poate gura lui...da' şi 
aia-i spurcată de sloganuri... 

Omidă n-a mai rezistat şi a plecat să-şi continue 
programul de somn în condiţiile vitrege oferite de serviciul 
militar. 

- Mă pulică, tu nu ştii să spui frumos noapte bună la 
domnii? Sau şi la grădiniţă te-a trecut tac'tu cu sarsanaua 
de parale. 

- Lasă-l, mă, că se plângea că-i bolnav de varicocel şi 
eu cred că-i ceva de prost-tată sau cum se spune corect. 

- Ai varicocel? Puiu', păi nu ţi-a spus mămica ta că 
n-ai voie să pui mâna pe cuculeţ decât când te speli sau 
faci pipi? (i, când te speli, fă-o cu viteză mică aşe cam ca 
mocăniţa nu ca rapidul Bucureşti-Vadu-lzei. 

- Ce treabă aveţi voi cu viteza cu care-şi spală omu 
cocoşelul că-i ruşine să spui pulă chestiei ăleia de-o 
poartă el sub nivelul centurii, ca să mă exprim elevat că-s 
intelectual. Si nu-i rapid direct Bucureşti-Vadu-lzei. 

- D-aia a făcut varicocel. Nici el nu ştia. 

- Mă băieţi, puneţi măna pe lopeţi... 

- Sictir, nu cobi, animal spurcat. 

- Ups, m-a furat rima dar retractez. Ideea era că ăsta 
n-a trecut în autobiografie că tată-su are un bou. 

- Trăbă spus Cl-stului să-l treacă la chiaburi că, dacă 
ajunge coleg de facultate cu noi, ne corupe cum corupe 
mărul stricat toată livada şi ne-abate de la formarea 
noastră ca intelectuali de bază ai societăţii de mâine, care 
va păşi, glorios, pe drumul comunismului, fără bani şi fără 
coloană vertebrală, bucuroşi a-l servi pe omul muncii de la 
oraşe şi sate. 

- Marş la culcare, liftă capitalistă ce eşti! Mijloc de 
producţie nedeclarat al unui om fără conştiinţă socialistă 
care a mai şi futut-o pe mă-ta! 

Ne era foame şi ne-am mutat din cazarmă în camera 
unde aveam valizele să scobim după ceva firimituri despre 
care ştiam că nu există dar cu speranţa pe care o nutreşte 
omul şi când nu-i beat dară-mi-te... 

- Băieți, se lumină Buldi, ce-ar fi dacă am ataca valiza 
lu' Omidă? A primit pachet de-acasă acu trei zile şi n-a dat 
un cârnăcior sta-i-ar slana-n gât. Tine tot sub lacăt, numa 
noi dăm la toată lumea când ne vine pachet de-acasă. 

- In ultima vreme am cam dat muie că pachete n-am 
mai primit niciunul dintre noi. Dar, în principiu, aşa;i, 
când avem împărţim cu tot plutonul, prieteni sau ne... 
Da' cum vrei tu, potaie jigărită şi flămândă, să 
deschidem acest seif cu mâner şi lăcăţoiu' de-i ataşat 
la fiarele alea, noi, nişte intelectuali fini în devenire? 
Dacă-i distrugem valiza, parcă văd că iar scot ăştia 
batalionul în faţa noastră şi m-am săturat de onoruri 
militare şi de strigătele colonelului. Da' dacă-i furt poate- 
ajungem la Bistriţa-Năsăud şi vine ăsta să ne facă-n 
ciudă.Vreţi să mor cu unghia-n gât? 

- S-au mai văzut piţigoi care au făcut treaba asta dar 
nu-i neapărat s-o faci şi tu deşi, o astfel de perspectivă, 
este sumbră şi de neacceptat. Mai bine foamea... da' nu 
mai pot sa beau dacă nu mănânc. 

Buldi nu băga-n seamă pe nimeni şi-a continuat 
ideea. 

- Impingem axele de la balamale cu vergeaua de la 
armă. Unu' stă pe valiză ca să fie balamalele lejere. Dacă 
e nevoie batem în vergea cu un bocanc. 

- Buldi, eşti idiot, nu vezi că sunt nituite? 

- Idiot eşti tu, n-ai baionetă? O facem foarfece, cu 
teaca şi tăiem nitul uşor şi finuţ. Arest nu facem că n-are 
cine ne-nlocui în gardă. 

- Fraţilor, e prăpăd, ăsta a gândit în secret şi noi n-am 
ştiut! E spion sovietic. Am şi dovada, la franceză parcă-i 
Guguţă cu furculision da' ştiţi ce corect pronunţă rubaşcă 
şi kalaşnikov? 

- Ce dracu să vrea KGB-ul să afle despre un pluton de 
degeneraţi şi nişte beţivi ca voi? 

- Poate divizia tovarăşei Nataşa Suskracinskaia e 
interesată de frumuseţea mea. 

- Porcule, gura că prietenul adevărat al omului s-a 
dovedit folositor. Hai, să-i dăm bătaie! Cât mai finuţ, să nu 
vandalizăm că avem circumstanţe atenuante. 

- Dacă are friptură oasele toate le ai tu, buldog isteţ şi 
beţiv ce eşti. Uite, parcă nici nu mai eşti aşa negru. 

Am trecut la treabă cu nerăbdarea omului beat şi 
flămând iar balamalele valizei lui Omidă s-au dovedit mai 
uşor de învins decât ne aşteptam. Ne-a lipsit spiritul de 
aventură, până atunci. 

Primise papa bun şi ne-am ghiftuit ca nişte porci. Asta 
ne-a trezit şi din beţie şi pusul balamalelor la loc a fost o 
jucărie mai ales că valiza era mult mai goală. 

- Mai respiraţi, mă, ne spuse Profesorul. 

- Cât am fost flămânzi asta era pierdere de timp, a 
spus Buldi, dar acu' ce facem? Mie nu mi-e somn. 

- Merem să-ţi căutăm o căţea, se oferi Porcu. 

- Is mai aproape padocurile de porci, replică Buldi. 

- Gură, şlehtă de dobitoace, eu am făcut gardă la 
postul şase şi ştiu câteva godace a-ntăia. 

-(arpe parşiv şi ticălos, se răsti Porcu. 

- Taci, mă, că-s minore şi se pedepseşte de lege, ţie 
ţi-o recomand pe mămica lor până n-o taie ăştia şi cine 
ştie la ce ofiţer nimereşte partea care-ţi trebuie ţie. Eu la 
altceva mă gândeam. 

- Tu gândeai? Cu ce? 

- Cu piciorul stâng nu ştii că-n armată şi laba se face 
pe stângul. (i mai taci odată. 

- Tac. ZI, larvă, că te strivesc. 

- Hai s-aducem un godac să-l punem în pat cu Omidă. 
Merită şi el o consolare pentru că i-am mâncat mâncarea 
şi i-am stricat somnul. 

- Şi ziceai că pentru mine-s minore, mârăi Porcu, dar 
o iau ca pe grija pe care mi-o porţi. Se trece la executare. 

Am făcut-o. A fost greu până când am convins o 
purcică să mănânce pâinea cu rachiu pe care am 
pregătit-o. Aveam nişte rachiu de drojie care nu mergea 
după masa boierească. 

Am avut două satisfacţii: am văzut un porc beat şi |- 
am pus în patul lui Omidă aşa murdar cum era şi ne-am 
culcat şi noi. 

Ne-au povestit ceilalţi cum s-a trezit Omidă şi a dat să 
fugă prin perete şi cum înjura şi cum I-a liniştit Jinxie să nu 
ne raporteze. 

După masa de dimineţă, Omidă a avut cea de-a doua 
mare surpriză şi noi n-am mai scăpat de raportat la ofiţerul 
de serviciu. 

Nu ne-au salvat de încărcat gunoiul nici un fel de 
tertipuri şi nici feţele de sfinţi dar s-au oferit clienţii mei la 
sărit gardul imediat ce a plecat ofiţerul. Aşa că n-am plătit 
prea scump. De altfel nimeni nu se prea mai băga în 
borşul nostru pentru că se ştia că se făcuse o ilegalitate cu 
folosirea noastră ca pluton de gardă la permanenţă şi, 
dacă se afla la brigadă, se putea lăsa cu arest la comanda 
batalionului sau alte ponoase pe care eu nu le ştiam. 

Zilele de gardă treceau egale şi fără evenimente 
deosebite, doar cu beţii regulate şi cu ironiile grele şi 
violente care ne ţineau la limita unei totale îndobitociri. 

Au fost şi două cazuri în care nu s-a putut evita 
arestul, unul când Cosică (aşa-i spuneam noi) a plecat din 
post şi s-a culcat în cabina unei maşini pregătite pentru 
interveţii urgente în caz de alarmă şi s-a trezit după ce l-a 
căutat ofiţerul de serviciu vreun sfert de ceas şi a doua 
când Porcu n-a mai rezistat şi a venit să-şi bea cafeaua la 
corpul de gardă, c-avea arşiţă şi a pus în locul lui un 
„tilicar” — aşa le spunea recruţilor proaspeţi — şi asta în 

plină zi şi l-a găsit comandantul pe recrut pierdut şi fără 
rost în postul de santinelă. 

Arestul nostru era ocupat cu muniţie pentru alarme şi 
trageri şi au făcut arest la garnizoană dar după ce a venit 
şi Porcu cei de la garnizoană au spus că nu mai primesc 
TR-işti de la securitate la arest, pentru că nu se poate 
înţelege nimeni cu ei. 

De fapt Cosică fusese pus să arunce nişte 
îngrăşământ pe gazonul din curtea unităţii şi l-a pus pe tot 
într-un loc de s-a ars pământul şi n-a mai crescut nimic 
acolo şi Porcu i-a ţinut pe toţi treji pentru că pleca să bea 
în oraş şi nu mai venea ore-n şir. 

Când s-a-ntors Porcu, la ceremonia de primire, când 
am dat onorul militar cu toate miştourile de rigoare, a 
asistat neobservat şi ofițerul de serviciu, un sublocotenent 
armurier, frustrat şi invidios că el nu reuşise la facultatea 
de drept care ne-a raportat colonelului Maximus. Asta ne-a 
adus plăcerea unei trageri prelungite de zi şi de noapte în 
toate ţintele şi din mişcare şi din poziţii fixe de ne-am 
murdărit armele crunt şi am turbat de foame pentru că tot 
el a aranjat să nu ni se aducă potolul în poligon. 

Din clipa aceea ne-am îndrăgostit toţi de mă-sa, care 
a devenit femeia plutonului şi, pe el, l-am adoptat ca pe fiul 
nostru de „oroare. 

Uneori este benefică o canalizare a urii spre exterior 
pentru că asta ne-a unit „în cuget şi-n simţiri” şi am jurat să 
ne răzbunăm aşa cum stă bine unor militari ai trupelor de 
elită pe care patria i-a trimis să-i facă ofiţerii de mâine 
instruiți de idioţii de azi. 

Când era el OSB aveam tot felul de surprize care-l 
ţineau treaz: alarme false de-l plimbam cu pistolul în mână 
pe tot perimetrul, bătutul toacelor de la posturi de ziceai 
că-s clopotele de înviere de la ora unu la cinci, omisiunea 

de a-i raporta unele evenimente pe care le afla 
comandantul direct şi-l făcea de râs şi, moţul de la bască, 
„scăpam” câte un cartuş la descărcatul armamentului de 
scria rapoarte toată noaptea. 

Dar bucuria mare a venit pe nepregătite când am 
făcut o şedinţă de aruncare a grenadei şi el ne-a învăţat 
cum să montăm „cutia de conserve la lumânare” adică 
focosul la grenada propriu-zisă de parcă mai păsa cuiva 
de ce parte-i fitilul dacă-mi exploda în braţe. Era un noroi 
şi o ploaie de primăvară şi-un vânt rece de ne-ngheţaseră 
scurmacele în tranşeea unde el ne explica doct cum se 
face, ce se face. 

Era în ţinută de ofiţer de serviciu cum stă bine unui 
cadru de nădejde. 

Mare căcat. :nşurubai una la alta şi dacă nu pocnea 
imediat ce scoteai cuiul însemnă că norocul a fost de 
partea ta dacă da, norocul celor care-ţi moşteneau raţia la 
alimentara. 

M-am hotărât să mă dau prost. 

- Toa' lent, drăcia asta poate exploda? 

- Ba bine că nu, s-a dat el mare. 

- Eu mă cam tem s-o montez, fac eu pe spăimosul. 

- Se vede de ce n-ai ajuns nici fruntaş. Nu eşti bărbat, 
m-a pus la punct drastic. 

Am montat grenada repede şi l-am întrebat prin 
surprindere. 

- Dacă scot cuiul ăsta se-ntâmplă ceva? 

- Explodează, tâmpitule! 

- L-am scos! am ţipat şi i-am aruncat grenada la 
picioare şi m-am aruncat pe burtă în noroi cu Porcu şi 
Legionaru alături. 

S-a trântit şi el cu uniforma curată spre deliciul meu 
care m-am ridicat şi, luând grenada de jos i-am spus. 

- Data asta nu l-am scos da', poate, data viitoare... fi, 
apropo, bărbatule, trebuia să te arunci peste grenadă ca 
să mă aperi pe mine şi ceilalţi. Noroc de noroi şi apă că nu 
ştim dacă te-ai scăpat pe tine da' parcă pute, nu băieţi? 

Ceilalţi râdeau şi Porcu mi-a şoptit printre dinţi: 

- Si eu am crezut c-ai scos cuiul, idiotule. 

- Numa' data asta nu, poate data viitoare dacă o să 
am poftă de şoric. 

- Sarpe idiot şi inconştient. 

A venit locţiitorul comandantului care era şi 
comandantul trageri şi l-a trimis acasă c-un: 

- "Te dracului acasă c-ai făcut de ruşine armata. Ai 
zece zile cu executare. 

Am aruncat grenada, am primit foarte bine dar gândul 
meu era la crâşma din spatele unităţii unde m-aştepta o 
vodcă rece. 

A trebuit să mai aştept. Armata îmi rezerva prima 
mare minciună scrisă. M-au făcut fruntaş. 

Era 1 Mai, sărbătoarea muncii şi ne-au dat şi nouă 
macaroane de pus pe umeri. Era imposibil să ne citeze pe 
ordinea de zi aşa că ne-au citat” pe ordinea de noapte” şi 
ne-au strecurat discret macaroanele sub farfuria de fasole, 
la masa de seară. Dar s-a chemat că ne-au avansai. 

LUNI 


IOANE, IOANE! 
„VÂNTUL CÂND O BATE 
PRIN ELE-O STRIBATE 
ŞI OILE M-OR PLÂNGE 
CU LACRIMI DE SÂNGE.” 


A-nceput bucuria formelor muiate de albul iernii? 

îţi spuneam că plouă cu suferinţă şi aşteptare şi mă 
săturasem să ţin companie acestei toamne nesuferite. 

A venit, apoi, seara şi-n bătaia reflectoarelor a început 
hora fulgilor de nea, un joc satanic sfârşit în băltoacele 
murdare de pe străzi. 

Cineva m-a întrebat de ce, când dansez, ţin capul în 
sus şi, deşi frumoasă, n-am ştiut ce să-i răspund. 

Era o seară plăcută şi tristă ca suferinţă dulce a 
dragostei. 

Apoi, am adormit. 

În zori am alergat peste alburile nesfârşite vezi bine, 
pământul îngheţase şi oamenii se bucurau de prima 
zăpadă a acestei ierni. Dar a-nceput viscolul, viscolul 
nostru de Galaţi şi fulgii biciuiau în loc să mângâie şi 
Liliana s-a plâns că nu-ţi scriu şi mi s-a părut că nu-i 
adevărat, că lumea a înebunit. 

Duminică ne-am îmbătat ca nişte... eu cu Aurică - „în 
cinstea zăpezii” cum zicea el- şi n-am fost în stare să 
lucrăm. 

la, şi tu, puţină zăpadă de Galaţi să-ţi mai potolească 
setea distanțelor. 


Relu 

10. 


„UNELE MORŢI POT AVEA 
UN DESNODĂMÂNT TRAGIC” 


Da, de 1 Mai s-a petrecut o minune. Pe când mâncam 
paşnic lăturile îmbunătăţite, cu gândul la berea care ar fi 
trebuit să urmeze şi la berile care m-aşteptau la bucătărie 
aduse pe blat de prietenul meu popotarul şi alte minuni ce 
urmau să vină, au dat buzna colonelul Maximus şi 
adjunctul lui şi ne-au chemat pe mine, Porcu şi Legionarul 
să ne dea macaroanele de fruntaşi. S-a citit ordinul de 
„noapte” pe unitate şi s-a continuat masa. 

- Simţi cum creşte pipota-n tine, leat parşiv şi ticălos? 
mă-ntreabă Porcu. 

- Creşte-o pulă, l-am repezit. 

- Bă reptilă, rămâi insensibil la momentul crucial din 
viaţa ta? Eşti gradat de Ziua internaţională a oamenilor 
muncii. Armata şi-a dat, în sfârşit, seama că exişti. 

- Gura-n front, bă labelor, că nu mă pot concentra la 
înălţătoarele cuvinte ale tătucului Maximus care zice bine 
că mai avem mult până departe. Asta pare că ar vrea să 
ne fie bine-n armată dar cred că ne-ar aprecia mai mult 
dacă am deveni ceva post mortem. 

Eu zic să nu ne grăbim că-mi place să le stau în gât, 
zice Legionarul. 

- Aferim, efendi, da' nu ştii ce ne rezervă ziua de 
mâine. Tre' să ne şi păzim, zise Buldi, doct. 

- Cuţu, tu eşti deja sergent sau n-ai observat deci 
avansarea ta n-ar fi o problemă, ar veni natural, noi 
preferăm să mergem din grad în grad, dacă nu te supeeri. 

- Muşcă-ţi limba (arpe şi crapă tu. 

Numai după câteva zile aveam să constatăm că nu 
eram departe de adevăr şi că puteam să murim de- 
adevăratelea în modul stupid care caracterizează orice 
armată. 

Într-o noapte am auzit vocea lui Jinxie anunțând calm: 

- Alarmă, băieţi, se pare că-i cu ieşire aşa că nu faceţi 
glume proaste. 

Aveam obiceiul ca la alarme să mai ieşim în pijama 
sau cu echipamentul incomplet pentru că nu voiam să 
întârziem şi nu ne plăcea să luăm tot harnaşamentul de 
fiecare dată când i se năzărea vreunui ofiţer să ne testeze 
reacţiile în miez de noapte. 

Era o regulă că toate alarmele aveau tendinţa de a se 
produce după ora zero când somnul leatului este mai 
dulce şi asta nu numai când erau exerciţii ci şi în cazuri 
reale ca acesta. 

Ne-am echipat automat aşa cum ne obişnuiseră 
exerciţiile nenumărate şi înjurate profund ca şi acum. Nu 
ştiam ce ne aşteaptă şi ne aşteptam la ce-i mai rău. 
Oricum făcusem destule prostii că meritam un marş din 
acelea de peste o sută de kilometri pe munţii din jur. 

Dar de ce tocmai acum? De ce în noaptea asta? De 
ce nu? 

Am urcat în maşinile de alarmă în cele şase minute 
regulamentare şi ne-am mirat că nu ne-au coborât ca să 
ne dea direcţional munţii şi misiunea şi timpul de a ajunge 
acolo. 

Era prea multă linişte şi Jinxie nu mai venea de la 
comandament. 

Eram crispaţi şi tăcuţi ca nişte momâi, sculaţi din 
somn şi cu jumătate din corp amorţit. 

Probabil că urma să păzim cine ştie ce drum pe unde 
urma să treacă preşedintele sau urma să nu treacă dar noi 
tot trebuia s-o păzim ca rută de rezervă. Probabil că vom 
sta ore în şir în pădure, ascunşi prin tufişuri să legitimăm şi 
vrăbiile dacă treceau prin dispozitiv. 

Noi n-avusesem niciodată feţe de jalonieri, adică ăia 
de stăteau, cu manşete şi caschete albe, la marginea 
drumului de orgasmau tinerele uteciste şi câinii nu se mai 
puteau abţine de fericire. 

Pe noi ne duceau numai unde era mai rău şi nici acolo 
nu ne lăsau în pace. Ofițerii aveau o plăcere perversă de a 
ne chinui cât puteau de mult. Era o invidie cruntă pe 
armata noastră scurtă şi faptul că eram studenţi la drept, 
una dintre cele mai râvnite facultăţi din ţară alături de 
medicină. 

Nimeni nu scotea o vorbă, parcă presimţeam ceva. 

Maşinile au oprit brusc de ne-am proptit în arme ca-n 
greble. 

- Ce pişu' meu fac ăştia? Vor să ne omoare? 

- Au încercat toată armata, n-or reuşi acu' la urmă că 
nu suntem ţigani să ne înecăm la mal. 

- lar au ratat, ratangii dracului. 

- Veniţi mă jos că-i dezastru, strigă Legionarul. 

L-am suspectat o clipă de miştocăreală dar am 
coborât din camion cu armele pregătite de tragere. 

Ne aşteptam la orice. 

Dar nu la asta. 

Era un spectacol înfiorător. Patru maşini erau răsturnate 
şi se vedeau trupuri pline de sânge. Unele mişcau. 

Am trecut armele la spate şi am coborât în râpă fără 
să ne pese că motoarele unora din camioanele răsturnate 
mai mergeau. Cine se putea gândi la explozie sau la el. 

Când am ajuns mai aproape am văzut că erau tot 
militari. Culmea erau şi ei TR-işti de la o unitate de 
vânători de munte. Studenţi la ASE. 

Am început să-i scoatem de sub maşini pe cei prinşi. 
Cu grijă, cu mult sânge, cu gemetele şi plânsul lor mocnit. 

Cei răniţi mai uşor ne ajutau. 

Nu vorbeam. 

Un şofer plângea cu capul pe roata maşinii, ceilalţi trei 
ne ajutau tăcuţi. 

A fost prima lecţie de medicină legală pe viu. Toţi am 
fi preferat să n-o fi avut. 

Avuseseră, şi ei, alarmă. 

Camioanele s-au răsturnat din cauza unei alunecări 
de teren. 

(oferul care plângea fusese ultimul din coloană. Ar fi 
putut evita accidentul dar adormise la volan. 

Soldaţii din camioane avuseseră cel mai mult de 
suferit. Unii dormeau cu armele între picioare şi le-au intrat 
ţevile prin piept. 

Alţii aveau picioarele contorsionate ciudat. Câţiva erau 
striviţi sub caroserie şi era o baie de sânge. 

Am muncit în tăcere până au venit salvările militare. 
Civilii nu trebuiau să afle. 

Mamele morţilor vor primi un sicriu de plumb pe care 
nu vor avea voie să-l desfacă. Nu-şi vor mai vedea copiii 
niciodată. Morți la datorie. Sergenţi majori post mortem sau 
sublocotenenţi. De parcă mai contează ceva post mortem. 

După ce au preluat sanitarii, noi ne-am văzut de drum. 
Unii au vomitat. Norocul lor că nu mâncaseră că s-ar fi 
risipit lăturile şi altele nu mai primeau. 

Nimeni nu prea vorbea decât strictul necesar. Injuram 
printre dinţi des şi cât mai porcos. 

Am păzit, din nou, un drum pe care nu a trecut nimeni. 
Probabil că Cel mai iubit fiu al poporului trecuse prin altă 
parte sau cu elicopterul. 

Nimeni nu părea că vrea să-l omoare. De cine l-om fi 
păzit? Aşa era regula. Conducătorii trebuie păziţi. Nici nu 
ştiam precis dacă trebuia să treacă el sau vreun arab aflat 
în vizită la noi. De parcă ar fi contat. 

l-am întâlnit pe câţiva dintre cei accidentaţi, mai târziu, 
prin cămine. Unii rămăseseră infirmi pe viaţă. Spuneau că 
au avut noroc şi n-au murit. 

Noi ne simţeam vinovaţi. Cumva, avusesem mai mult 
noroc. 

Ajunsesem să ne simţim vinovaţi pentru că am scăpat 
cu viaţă şi nehandicapaţi din armată. 

Dragă, al meu pretine, 


Nu cred că ne-om mai vedea pentru că am să plec din 
țară. Nu departe, colea, peste ocean, în Canada. 

Stii poezia aia din lirica canadiană: „ Poa' să ningă, 
poa' să plouă/ Mi se rupe sula-n două,/ Am canadiană 
nouă.” 

O mătuşa de-a mea, sora mamei, a pedalat câţiva ani, 
când c-un picior în groapă când cu celălalt şi acu' s-a oprit 
din pedalat şi s-a decis să aleagă groapa. 

Mama a plecat şi mă cheamă şi pe mine. 

lţi doresc numai bine. 

Ştiu că e bine în ţara asta unde cu cincizeci de lei poţi 
cumpăra un elefant. Dar ce să faci cu-atâta carne? Mai 
bine mai pui cincizeci şi iei un pui. 

Poate ne mai vedem, poate nu. Cine ştie? 

Ai fost un prieten adevărat şi m-am distrat cu tine. Nu 
regret nici o clipă pe care-am petrecut-o amândoi, în 
armată sau facultate. 

Nu-mi pare rău c-am mâncat din acelaşi castron de 
tablă decât pentru că nu era mai multă mâncare. Dar, 
poate că, nici nu trebuia. Ne-am fi îngrăşat şi nu ne mai 
plăceau fetele. 

Aş fi vrut să avem parte de o ultimă beţie cum ştim 
noi. O beţie intelectuală când nici măcar înjurăturile nu 
trebuie să se repete. Dar trebuie să plec acum, repede, că 
avionul n-aşteaptă şi nici nu vreau să se răsgândească cei 
de la Paşapoarte. 

O să beau acolo ca şi cum aş fi cu tine. N-o să fie la 
fel dar să bei şi tu aici ca şi când ai fi cu mine. 

Puțin probabil să mă mai întorc în ţară, acum că tata a 
murit în accidentul acela stupid. 

Voiam să-ţi spun o mulţime de lucruri dar nu mai ştiu 
nimic. 

Deduci tu... 

Să fii băiat cuminte şi să nu te-ncurci cu mai mult de 
două gagici odată pentru că n-ai să mai ai timp de o beţie 
adevărată şi ştii cât contează o noapte de relaxare. 

Am să-ţi trimit un casetofon mini ca să-ţi înregistrezi 
ideile. 

Poate le scrii. 

Poate, odată, ai să-mi trimiţi o carte în care să mă 
recunosc. 

Dar ce spun eu? Cine, dracu', să te primească pe tine 
în Uniunea scriitorilor cu gura aia spurcată. 

Scrie, oricum, poate ne-ntâlnim şi-mi citeşti la o glajă 
de vin. 

Sau citeşte-mi, într-o seară, când bei, şi eu am să aud 
din Canada. Ca doar nu-i departe. 

Salut. 

Adi 


Notă: Dacă se va publica acestă carte, Adi, adică Porcu', 
nu o va mai putea citi decât dacă o va cumpăra din librăria 
celeilalte lumi. Oricum am vărsat şi mai vărs ceva băutură în 
ţărână pentru ca el să ştie dar ştie el, oricum.... A murit, 
cândva, pe aeroportul din Minchen. 

11. 


„DOI SE BAT ŞI AL TREILEA SE PLICTISEŞTE” 


Aveam în program camera de gaze cu exerciţiile de 
rigoare. Stabilisem să folosim o clădire veche ale cărei 
ferestre să le astupăm cu foi de cort. 

Eram echipați uşor, doar foile de cort necesare le 
căram pe rând. 

- Cârje, tu care-ţi miroşi zilnic băşinile şi arăţi ca după 
ce-ai stat doi ani la Auschwitz cred că n-o să ai probleme 
dar tu ce faci, Porcule? întreabă Mantu, deştept. 

- N-ai tu grijă de mine. Sunt obişnuit, sunt toxicoman, 
fumez două pachete de Naţionale pe zi. Da' văd că ai 
mare grijă de mine, n-ai vrea să joc scena nopţii din 
Povestea porcului cu soru-ta? 

- Porcu tot porc. Nu se uită ea la tine. 

- Am mai auzit chestia asta dar ea nu ştie. Ai grijă de 
tine, cumnate, că degeaba faci muşchi peste tot dacă nu 
faci pipi mult, că funcţia creează organul, după cum ştii, şi 
măcar să fie mare să-ţi ajungă la gură ca să nu mai ai 
nevoie de femei. 

- Facem o probă pe Olivia? 

- Nu, mă, cu soru-ta. 

- Mă, voi doi vă iubiţi „qui s'aime se taquine”, intervine 
Legionarul. Ce contează sexul când doi oameni se iubesc 
şi cu armata asta lungă... Mantule, tu eşti cam efeminat de 

la gimnastică, dacă te hotărăşti să faci pe „capra” scoatem 
un ban pe poponeaja ta. 

- Termin-o, anarhist sovietic ce eşti, ştii că-s ruşinos. 
Eu pe soru-sa o vreau, lui i-o trag în doru ei şi nu-l împart 
cu nimeni. Apropo, cam cât am scoate pe curul lui? 

- Huo, animalule! Sunteţi nişte animale! 

- Asta a aflat teoria lui Darwin. Mantule, tu ai putea 
ajunge ca, la sfârşitul armatei să ştii tabla înmulţirii şi 
alfabetul pe de rost, maimuţică mică. 

-(i să le spună frumos, fără să transpire deloc, fin'că-i 
băieţel voinic. 

Lângă mine, Mielul începuse să respire yoga aşa 
c-am fost nevoit să-i trag un şut în cur. 

- Mielule, tu să faci yoga noaptea, în budă unde-i 
mirosul potrivit, că eu n-am chef să-ţi car materialele 
dacă-mi leşini cum ai prostul obicei. Păzeşte-ţi blăniţa 
dacă nu vrei să mă prezint la apelul de seară cu ea la 
centură. M-aş face de râs, arată jalnic. 

- Ce şţii tu, mă, eu mă pregătesc pentru camera de gaze. 

- le-te, mă, ăsta vrea să intre fără mască la gazare! A 
făcut şcoala la Auschwitz sau i-ai tras tu băşini în nas, 
Taică? Nu c-ar fi vreo diferenţă. Mantule, cre' că n-am 
adus o pompă de bicicletă aşa că pregăteşte-te să-i sufli-n 
cur că nu l-oi lăsa nebelit creştineşte pe prietenul tău miel. 

- Tu, ce ai, mă (arpe? se burzului Mantu. 

- Da' ce ţi-am făcut? am replicat eu suav. Suge...rezi 
că ţi-aş fi adus vreun afront? Eu vorbeam cu Mielul chestii 
filosofice. Nu-nţelegi, nu te bagi. Sau, aşa-ţi place ţie să te 
bagi peste tot precum chiloţii în cur. Dacă-i aşa te bag şi 
eu şi dacă nu intri, te-mping. Stii tu cu ce, nebunaticule şi 
cre' că-ţi place. 

- "Te dracu', reptilă veninoasă, numa' asta şi alcoolul 
le ai în cap. 

- Just. Cum tu n-ai nimic în cap n-ai vrea ca, la prima 
tragere, să-ţi dau o gaură în obiectul ăla pe care-l cari pe 
umeri să nu-ţi plouă-n gât? 

- terpălăule, te rog, lasă-l pe Mantu-n pace, am 
început să-l iubesc de parcă-ar fi soru-sa. Of, armata asta 
lungă şi ţara asta unde doru-i sentiment naţional... Diseară 
i-o pun lui, în doru' ei că-i frumuşel şi dezvoltat, ţucă-l 
buna şi fută-l soarele de la gimnastică. 

- Bine, mă, dacă mă rogi tu...S'tem prieteni. Ce 
dracu'? Da' spune-i să-şi ţină gura că la noapte o să te 
zgârie cu cioturile de la dinţi. 

- Dumnezeii mamii voastre de porci, se-nfurie Mantu 
şi strânse pumnii. 

Am tras, scurt, baioneta şi Porcu' s-a pus în gardă. 
Ceilalţi din grupul nostru s-au dat mai aproape. Nu se 
putea pune nimeni cu noi. Eram puternici chiar şi pentru 
Huan-Ho cu judo-ul lui cu tot. 

Profesorul scoase o petardă din sac, dădu foc fitilului 
şi i-o strecură în mână lui Mantu. 

- Ţine-o puţin! 

Mantu a-nlemnit ca o statuie privind, tâmp, fitilul care 
se consuma. Nici măcar n-a deschis mâna dar'mi-te să 
arunce petarda. Era alb. 

Am cam albit şi noi. 

Fitilul ardea, parcă, mai încet. A ajuns la cutia de 
carton şi a făcut fâs. S-a stins. 

- Asta a fost de probă, data viitoare o să fie una cu 
marmelada nescoasă. A zis,calm, Profesorul şi a trecut 
mai departe. 

Mantu n-a mai scos o vorbă. A mers încrâncenat, 
până la câmp. 

Am etanşat, cu prelate şi foi de cort, casa părăsită şi 
am intrat cu măştile pe trompete ca nişte elefanţi decrepiţi. 

Mutu a spart patru fiole cu gaz iritant de nişte pietre. 

Am înţeles că erau pe bune când Epi a sărit pe geam, 
cu sfârla înainte, tuşind şi borând ca un apucat. Avea 
fluturaşul scos ca să poată respira mai uşor la instrucţie. 

Am început să facem exerciţii de război. 

- Tubul de legătură rupt, începe Mutu. 

Si noi suflăm în mască, deşurubăm tubul de legătură, 
îl aruncăm şi înşurubăm cutia filtrantă la cagulă. Suflăm 
din nou şi respirăm normal. 

Câţiva, care nu şi-au putut ţine respiraţia tuşesc 
înnebuniţi şi-şi scuipă plămânii. Unii se-aruncă prin geam 
sau prin uşă. Cei de-afară potrivesc prelatele la loc. 

Economisim gazele de luptă ale patriei. 

Mă mir că nu ne-au dat fasole înainte ca să ni le 
producem singuri. Probabil n-au avut încredere sau n-au 
vrut să rişte. 

- Cagula găurită! zice Mutu. 

Si noi am pus mâna unde se presupunea a fi o gaură. 

- Cagula sfâşiată! orăcăie Mutu. 

Scoatem cagula cu ochii închişi şi cu respiraţia oprită, 
o deşurubăm de la cutia filtrantă şi ducem cutia filtrantă la 
gură ca să putem respira. 

Aud cum, alţi câţiva, repetă figura celor dintâi cu 
etalarea micului dejun pe jos. M-am gândit că, nici după o 
beţie, nu borăşti aşa. Păcat de mâncare. E proastă dar ea 
noastră şi, când ţi-o scoate cineva din stomac în mod 
forţat, te superi. 

Respiram liniştit prin cutia filtrantă, cu ochii închişi. 
Mutu m-a luat de mână să mă conducă afară, credeam eu. 
Dar n-a fost să fie. Am ajuns în zidul din fundul casei şi a 
trebuit să dechid ochii ca să ies. 

Am plâns cu vorbe cum n-aş fi făcut-o nici dacă-mi 
murea scula lângă cea mai mişto gagică. Se răzbuna 
discret, panarama. 

Mai vedem noi. Mai avem armată. 

Profesorul a intrat în seria a doua şi a sărit imediat pe 
geam să mi se alăture cu icnete şi mic dejun etalat. 

Când şi-a revenit i-a spus lui Mantu: 

- Data viitoare o să fie grenadă. Cu marmeladă cu tot. 
Ţi-o bag în trompă s-aud ecoul în ţeasta aia seacă. 

Mantu a zâmbit inconştient. 

După cum hotărâse Mutu, foaia mea de cort era pe 
casă şi a trebuit să mă sui după ea. In casă erau gaze şi a 
trebuit să-mi pun masca. Mi-am scos ochelarii şi m-am 
căţărat. Naşpa' să nu vezi nimic. 

La coborâre am constatat cât de naşpa'. Lipsea o 
cărămidă care era acolo când am urcat. Am căzut ca o 
găină cu scăfârlia de-o cioată. 

Când mă adunam eu de pe jos, Mantu a remarcat: 

- Lemn de lemn şi n-au sărit aşchii. 

Mi-am luat ocheţii din praf şi i-am răspuns: 

- Mantule, scrie-i mă-ctii să facă altul că tu nu mai 
ajungi viu acasă, după ce-ai făcut azi. 

- Ce, mă, ce ţi se năzare? Eu nu ţi-am făcut nimic. 

- Nu, puţişor, cine a zis ceva? Eu am dat un sfat. Tu 
eşti liber să nu-l iei în seamă. 

A doua zi, Mantu s-a trezit dormind în budă pe 
salteaua de la patul lui. Si, ghinionul dracului,buda nu 
fusese curățată în seara aceea. Sau... 

La câteva zile, la o tragere cu AG-ul (aruncătorul de 
grenade), m-am hotărât să schimb direcţia de tragere şi 
pantalonii lui Mantu au luat foc de la flacăra reactorului. 

Ultimile zile ale lunii mai au trecut fără evenimente 
deosebite. Mutu era, iarăşi, plecat. 

Aruncam cioate şi oale în aer cu petarde. Trăgeam 
muniţie de manevră în prostie. Şi, regulat (ăsta-i un termen 
militar), aveam tragerile la care mergeau pariurile pe băutură. 

Tre' să recunosc faptul că era motivant, mai motivant 
decât orice frecţie militară. 

Speram să ne "liberăm" de 1 iunie. Râdeam că-i ziua 
copilului dar noi eram militarii vajnici ai trupelor de 
securitate şi, pe 3 iunie, am plecat în stagiu "la comandă”. 
Inainte am avut şi nişte verificări la care n-a fost Marcu şi 
nu m-a..., cum spuneam mai sus, nimeni. 

Eu am fost repartizat adjunct de comandant de gardă 
la Penitenciarul Colibaşi, lângă Uzina de automobile 
Dacia, care era, şi ea, "punct strategic" (altă găselniţă de 
căcat a ofiţerilor ca să ne-o tragă pe nedezbrăcatelea). 

Am plecat cu trenul. O rablă de tren local, între 
Câmpulung-Muscel şi Piteşti. 

La Piteşti ne-a aşteptat maşina de alimente a puşcăriei. 

Eram eu şi Legionarul. El fusese numit comandant de 
escortă. Măcar avea să se plimbe. 

Nu ştiam nici unul dintre noi ce va fi dar eram, ca de 
obicei, veseli şi băuserăm. 

Eu am intrat într-un program de 12 ore cu 12 ore liber 
şi am aflat că mai păzeam şi unicul Institut de tehnică 
nucleară din România. 

Dăduse onoarea peste mine. 

Ţineam legătura cu comandantul gărzii de acolo 
printro staţie radio în fonie şi vorbeam în indicative: 

„Vezi că vine Vulturul! A trecut Leul pe aici, poate vine 
şi la tine!" Frecţii de astea. 

Părea simplu dar am aflat, mai târziu, că reactorul 
atomic era real şi funcţional şi, cei de acolo, erau în pericol 
de a face copii cu capul sub braţ sau deloc. 

Dimineaţa şi seara controlam deţinuţii care plecau la 
muncă şi-l vedeam pe Legionar. Uneori, seara, mai 
aducea câte o sticlă de ceva şi beam împreună. 

Deţinuţii ne mai înjurau, noi îi loveam cu bocancul la 
fluierul piciorului sau la subţioara ambelor picioare dacă 
era mai grav şi totul mergea strună. 

Prima surpriză am avut-o când, într-o seară, 
comandantul milițienilor care păzeau poarta închisorii a 
vrut să-mi facă o surpriză. 

A intrat în corpul de gardă şi mi-a deschis uşa de la 
micul meu oficiu cu o faţă cretină strigând: 

- Te-am prins! Citeşti în post. 

Am ridicat scurt arma, care era încărcată mereu şi 
am armat (aveam o schema specială pentru proşti, 
clănţăneam percutorul fără să dezasigur arma) şi i-am 
spus. 

- le-te un miliţian inteligent, recunoaşte o poziţie 
favorabilă instruirii intelectuale deşi el n-are nici o legătură 
cu asta. 

la ridică, tu, mânuţele alea cu care ţii puţa când faci 
pipi cât poţi de sus ca să nu-ţi dau o gaură exact în 
calapodul ăla gol pe care ţii caşcheta. 

M-a privit bovin. 

- Hai, nu te holba la mine ca vaca la mitralieră că trec 
la executare, ca să mă "esprim" în termeni militari. Suuus 
lăbuţele, Grivei, dacă vrei să nu ţi-o iei! 

- N-ai voie... 

-... Să trag în incintă. Nu-i nimic, te car afară după ce 
te-mpuşc. 

A ridicat mâinile uimit. 

- Ce te miri, mă? L-am întrebat. Cine ţi-a dat voie să 
intri în corpul de gardă al trupelor de securitate? 

- Am venit în control. 

- Mă-ta ştie? Cum să controlezi tu pe cel care are 
drept de viaţă şi de moarte asupra tot ce mişcă în curtea 
asta? Mă, plutonier majur, eu sunt cel care face şi drege 

pe tot perimetrul şi, dacă nu stai la cuşca ta, ai să faci 
pipicaca prin mai multe găuri decât ţi-ai putea tu imagina - 
dacă ştii ce-nsemnă asta. 

- N-ai voie. Sunt mai mare-n grad ca tine. 

- Funcţia şi poziţia în care mă aflu față de arma asta 
doboară gradul şi pune uşor pistolul pe masă ca să-ţi dau 
drumul să pleci. 

- Am să raportez, a spus, dar a pus pistolul pe masă. 

L-am luat şi l-am pus în camera de muniții. Aveam 
muniţie ca la balamuc. Cu noi nu se făcea economie. 

La miezul nopţii mi-a venit schimbul şi am plecat la 
„executarea programului de somn" băga-mi-aş. 

M-a trezit comandantul de companie care m-a chemat 
la el să mă-ntrebe de event şi, după ce i-am povestit cum 
devine cazul mi-a dat o ţuică şi m-a felicitat. 

Partea cu drepturile din regulamentul militar o ştiam 
ca pe apă. 

Mi-am continuat minunatul program de somn după ce 
am ingurgitat o formă de mâncare pe care mi-o ţinuse 
bucătarul (dacă-l pot numi aşa pe ăl de afuma sau aburea 
alimentele) oferită nouă de patria recunoscătoare că-i 
păzim hoţii să nu-i fure inamicul de cercetare şi diversiune 
dispus mascat peste tot. 

Un căcănar de ofiţer cu nume de Brişcă cu sufixul 
escu, care terminase Cacademia Militară, a inventat un 
program de gardă nou şi ştiinţific de te durea burta: 
schimbul 1 intra în gardă de la ora 14 şi termina la ora 19 
când intra schimbul 2 până la ora 22 când intra,din nou, 
schimbul 1 până la ora 02, după care intra schimbul 3 
până la ora 7, schimbul 2 până la ora 10 şi, iar, schimbul 3 
până la ora 14. Afară de ştiinţa actului sexual pervers 
dintre ofiţeri şi leatul „parşiv şi ticălos" eu n-am văzut alt 
element ştiinţific în toată schema asta. 

Schimbul 1, care termina garda la ora 2 dimineaţă şi 
schimbul 3 care se trezea la ora 1 dimineaţă ca să intre în 
schimb erau sodomizaţi de-a binelea iar schimbul 2 se 
lăfăia în scutece. 

Sigur că, armata fiind lungă, toată lumea ajungea să 
facă toate schimburile dar săptămâna în care erai schimbul 1 
sau trei te făcea să răspunzi la întrebarea „Cum îi leatule-n 
armată?" cu invariabilul „Vai de scula noatră, tată”. 

Ca să meargă mai bine descărcarea armelor la ora 2 
şi ceva mă obişnuisem (prost obicei dar eficient) să trec 
prin faţa armelor şi să ajut caporalul de schimb. 

Într-una din dimineţi, din cauza oboselii, soldatul Onu 
(avea şi nume de organizaţie internaţională) n-a mai 
aşteptat comanda mea şi a băgat cartuş pe ţeavă vrând să 
facă controlul armei fără să fi scos încărcătorul. Când am 
făcut pasul în faţa armei lui, el era cu degetul pe trăgaci şi 
vedeam cum face cursa în gol (pentru cei ce nu ştiu, 
înainte de a declanşa percuţia, trăgaciul are o cursă în 
care nu se produce nimic, ca să se poată răzgândi 
trăgătorul) şi încărcătorul care nu era scos de la armă. 

Norocul meu a fost că am avut un calm care nu mi-e 
propriu şi i-am spus blând: 

- Stai! 

Dă drumul trăgaciului. 

Uşor... 

Fă un pas în spate. 

Dar, când pericolul nu mai era, i-am completat: 

- Si-acuma, fugi... 

Si a fugit, săracul. Tremura tot. A recunoscut asta a 
doua zi când l-am chemat să-i propun să se mute la Institut. 

- E futai mai mare, i-am spus, dar nu ca cel care-l 
mănânci aici, după ce plec eu. Abia l-am ţinut pe Matei să 
nu te scoată la instrucţie azi-noapte. 

Pleci azi. Spre binele tău. 

Caporalul Matei, un băiat din Bucureşti, fâşneţ dar iute 
la furie m-a blagoslovit: 

- Era să te-mpuşte şi tu-l trimiţi la bine. |ia mănâncă 
boiereşte, nu lături ca noi şi deţinuţii. Mâncare de domni 
prefesori. 

- Auzi, mă, bucură-te că nu m-a împuşcat că aveaţi o 
mulţime de explicaţii de dat. Greşeala a fost a mea şi numai 
a mea. Să nu mai faceţi ca mine. Găsiţi altă metodă. 

Nu cred c-au găsit. Armata îţi dă un anume sentiment 
al riscului. Poate, generaţiile următoare. 

Într-o duminică, pe când eram la o şedinţă de prune 
„dă Piteşti", undeva în pădure, cu câţiva „camarazi de 
arme", a venit Legionarul echipat cu haine călcate, ceea 
ce era un eveniment, şi mi-a spus: 

- Hai, mă, te fac o băută la Pitescu? (Era periculos să 
spui Piteşti din cauza rimei) 

- Îs în papuci şi cine ştie cine mai vine. 

- Ce, (arpe, eşti ud? 

- Îţi dau eu bocancii, s-a oferit Matei parşiv, că-i 
rămânea lui mai multă băutură. 

- Ai bocanci! 

- Atunci, hai! 

Am plecat. Pe drum am aflat că avea întâlnire cu o 
Puşi pe care urma s-o plimbe de mână că, mai mult... Aşa 
era Legionarul, un pamblicar şi un neserios desăvârşit dar 
simpatic, cel puţin în armată. 

Ne-am îndopat cu mititei destul de dezvoltați şi am 
băut bere caramel, într-o bodegă de pe lângă gară. 

La o vreme, în mod misterios, (toate se-ntâmplă 
misterios când eşti beat) a venit Puşi. Nu cred c-am putut 
s-o descriu vreodată, de parcă ar avea importanţă asta. 
Au plecat împreună şi eu am rămas în aşteptare. 

Berea nu mai mergea de unul singur, beţia s-a instalat 
mai lucie ca oricând. 

Am vrut să plătesc dar nu aveam suficienţi bani aşa că 
am lăsat centura amanet. Norocul meu că era vară şi eram 
în cămaşă şi pantalonii se ţineau pe mine şi fără centură. 

Am plecat să-l caut. 

Numai un om beat poate să caute un alt om beat, într- 
un oraş necunoscut, sperând să-l întâlnească. 

Mi s-a părut că-l văd într-un tren. 

Am urcat şi am trecut din vagon în vagon. 

Trenul a plecat şi eu eram la mijlocul unui vagon. Am 
ajuns la uşă când trenul luase viteză. 

Am sărit. 

Am aterizat dureros dar m-am ridicat şi am fugit pe o 
stradă. 

M-am trezit într-un pat. Eram pansat la piciorul stâng 
şi la mâna de pe aceeaşi parte. 

Se pare că a fost unul din puţinele momente din viaţa 
mea când mi-au folosit cunoştinţele de judo. Nu mi-am 
spart ochelarii. Hainele erau OK deşi se vedea că fuseseră 
periate. In mod surprinzător, Dumnezeul omului beat fusese 
generos cu mine. Mai mult decât generos. N-aveam nimic 
rupt. Doar nişte julituri de la piatra spartă a terasamentului 
de cale ferată. 

Nu puteam scăpa chiar nevătămat. 

Prima impresie a fost că eram la arest dar patul era 
prea moale. 

Am ieşit într-o curte. 

Erau doi soţi la o masă şi o fată cu ei. Mi s-a părut 
frumoasă. Mai târziu voi afla că i-am făcut avansuri. Ba, 
chiar am vrut să mă însor cu ea. Pe loc. Norocul meu că 
n-aveam actele necesare şi numai carnetul de serviciu nu 
ajungea. 

Am mulţumit şi-am plecat. 

Oamenii râdeau condescendent. 

M-am întors la crâşmă. 

Legionarul se întorsese şi-mi recuperase centura. 

Am plecat spre autobuz dar mă durea piciorul de mă, 
iasta, pe mine. 

M-a ajutat un elev de la o şcoală de ofiţeri. 

Era uman, încă. 

De bani n-aveam nevoie. Transportul era gratuit, 
pentru militarii în termen. 

Am luat-o prin pădure. 

- Stai, cine vine? 

- Mă-ta, şi taci că te ia dracu. 

- Tov. fruntaş, îi bai, că-s viniţi de la batalion, îi 
inspecţie. 

- Hait, am belit-o şi n-am cui, am belit-o codrului... 

- Aşa cred şi eu. 

- Nu cobi, leat, că macar mâine şi tot mai sunt 
comandant de gardă. 

- Ţeles, "trăiţi. 

- la pe loc repaus şi fă o cruce mare că dracui'i 
bătrân... 

Dacă aş spune că ştiu cum m-am strecurat în dormitor 
aş mânca rezerva de fecale a unui oraş, drept pentru care 
nu spun decât că am avut un noroc de parcă o mâncasem 
deja. Oricum, îmi puţea gura de la băutură şi ţigări şi n-am 
de unde şti ce-am mai făcut. 

Cert e că mi-am scos bocancii. Mi-am tras pătura pe 
cap şi am auzit vocea peltică a căpitanului llie: 

- Unde-i teristu'? 

- Are program de somn. Intră la ora 23 în schimb. 

Nici măcar nu ştiu dacă respiram. Dar cui păsa a ce 
miros din moment ce eram în pat? 

- Să-l scol? 

Am avut un semiatac de cord. 

- Nu, lasă-l, mai are puţin. 

Pentru sugestia cu sculatul (de parcă-aş fi fost o sulă) 
Anica mi-a făcut prima parte din serviciu şi am intrat în 
post la trei. 

A fost un motiv minunat de-al ierta. Oricum îl iertam la 
o ţuică. 

A doua zi, zâmbitor de ca şi cum nu s-ar fi-ntâmplat 
nimic, Legionarul mi-a adus centura. 

- Nu te-a violat nimeni, cât ţi-a lipsit centura de 
castitate? Armata are nevoie de tine virgin. Pe mine m-a 
spurcat Puşi. 

Pe moment l-am crezut. Acum am mari îndoieli dar ce 
mai contează? 

- Bă, scursură Legionaro-sovietică, când mai pleci cu 
materialul de labă, aiurea-n târg, nu uita să laşi bani de 
băutură că nu m-ai chemat să-ţi strâng sămânţa de pe 
garduri. 

- Nu, mă pârlitule, tu o căutai în tren. 

- Nu eu te căutam ci nevoia de bere. Voiam o bere 
pentru calu' meu. 

- Dacă te-apuci de cascadorii fă-o când eşti treaz. Si 
leagă-ţi centura de gât. 

- Dacă făceam asta treaz, eram la cimitir şi găseau 
ăştia ceva să-mi facă ruşinea de a mă râăngui ca 
sublocotenet post-mortem (auzi, sub-locotenent, ăsta-i loc 
de femeie, mai bine sergent major, ăsta măcar e deasupra). 

- (arpe, mă dezamăgeşti profund. 

- Aş fi preferat propizdă dar e opţia ta. Ce dracu 
căutau ăia de la batalion aici? Dacă întârziam cinci minute 
mă ghiceau. 

- Ai noroc, prostu' dracului. 

- ţi răspund în două cuvinte: sic-tir. 

Discuţia s-a desfăşurat preţ de câteva gâturi de tărie, 
ce-aveam şi eu prin fişetul cu muniţie. 

N-a plecat bine că a venit Căpitanul Stancu. 

- Miroşi a alcool, teristule. 

- Era mai bine dacă miroseam a prost? 

- Nu, dar, când mai faci escapade prin Piteşti, stai 
departe de rudele mele sau nu le mai spune unde faci 
armata. M-a rugat nepoată-mea să te iert. Să ştii că-i 
măritată c-un student la mecanică fină. 

- Care-o să lucreze la Mija 3? (Mija 3 era cea mai 
nouă dintre uzinele de armament pe care le păzea 
batalionul nostru) 

- Bă, suflete, tu eşti perspicace dar te joci cu focul. 

- lertaţi-mă, sunt mahmur. Nu gândesc prea bine 

- Bine, hai să bem ceva să ne dregem. Si eu am avut 
meci azi noapte. După inspecţie. 

- Dacă tot miros, o să iau un pic. Frumoasă nepoata. 

- Îţi dau o învoire să-ţi ceri scuze şi s-o vezi mai bine. 
E şi bărbată-su acasă de azi. 

- Asta-i tortură. Nu se pedepseşte de lege? 

- Aici e dreptul comun, prima ta disciplină. Ai observat 
că deţinuţii ar avea ceva drepturi? 

- Nu, dar eu sunt comandantul gărzii. 

- Si care-i diferenţa? 

- Car arma. 

- Ai umor. 

- Dacă n-aveaţi dumneavoastră umor al meu se 
consuma la arest. 

- Nu te trimit eu la odihnă, banditule. 

- Mai daţi un gât pe chestia asta. Nu ştiţi ce-aş fi în 
stare să fac pentru cinci zilişoare de somn pe țambal. 

- Avem oameni puţini şi obiective multe iar tu eşti 
numai nebun nu prost. 

- Mersi, mă duc la post că poate atacă cineva ITN-ul 
şi eu nu-s acolo să aud cum murim. 

Dovada că nimeni n-a respectat regula descărcatului 
armelor este că nici măcar eu n-am făcut-o. Am zis că nu 
se poate întâmpla de două ori. Nu s-a întâmplat dar am 
avut surpriza ca, tot într-o noapte, şi tot la schimbul de ora 
2 să constat că puşcaşul mitralior n-avea un cartuş. 

Am numărat de mai multe ori. 

Nu era şi pace. 

L-am sculat pe Anica să numărăm muniţia din camera 
de muniții. 

Să nu credeţi că era foarte greu, muniţia de serviciu 
era pusă pe lame metalice de câte 10 cartuşe. Era mai 
uşor şi la încărcat armele. 

Primise toate cartuşele la intrarea în schimb. 

L-am sculat pe căpitan care era de permanenţă (iar 
plecase Ceuşescu undeva sau venise careva din vreo ţară 
bananieră să mulţumească pentru hăinuţe şi papa bun). 

- Ai belit-o, teristule. Parcă te văd făcând armata cu 
arme de lemn. Sau te procopseşti c-un loc de veci pe 
Transfăgărăşan. Dacă-l găseşte mâine vreun deţinut şi-l 
pocneşte vezi cum arată Tribunalul Militar. 

- Nu-s eu vinovat. Nenorocitul ăsta e. Dar uitaţi-vă ce 
portîncărcătoare avem. Parcă-s plase de pescuit balene. 
Cu dotarea asta mă mir că nu le-a pierdut pe toate. Şi-i 
mai mănâncă-n cur pe caporalii de schimb să-i aducă la 
rastel în pas de defilare la ora asta din noapte. 

- Dotarea trupelor de elită ale Patriei noastre nu-i 
subiect de discuţie. Ştii că avem cele mai bune dotări. 

- Da, unii dintre noi avem scula mare. 

- Mă, tu vrei să-ajungi la Cl-st? 

- Dacă vrea el s-ajungă la mine, oricum am păcate 
cât să mă dea afară din ţară. Dacă puneţi o vorbă bună, 
să nu mă trimită în Rusia că nu vreau să mă credă lumea 
nebun. 

- Trebuia să-l pui să-şi cârpească portul. 

- Ce să cârpească? Care port? 

- Vezi, tu, mâine, dacă nu găsim cartuşul, când or veni 
îngălaţii ăia de la batalion. 

- Atunci chiar că m-am ars. Simt că-mi iese fum din 
cur sau mă doare acolo de ei. 

- Pierzi examenul de la facultate şi nu se intră uşor la 
Drept. 

- Pierd, câştig, negustor mă numesc. Nu pot să-l las 
pe pulică singur în asta. Avem toţi o parte de vină. 

- Si eu? 

- Dacă o simţiţi, aveţi, dacă nu, nu. Sunteţi ofiţer şi 
n-aveţi nici o răspundere, eu sunt comandantul gărzii şi, 
în serviciul meu s-a întâmplat minunea. Eu răspund de tot. 
Am citit regulamentul, ştiu ce sunt şi de ce răspund. 
Muniția mea, gestiunea mea, boul meu, eu răspund. 

Am tot înconjurat perimetrul ca popa biserica în 
noaptea de Inviere până ce unul cu ochi mai ageri a găsit 
cartuşul în iarbă. l-a văzut capsa care era roşie. Cartuşele 
de gardă aveau tuburi verzi. 

Am respirat cu toţii uşuraţi. 

Căpitanul mi-a spus, râzând, când am rămas numai 
noi. 

- Nu te lăsam în căcat,omule, dar ţi-ai meritat duşul. 
Uite, am aici o ladă cu muniţie de gardă desertizată. D-aia 
n-am dat-o pe toată la trageri. Mai înlocuim când se pierd. 
Escortele mi-au pierdut o mulţime. Si ştii că mai zboară şi 
la controlul armamentului când doarme leatul cu mâna pe 
trăgaci. 

- Ştiu dar m-am gândit că nu vi-s prea simpatic de la 
chestia cu nepoata şi nici nu ştiu eu să mă fac iubit de 
superiori. 

- Eşti mai simpatic decât alţii. Si nepoată-mea, dacă 
nu era măritată... 

- Măcar să nu venit ăla-n permisie... 

- Hai sictir şi hai să bem o ţuică. 

- Să trăiţi, conaşule. Servesc patria. Pe stâgul şi beau 
pentru liberare şi pentru momentul în care n-o să mai aud 
de uniformă. 

- Ai s-auzi, că nu te lasă ăştia aşa uşor. Vă convoacă 
anual cu scoatere din producţie şi-o să-ţi blestemi zilele la 
Grădiştea la antrenamente. Si tu ai armată pe viaţă. Patria 
nu te lasă să trăieşti dacă nu mori pentru ea. 

- Frecţii, îmi pierd eu dosarul. Numa' s-ajung acasă. 

- Tu subestimezi securitatea statului. 

- Ea mă subestimează pe mine. 

Si chiar mi-am făcut pierdut dosarul până la loviluţia 
sau poluţia sau ce-a fost în '89. 

Am băut mult. 

Ne-am imbătat amâdoi dar nu ne mai păsa. Era 
evident că eu luam toate şuturile în cur şi ... ce mai urma 
dar era comandantul companiei şi nu suna bine nici la 
dosarul lui. Si, nici pe el, nu-l prea iubeau superiorii. 

Nu mai ştiu când, la momentul în care se aduceau 
deţinuţii să curețe cartofii şi să pregătească alimentele 
pentru festinul nostru comun l-am văzut pe-un băiat de 
seama mea şi l-am întrebat cu oarecare simpatie: 

- Ce-ai făcut, mă, ai furat? 

- Am futut, mi-a răspuns el. 

Nu mai ştiu cum m-au luat colegii mei de pe el. L-am 
bătut de l-am rupt. 

Nimeni n-a raportat. 

Nici ceilalţi deţinuţi nu-i iubeau pe violatori. 

De altfel, eram prietenos cu deţinuţii. Plăteau pentru 
faptele lor şi nu eram eu pus să le fac pedeapsa mai grea. 

Spre exemplu, electricianul care verifica proiectoarele 
de pe perimetru era un deţinut „la liber" (adică avea voie 
să umble fără escortă la muncile impuse) dar, când 
verifica luminile era în contact cu santinelele şi trebuia să-l 
însoțesc. 

Era un om minunat şi serios aşa că i-am spus. 

- Uite cum stă treaba, mie mi-e ruşine să te duc cu 
arma la cur pe perimetru şi mi-e şi lene. Pleci, mă sună 
santinela din fiecare post şi vii să te bag la loc. 

Uneori îi mai dădeam una mică înainte de a-l duce la 
poartă unde-l preluau „bleujandarmii" sau blenoragiile alea 
de milițieni cu care nu m-am înţeles neam. 

Căpitanul s-a ţinut de cuvânt. Mi-a dat permisie într-o 
după-amiază. 

M-am dus la Piteşti. Am cerut scuze fetei care mi-a 
replicat că n-a fost nimic. Am băut o ţuică autohtonă cu 
soţul viitor fabricant de arme şi am plecat să mă plimb. 

Modelul permisiei de după-amiază mi-a sugerat şi mie 
o boacănă. 

Aveam un soldat din Piteşti. Venise de la ITN, în locul 
lui Onu şi se lăuda că are un disc (pe-atunci erau discuri 
de vinil) cu Deep Purple, parcă „In Rock” pe care era şi 
Sweet Child In Time, preferata mea. 

l-am dat drumul, pe barba mea, să se ducă acasă, să 
aducă discul, să-l ascult la pick-up-ul din dotare. 

A-ntârziat şi se-apropia ora apelului de seară. 

De data asta am crezut că nu mai scap. Aveau să 
vină de la Batalion. 

Era dezertare. 

Din obiectiv de importanţă deosebită. 

Eram în budă, mult peste cap. 

Am plecat pe perimetru, într-o ultimă inspecţie. 

Dacă mă tăia cineva, nu curgea sânge. Mă şi vedeam 
condamnat şi fără speranţa de a mai putea să dau 
vreodată examen la Drept. 

La capătul celălalt al perimetrului, când arătam mai 
pleoştit ca Guffy, am auzit Sweet Child In Time. 

Venise şi pusese pick-up-ul în geam şi-mi pusese 
melodia mea preferată. 

A devenit şi mai preferată pentru mirosul de libertate 
care mi l-a adus. 

Metodele mele mai blânde mi-au adus şi neplăceri. 

Un soldat, căţelar, gălăţean ca şi mine, încurajat de 
relaţia bună dintre noi a făcut o glumă pe care o puteam 
regreta amândoi. 

Eram, seara, la descărcatul armamentului unui 
schimb. El venise din escortă şi-şi băga căţeaua de 
urmărire în padoc. Câinii de urmărire sunt foarte agili şi 
foarte violenţi iar căţeaua lui era cea mai... 

A asmuţit-o pe mine şi căţeaua a pornit prompt, cum 
era învățată. 

Am armat scurt şi-am ridicat, o idee, arma în poziţie 
de tragere. 

EI s-a panicat şi striga înebunit: 

- Nu, nu, nu. 

Dar căţeaua pornise şi nu mai putea să se oprească. 
Dealtfel s-a oprit cu colții în piciorul meu. Nu m-a muşcat, 
doar m-a lovit cu colții. 

Nici eu n-am împuşcat-o deşi a lipsit doat puţin. 

- S-o-ncalec pe mă-ta, avorton nenorocit, numa' aşa 
poate avea şi biata femeie, un copil cu creier. 

Ce puşca mea ai gândit? 

Eram să distrug bunul trupelor de elită ale patriei şi, 
cred că, te făceam şi pe tine îngeraş. 

- A fost o glumă. Ziceai că nu te temi de câini. 

- M-ai văzut pe mine speriat? 

Animal prost. Nu mă refer la câine care murea de 
pomană. 

- Dar... 

- Dar, mâine ai instrucţie etapa soldat, pe platoul din 
faţa corpului de gardă. Cu mine. lţi sugerez să citeşti 
regulamentul militar ca să nu crezi că-ţi voi da vreo 
comandă care să nu fie prevăzută. Orele 16-18. 

- 'Nţeles, trăiţi! 

A crezut că-i oglumă. 

După cele două ore n-a mai crezut în glume despre 
armată. 

Mi-a fost milă de el şi, la plecare, i-am dat ce-aveam 
mai bun din ţinuta mea. Ale lor erau vai de lume. 

Si, deodată, am plecat la batalion. 

Nici n-am ştiut când a trecut. 

Cred că, într-un mod pervers, începuse să-mi placă. 

În tren cântam cântecele cretine de armată şi beam. 

Oamenii ne priveau condescendent şi cu oarecare 
teamă. Eram înarmaţi şi beţi şi foarte printre ei. Ei nu 
făceau diferenţa între arme cu şi fără muniţie. Erau arme. 
Si noi le aveam. 

Ai dracului civili. 

Începusem să urâm civilii pe care trebuia să-i apărăm 
de duşmani. 

Poate pentru femeile lor înflorate de vară... Poate 
pentru că noi ne dezumanizaserăm... Poate degeaba. 

Cu siguranţă, degeaba. 

La unitate am povestit cum a fost la obiective. 

Am băut şi-am povestit. 


150 


Profesorul fusese în pază la barajul Vidraru, construit 
proaspăt şi obiectiv militar. 

- Băi, să mă bată sora lu' Mantu cu scândura de la 
pat, leatul parşiv şi ticălos e leat parşiv şi ticălos. 

Fiţi atenţi! 

Mă frecam pe burtă, după ce mâncasem din coletul 
primit de unul dintre ei, când auzim o „puşcătură". Hait, mi- 
am zis, ne-atacă teroriştii! Ne-am căcat pe noi! Mamă, vin 
acasă în sicriu de plumb şi, spre ruşinea mea, 
sublocotenet. 

Îmi iau arma. Dau alarma. Adun schimburile libere. Şi 
impart. Şi socotesc.Toate alea. 

De unde s-a auzit. 

De la postul de sus, de pe munte. 

Până acolo erau nu ştiu câte sute de trepte, c-am 
uitat, nu c-aş fi ştiut vreodată dar se vehicula un număr 
impresionant. 

Urcăm prin tufişuri. Dispuşi mascat, cum ne-au învăţat 
minunaţii noştri gradaţi şi ofiţeri, băga-i-aş... 

Eram cu bucile strânse de nu încăpea un ac, dacă era 
un poponar pe-acolo ne lua drept virgini, şi simţeam 
misiunea de ne treceau toate alea. 

Ne-am zgâriat, ne-am alea, alea, am transpirat ca 
vitele dar am ajuns sus. 

M-am ridicat uşor, eram comandantul gărzii, ce coiţele 
lui Mielu? 

Arma la ochi. Am scrutat orizontul. Am încercat să 
determin unde era inamicul de cercetare şi „divertisment”. 

Pula. 

Când mă uit la foişor, santinela mea fuma liniştită. 

Era viu. 

Era el. 

Cum dracu'? 

M-am apropiat uşor. 

L-am strigat şi s-a făcut că mă somează (Stai cine 
vine? Mă-ta). 

l-am dat parola. 

Mă băieţi, totul ca la carte. 

M-apropii de post şi-l întreb dacă a tras vreun cartuş. 
Zice că nu. 

Mamă, nu mai vin acasă în sicriu de plumb. 
Pregăteşte cămaşa de forţă, că nu mai dorm în pijama. 

Întreb pe ăilalţi dacă am înebunit, da' zic şi ei ca mine. 
Şi ei au auzit împuşcătură. 

Îl mai întreb odată pe embrionul ăla eclozat prematur 
şi el zice că n-a tras. ți nici n-a auzit poc. 

Cine mă-sa a tras? 

Sau s-a băşit un urs. 

i verific încărcătoarele. 

La receptor bine, la fereastra de control bine. 

Trebuie descăcat. 

Schimbul lui rămăsese la paza corpului de gardă. 

Mă duc să-l aduc. Parcă nu puteam să-l schimb cu 
unul dintre cei de-acolo. Ce penisul lu' Taica, respectăm 
foaia de stare a gărzii. 

Cobor nu'şcâte trepte.Urc nu'şcâte trepte. 

Ca-n bancul cu negrul şi cu blonda de la etajul 30 al 
blocului fără lift (ştiţi nu, unu' vedea de la geam o blondă 
mişto care se dezbrăca la etajul 30 al blocului de vizavi şi 
nu mergeau lifturile la niciunul dintre blocuri, blonda-i face 
semn şi el coboară 30 de etaje urcă 30 de etaje şi sună. 
lese un negru. El întreabă dacă acolo stă o blondă şi ăla-i 
zice că nu. Coboară, urcă, iar vede blonda care-i face 
semn. Coboară, urcă, sună şi iese blonda. Atunci el 
întreabă „Aici stă un negru?”). 

Îl schimb din post cu tot tarhatul. 

Cobor nu'şcâte trepte. 

ii descarc arma şi, ce credeţi? în locul unui cartuş 
avea pus cotorul de la pieptene. 

L-am tocat şi eu. L-au tocat şi caporalii de schimb şi 
comandantul de pluton dar am scos un cartuş desertizat şi 
l-am pus la loc. L-am trimis la Transfăgărăşan. Dacă 
moare acolo va primi onoruri militare. Dar unii mai scapă. 

Trăsese, cum a recunoscut, pe strada de pe baraj, că 
i-a părut că mişcă ceva. 

Bine că nu mişcase. Sau c-a tras el prost. 

Porcu iar avusese noroc. Petrochimia. Lux. Oraş 
zilnic. 

Dar una dintre santinelele lui s-a-ntins să tragă cu 
arma, un cablu care atârna pe lângă foişorul în care făcea 
pază. 

Era de la reţeaua de înaltă tensiune. 

A scăpat cu viaţă dar i-au sărit tălpile de la bocanci şi- 
a făcut o gaură în podeaua foişorului. 

(i tot aşa da' nu-mi mai amintesc decât că Piţi, care 
fusese la Penitenciarul din Haimanale (I.L. Caragiale) a 
primt o replică memorabilă de la un deţinut pe care l-a 
întrebat dacă furase oareşce: 

- Ascultă, bă, eu îs criminal nu sunt hoţ. 

HO)UL 


Hoţul, dragă, al meu, pretine, are, pe undeva, rolul de 
a realiza un echilibru social. El demonstrează că, fiecare 
om, poate trăi şi cu mai puţin decât are. 

Deci, poate fi considerat un rău necesar. 

In comparaţie cu el, suntem buni cu toate că în fiecare 
dintre noi se ascunde un instinct micuţ de hot. 

Cine se poate lăuda că n-a furat nimic în viaţă? 

El dă de treabă poliţiştilor care trebuie să aibă, şi ei, 
un serviciu. 

Hoţul se hrăneşte din ceea ce fură. 

Criminalul ucide spre a-şi potoli un instinct atavic, 
instinct care ar trebui depăşit pentru ca întreaga rasă să 
evolueze. 

Evoluţia speciei ar trebui să însemne spiritualizare. 
Sublimare în spirit. 

Aşa cred. 

În aceste condiţii criminalul este retrograd. El nu şi-a 
învins, încă, instinctul atavic de a ucide fără a se hrăni cu 
pada lui. 

Am putea concluziona că hoţul este un rău necesar 
iar criminalul este răul însuşi. 

Da, este o ipoteză de lucru dar, nu cumva, criminalul 
este un factor de reglare demografică? 

De ce, omenirea, consideră că uciderea oamenilor în 
conflagrații de orice fel este justificată şi crima individuală 
nu? 

Pentru că există o motivaţie chiar penibilă ca diferenţa 
de rasă sau de religie? 

În orice mod ar ucide, criminalul este răul absolut. 

12. 


„ONORATE INAMIC, SPERĂM CĂ, 
PENTRU A VĂ RETRAGE, NU VA MAI FI 
NECESAR ŞI UN PENULTIMATUM" 


- Scoală, Legiune, s-apropie cineva! 

- Lasă-l, mă, c-o veni omul de la muncă sau de 
unde-o fo' plecat. Te-o tâmpit armata, total. 

- Bă, Rubaşcă verde, dacă află comenduirea că a 
trecut cineva neidentificat prin căcatul nostru de blocadă 
sau ce-o mai fi şi asta, nu mai pupăm liberare şi n-am chef 
să mă-nec precum tuciuriul la mal. Mă ştii că-s 
antiseminţiit. 

- Apărhaidule, du-te, las că belesc eu ochii pe 
potecuţă poate pică vreo mândruţă. 

- Si ce să-i faci, mă? S-o pupi în cur? Că, la câtă 
bromură ai băut, nu ţi se mai scoală pâna la pensie, 
şi-atunci degeaba se mai scoală. 

- Ce ştii tu despre dragostea platonică? Filosof de doi 
bani şi trei rachiuri. 

- Să te fac. Ultimul cuvânt a fost în engleză. 

- Tăt bou eşti. Parc-ai fi bunicu'. Mai aştepţi 
americanii. 

- În rusă nu se potriveşte. Şi ştii şi tu că exersăm 
numa' pe inamici de cercetare şi diversiune care vin din 

est. Ce pula mea, au făcut americanii schimb de locuinţă 
cu ruşii? Partidul le-a aprobat? 

- Calc-o, că trec ăia până afli tu ce şi cum. 

Am mers, câteva sute de metri târâş apoi am alergat 
cu arma-n cumpănire alte câteva sute de metri până la 
liziera pădurii. 

La biută era lumină ca-n beci. 

Aşteptam, una cu pământul. 

Pentru o clipă, am încercat o senzaţie de teamă. Dacă 
era unul dintre evadați... 

N-am eu „norocul" ăsta. Dar, totuşi, mi-am desfăcut 
capsa de la baionetă şi mi-am pus arma la piept. Tot n-am 
băgat cartuş pe ţeavă. 

Lumina lanternei celui care venea se vedea, deja, 
dansând. 

O clipă, mi-a fost tare frig după care totul a devenit 
rutină. 

Când a ajuns în dreptul meu, am şoptit: 

- Stai! Nu te speria dar nu face mişcări bruşte. E un 
control de rutină. 

Lanterna a căzut în noroi şi eu am tras baioneta, scurt 
dar...abia am apucat să prind, cu stânga silueta care 
cădea şi ea după lanternă. 

Era moale şi mirosea plăcut. Era o fată cam de vârsta 
mea. 

Leşinase. 

Brusc, am realizat hilarul situaţiei. Mă pregăteam să 
capturez o fătucă şi s-o dau drept deţinut periculos şi 
înarmat. 

Mi-am băgat baioneta-n teacă şi sunetul metalic mi-a 
trezit o senzaţie de putere. 

Băga-mi-aş, tocmai eu care condamnam violul... 

Fii civilizat, eşti om nu? 

Am prins-o mai bine. Nu era grea. Sau nu mi se părea 
mie. 

Am pălmuit-o uşor. 

Cred că se trezise mai înainte. Uitasem cum sunt 
femeile. 

- Hei,trezeşte-te. Ce, mama dracului, cauţi, la ora 
asta, prin pădure? Că doar nu-i noaptea ielelor şi nici nu 
cred în Zâna Pădurii. 

- A...am fost la o petrecere. 

-(i nu plecaşi cu cineva? 

- Ba da dar s-a îmbătat ca un porc şi... am pus pariu 
că ajung singură acasă...că nu mi-e frică. 

- Ai leşinat cu mult curaj, trebuie s-o recunosc. De 
mult n-am mai văzut aşa un leşin vitejesc. Cred că de 
când eram Burebista sau mai devreme, nu-mi amintesc 
prea bine.|i vorbeşte în şoaptă, ca mine, că, dacă vine 
vreun ofiţer, ajungi acasă prin secţia de miliţie deşi este 
evident că nu eşti deţinut şi nu eşti bărbat dar mai poţi să 
ştii, trebuie să fim precauţi şi ofiţerii nu ştiu multă carte 
numa' regulamentul militar cu care ne fac nouă ceva cu 
un nume care nici vouă nu vă place să-l auziţi. Ştii 
chestia aia: 

„Nu te pune, mă, cu meliţia, meliţia, 
Că te bagă, mă, la gherlă, la gherilă, 
C-aşa e ei, deştepţi foc." 

-Tu cine eşti, pari soldat. 

- Nimeni nu-i ca pare-a fi. Eu vin de la carnaval şi-am 
rămas deghizat aşa de nouă luni încoace. O gestație 
completă. 

- Cum de n-ai încercat să mă pipăi sau să mă săruţi? 

- Să lăsăm astea că-mi vine să te... Nu m-am 
abrutizat complet. Sunt terist, am reuşit la drept şi mi-am 
dorit asta. N-am dat la altă facultate. Mai am urme fine de 

principii dar, dacă mai ţine armata... Nu, nu-ţi face griji, 
seara asta mai suport. Dar am o veste bună şi una rea. Ţi- 
o spun pe aia rea întâi: au evadat vreo şase deţinuţi. 
Agravanta este că au şi două pistoale mitralieră luate de la 
escorte. Cu muniţie. Nu prea ştiu ei să le folosească la foc 
automat dar merge şi la foc cu foc. Vestea bună e că, 
dacă-i cauţi, ei s-ar putea să te pipăie şi chiar ...să nu fie 
civilizaţi. 

- Nu-mi strica impresia primă şi nu deveni măgar. 

- (tiam că toţi bărbaţii sunt porci. Dacă speri ceva cu 
măgarul să ştii că n-am nici urechile nici alte organe 
considerabil de lungi. 

- Uite, vezi? 

- Da, văd că m-ai provocat. Eu sunt o victimă a 
sistemului. Mi-am început facultatea cu cursurile sau mai 
bine zis cu scursurile de drept comun şi-acu' umblu 
noaptea prin pădure şi sperii fetele. Şi nici măcar nu le fac 
plăcerea unui viol. 

- Vezi, acu chiar eşti măgar. 

- Ai prins glas. Nu de mult concurai cu Cleopatra după 
ce şi-a băgat mâna în coşul cu şerpi şi acu' nu-ţi mai tace 
guriţa. 

- Suntem cult. 

- Suntem mult şi multe. Da', ia, taci că mai vine un 
client. Poate-i fun băiat cu hăinuţe vărgate să-l rog să te 
ducă până acasă. Ştii, sunt băieţi buni... Unii. Poate nici nu 
te omoară de tot. Du-te după copacul ăla şi nu răsulfii. 

S-a supus. 

Mă dădui eu mare dar eram cu morcovu'n „arrier”. 
Faci pe grozavul la fete când eşti la un ceai (cu părul 
bălai) nu în pădure cu perspectiva de a întâlni deţinuţi 
evadați şi înarmaţi pe deasupra (pe deasupra, pe 
dedesubt puţea cam nasol). 

Dacă era un evadat şi-l scăpam, cum explicam 
prezenţă gagicii? Şi, dacă-l prindeam... 

Când e să fie de căcat e de căcat rău! 

Dar când nu-i, nu-i. 

Era un cetăţean în vârstă. 

-Stai, nu mi te speria. E-un control de rutină. Daţi-mi 
actele fără mişcări bruşte. 

- Hait, bătute-ar, ce m-ai speriat. Poftim. 

- Mulţam fain. Dar acu' te rog, şi eu, ceva: Am aicea 
o fătucă. Vino, te rog! O iei şi pe ea până-n oraş că i-or 
rupe câinii ciorapii şi-i păcat de ei că-s de mătase şi-o dat 
o căruţă de parale pe ei şi mai are şi două picioare 
băgate-n ei. 

- Ha,ha,ha! Ai umor. Te credeam civilizat dar tot un 
porc de soldat eşti. 

- (tiu, draga mea Zână a Padurii, tu-l aşteptai pe Făt 
Frumos da' nu-s eu acela şi nici mă-sa nu-s. Mulţumesc, 
tată, şi, dacă nu te superi, du-o cât mai aproape de casă 
şi, dacă-i vezi părinţii, roagă-i din partea mea să-i tragă un 
toc de bătaie şi s-o lege de stâlpul prispei. 

- Bădăranule! 

- Eşti mai frumoasă când te-nfurii dar eu servesc 
patria, pe stângul. (i,„momentan, am să servesc un coniac. 
Vrei, taică? 

A vrut. Era şi el speriat şi nedumerit. 

- Mulţam fain. Rămân dator. 

- Sper să plec acasă înainte de a-ţi achita mata 
datoria. 

- Mai eşti şi beţivan, zise micuța. 

- Mă copleşeşti cu complimentele. O s-ajung un 
încrezut. 

Dar, apropo, cum ţi-ai dat seama că sunt beţiv? 

A scos limba şi s-a-ntors cu spatele. 

- Mergeţi cu Dumnezeu, le-am zis cam împotriva 
politicii partidului da'n Constituţie scria „căcultu'i” liber. 
Cine-o mai fi fost şi „căcultu”. Cred că era rudă cu Colocaii 
din Scrisoarea a treia a lui Eminescu, versul „Colocaii se 
răstoarnă”. 

M-am intors brusc şi am plecat în ploaie. 

A dracului muiere, ce m-a încălzit. 

Armata dracului. :mi pierd şi ultimile urme de decenţă. 
Asta-i numai pentru mine. 

Am mai băut un gât de coniac dar mersul prin ploaie, 
instrucţia şi antrenamentele intense şi ultimii metri de târâş 
în susul pantei m-au făcut să nu simt nimic. 

Legionarul dormea dus. 

l-am pus bidonul la gură şi a băut şi-n somn, 
nemernicul. 

- Bă, tu sugi... hai să zic, ca la ţâţa lui Puşi, deşi... 
cu-atâta armată...Cine drâmba mea îmi acoperea curu' 
dacă în locul unei puţe alintate şi-a unui moş era unul 
dintre evadați? 

- Bă Râmă, spatele ţi-l păzeşti singur cum te-am 
învăţat, nu scapi săpunul la duş, nu stai cu spatele la 
deţinuţii evadați că-i bagi la idei şi-n general, nu te-apleci 
când se trage, că-n armată e mai mult futai decât muniţie. 
Ce? Puţă? Te scap o clipă din ochi şi tu te dai la gagici. Eu 
te raportez lu' Mutu. Futălăule! Cum a fost? 

l-am povestit făcând pe grozavul dar mi-am dat 
seama că încălcasem o sută de ordine directe, indirecte şi 
prevederi regulamentare. 

- Mă, tu ai visat puţa şi sper că nu'i-ai tras-o lu' Tataia. 

- Aşa o fi, dacă zici tu, că prea zici cu foc. Dar era o 
fătucă fâşneaţă care pariase că trece singură pădurea şi 
i-am predat-o moşului s-o ducă acasă. 

- Ce să facă, mă? Tu ai auzit de femeia regimentului? 
Asta trebuia făcut cu ea. Nu mă enerva că te pun să-i ţii 
locul. 

- Cum era? 

- Bunuţă, caldă, mirosea frumos a femeie, cred că era 
frumoasă. 

- Boul dracului. Cine m-a dat cu un idiot ca tine? 

- Cre' că mă-ta. Eu îs civilizat, mă secătură. 

- E nevoie şi de civilizaţi că altfel noi, ăştilalţi, ar trebui 
să ne mulţumim numa' cu femeile noastre şi n-ar mai 
creşte populaţia ţării. Mai dă un gât că m-ai supărat. 

- Bea, mă, că te cinstesc eu. 

- E normal să mă cinsteşti, Reptilă chioară, tu, la frig, 
ai reacţii încete. Să laşi o femeie. Pe vremea asta. 

-Taci, vine Buldi. Fă-l tu că eu nu mai am timp. 

- Stai, cine vine? şuieră Legionarul. 

Buldi s-a oprit indecis. 

- Ce ai, mă, te-ai cretinizat? 

Stai că trag, continuă Legionarul, armând cu siguranţa 
pusă. 

- Nu te juca la armă! Bă, ţi-i rău? 

- Nu mă joc şi dă parola, patrupedule, altfel blana ta 
ajunge mănuşi pentru capitalişti. 

- S-o-ncalec pe Puşi! 

- Corect, faci progrese. O să propunem să rămâi în 
armată drept câine de pază, e mai bine decât cotarlă în 
mahalaua )icăului din laşi cu frica de hingheri. Zi şi tu, mă 
(arpe, are şi el un suflet. Aici îi dau mâncare, poate-l şi 
castrează să nu se chinuie şi are siguranţa zilei de mâine 
şi onoarea de a servi, pe vecie, trupele de elită ale patriei. 

- Voi sunteţi beţi. 

- Bă, laba asta tristă e capabilă de consideraţiuni şi 
constatări personale. 'Te-n PM asta înseamnă pistol 
mitralieră nu porcăria la care te-ai gândit tu, perversule. 

- Dacă nu sunteţi beţi, daţi-mi şi mie un gât de coniac. 

- Suntem beţi tun. 

- Eram sigur c-o să recunoaşteţi. Porcu a zis că, deşi 
îi va fi ruşine să se prezinte la raport cu scalpurile voastre 
jalnice, vi le ia dacă nu-i trimiteţi alcool. 

- Da' ce suntem noi? Vinalcool? li-am spus eu că 
ăsta-i tolomac? Îmi iau înapoi toate laudele de până acum. 
Tu ai vărsat alcoolul şi-ai pus apă-n bidon. |sta-i sacrilegiu. 
Te excomunicăm. Te orice numa' nu-ţi dăm un gram. E 
prohibiţie, bă grupă Rangers cu „câne" sau câne fără 
alcool, ce eşti. Ce vrei? Potaia tot potaie. Dacă era Saint 
Bernard! Aia preţuiesc alcoolul d'aia au nume de sfinţi. 

- N-am risipit nimic da'i incorect ca noi s-avem un 
bidon la patru oameni şi voi doi două bidoane. 

- Pardon, trei oameni şi-un câine. lar tu trebuia să faci 
aport stăpânilor tăi cu alcool nu cu bețe pişate din pădure. 

-Dă, bă, alcoolu' că mă-mpuşcă Porcu. 

- la un gât. 

- Ete, mă, oaia junior suge la două mă-sa. 

- Ce oaie, ăsta-i javră şi o suge pe-a lui. Dă, 
bă,bidonu că l-ai infectat. Norocul nostru că-i alcool bun şi 
dezinfectează. 

- Javra dracului! Pumnul sunase sec. 

- Daţi, mă cretiozaurilor, alcoolul că vă linşează clasa 
muncitoare însetată. 

- Bine, vină la tata să-ţi dea, zise Legionarul 
căutându-se la prohab. Reciclăm, facem economii, 
asigurăm victoria socialismului. 

- Dacă dai în mine, nici asta nu mai vezi. 

Dum-dum. Doi pumni. 

- Hai, că-ţi dau eu! 

S-a-ntors furios dar s-a calmat când a văzut că scot 
bidonul. 

- Vezi? Asta-i rezonabil. 

- Hai! Fă aport la Porcu, că i se usucă limbricii în 
stomac de sete, teniile cred că s-au ofilit deja şi tu eşti cel 
mai mare transmiţător de boli la om şi animale, cum am 
citit eu într-o carte. 

- Pare plin. 

- Eu n-am prea băut. 

- la să beau eu o gură, să mă asigur, că ăia, oricum, 
or să mă acuze de asta. Îs uscați cu toată ploaia asta, 
iască. Ce dracu'i asta? Dinamită? 

- Pălincă sau ceva de Buzescu (nu se putea pronunţa 
Buzău, de rimă) că eu muncesc, nu frec pietrele la remi ca 
voi. În armata română, orientarea este totul. Dacă mă 
lăsam în baza unora ca tine ajungeam instant sergent şi 
beam apa de izvor de nici de mă-ta nu-mi mai era dor sau 
apa minerală de care nu te doare capul dar nici... alte 
organe nu mai funcţionează în parametrii normali. 

- (tii că-i bună? M-a-ncălzit. 

- Vezi că-n cantităţi nu foarte mari îţi taie picioarele de 
nu mai ajungi la Porcu cu aghiazma şi cred că mai bine-ţi 
sapi mormântul cu lopăţica ta proprie şi te-aşezi cuminte 
în el că viaţa ta pe pământ va deveni un calvar. |i, dacă te 
miroase Mutu, când îi vorbeşti la microfon sau la ce-ţi dă 
el, ajungem direct la Bistriţa Năsăud şi ne continuăm 
instrucţia cu lemne de foc şi cu turtoi la fiecare masă. 

- N-ai tu grijă. 

- la zi, Ogarul meu jigărit, ce zic alde Alexanarii 
Macedoni de cum au evadat ăştia din penitenciar imediat 
după plecarea noastră glorioasă. 

- Cică erau pregătiţi dinainte. :şi făcuseră cuțite din 
cozi de linguri şi furculiţe, două boxere din robineţi. l-a 
condus un fost maior de miliţie condamnat pentru tâlhărie 

şi viol. Escorta n-a pus gardul despărțitor şi nici n-au făcut 
controlul la poartă. 

- Vezi de ce-i pipăiam eu pe toţi de-mi luam o tonă de 
puli în gură? 

Au atacat escorta. (oferul a scos cheile din contact şi 
le-a aruncat pe geam. E mort. Puşcaşul mitralior are vreo 
treizeci de-nţepături de cuţit în spate dar nu i-au putut lua 
arma. Au luat două pistoale mitralieră cu încărcător. N-au 
rezervă de muniţie şi nici nu ştiu să tragă la foc automat. 

Caporalul Matei... 

- A fost caporal de schimb şi-a vrut la escorte, era 
isteţ, din Bucureşti, un pic ţigănos... 

A fost înjunghiat în mâna stângă şi-n omoplat dar a 
oprit un IMS şi, agăţat de portieră, i-a secerat la picioare. 
Şase au scăpat pe câmp printre ţărani. Ai noştri n-au mai 
putut trage şi ţăranii credeau că-i o aplicaţie mai de 
spectacol. Râdeau. 

- La câte reprezentații le dăm, concurăm Teatrul 
Naţional. Cum, sula, să creadă ăştia că e ceva real? 

- Da' ce voiau ăştia să facă? 

- Dacă luau maşina, voiau să forţeze frontiera cu 
sârbii şi să plece-n Italia. 

- Daţi dracului. 

- Fostul maior de miliţie e bun organizator. Are şcoală. 

- ÎI ştiu. Părea, totuşi, cuminte. 

- Mă, Reptilă beţivă, ţie toţi ţi se par cumsecade. Ori 
eşti prost ori nu ştii că un şarpe beat merge drept. 

- Ce legătură au cele două? 

- Nu ştiu da' mi-am adus aminte. 

- Te văd eu cum mergi tu. 

A dat să se ridice şi a căzut înapoi în cur. 

- Încearcă în poziţia ta normală, în patru labe, una 
dimineaţă, două la prânz şi una seara. 

- Te bat măr. 

- Baţi câmpii. Tu nu poţi merge şi mai faci şi pe Mişu 
Caftangiul (ăsta era Mihai Viteazul în limbaj elevat). Dacă 
ajungi la Mutu în halu' ăsta scoate batalionul în faţa 
noastră pentru ultima oară. Bâşti în fras şi ia o aspirină. 

- Ce-nseamnă fras? 

- O chestie de aia de te lingi tu când nu ştii dacă iei 
sau dai...dar ardelenească şi, deci, mult mai mare. Cine 
ne-a făcut nouă rostul de tine? a zis Legionarul 
prefăcându-se îngrijorat. 

l-am dat o aspirină cu apă de ploaie strânsă în cască 
dar de pus pe picioare l-a pus racheta roşie. 

Ne mişcam iar. 

Simţeam sute de picioare frământând noroiul pădurii. 

Era ca un sacrilegiu. 

O vreme am mers aşa. Mai mult intuiam decât 
vedeam colegii din dreapta şi stânga. 

Sporadic, se-njura spumos, fiecare în dialectul lui. 

Auzi ce idee. Să ia armele soldaţilor. 

De ce, puşca lui Hector (de ce Hector, să nu mă 
întrebaţi), n-a făcut Anca percheziţia corporală? 

Dacă-l scapă cu arest, Stancu-i un zeu. O fi Hector? Ăsta 
era zeu? Parcă nu. Era erou dar nu al trupelor de securitate. 
E timpul s-avem şi noi un Hector al nostru. Să te văd, 
căpitane! Promit că, dacă reuşeşti asta, voi spune puşca 
lui Stancu. Zi „Servesc patria" să am şi eu o satisfacţie. 

Ce, soarele, fac eu aicea. Avea dreptate şarla, pardon 
musiu şarlă, cum ar fi zis Chiriţa. 

M-am cretinizat, vorbesc singur. Mai rămâne să mi-o 
sug singur şi nu mai am nevoie de femei. 

Oare şerpii unde-o au. La dracu, nici să vreau, nu pot 
renunţa la femei. Eu o simt numai când se scoală. Mă- 
ncurcă la mers. 

Femeia. Gândurile astea sunt opera ei. Nu puteam să 
fiu în altă parte? Nu, şi-s porc de şarpe, că emoția a fost 
minunată. Aş fi stat cu ea o veşnicie să ne tachinăm (qui 
s'aime se taquine). 

(i gândurile astea nu-s opera ei, doar le am eu. 

M-am îndrăgostit? 

Dar Cati? A venit să mă vadă şi eu am pupat-o pe Lili 
în locul ei. Lili era mai caldă şi mai fericită că mă vede. 
Dumnezeul omului beat a ales. Mai târziu aveam să ştiu 
că alegerea lui a fost cea bună. 

Dacă tinereţea ar şti... dacă bătrâneţea ar îndrăzni... 

Modific aforisme. 

Ce-or fi făcut tablagiii ăia de la poartă? 

Nu era treaba lor. 

Ce, puşca mea, treabă au ei pentru o căruţă de parale 
la salariu? 

Să-i bage pe alţii în căcat. 

Dacă mai eram eu la comandă. Ce bucurie ar fi fost 
pe ei. Tot Dumnezeul beţivului, dragul de el. Totdeuna 
înclinația mea a fost spre misticism deşi am mimat 
materialismul ca orice bun comunist. Stiu popii de ce dau 
alcool la împărtăşanie, te deşteaptă şi-l găseşti mai 
repede pe Dumnezeu. 

Ne-am oprit din nou. 

Buldi a ajuns şi el opărit şi spăsit. 

- M-a mirosit l'entul. 

- Aşa sunteţi voi câinii, vă mirosiţi întâi. Voia să ţi-o 
tragă sau a fost aşa doar în joacă? 

- Du-te dracului, abia l-am convins că-s obosit. A zis 
că vă face control la toţi. 

- Dacă l-ai convins că eşti obosit, de ce ne face 
control la toţi? 

- Nu ştiu. 

- Face pe mă-sa. Trei zile AMR, în cel mai rău caz. Se 
dă mare. Simte misiunea. Când se termină tevatura uită 
tot. 

- Da, mă. la să vedem ce-aveţi voi în sacii de 
merinde? 

Era Mutu. Venise imediat după Buldi. Dacă auzise 
discuţia se făcea că nu... 

- Poftim de controlează... 

- Poftim de controlaţi, soldat. 

- Buldi, tu cu cine eşti? Dacă pui laba eşti mănuşi. Alţii 
nu mai văd. A, m-am prins, tu vrei să folosim pronumele 
majestăţii când îţi vorbim. V-am spus că ăştia se cred 
Alexandru  Macedoni,  Napoleoni,  Hitleri?  Unde-am 
nimerit? Aici sunt trupele de securitate sau spitalul de 
nebuni. Bă, şmechere, tu ţi-ai dezlegat mânecile de la 
cămaşă şi umbli, slobod, prin pădure. Ti-ai luat 
haloperidolul de dimineaţă sau, iar, ai fentat medicii? 

- Vă controlez corporal. 

- Perversule, vrei să pui mâna pe mine, să mă pipăi. 
Atinge-mă şi te-am găurit. 

Legionarul se juca, deja, neglijent, cu arma. Buldi, 
negru cum era, se vedea numai dinţi şi albul ochilor. 

- Eu zic să-ţi vezi de-ale tale că mai ai de făcut doi ani 
de facultate, la Bucureşti şi-n oraşele mari, băieţii de 
provincie pot avea multe accidente. Da' poate vrei unu' 
acum să nu mai trăieşti cu speranţa sau cum oo fi 
chemând-o pe viitoarea ta văduvă pe care noi o vom 
consola pe rând să fie şi ea mulţumită în viaţă. 

Era furios. 

Când a apropiat mâna de tocul pistolului, eu şi 
Legionarul am armat instant. Era campion la pistol viteză. 
Bun trăgător dar acolo era război şi nu-l provocasem eu. 

Probabil că l-am fi împuşcat. 

Buldi nu s-a mişcat. N-a zis nimic. 

- Cuţu, eşti ud? Hai să sugi, la canea, coniacul pe 
care-l beau eu acum, a zis Legionarul descheindu-se la 
prohab. 

Mutu privea tâmp. 

(i, după ce predăm muniţia, eu tot mai am câteva 
cartuşe. Le-am economisit la tragerile din deplasare. Dacă 
trag bine, mi-am putut permite. Să nu te pună Aghiuţă să 
faci ceva necugetat că nu trăieşti să mai cugeţi vreodată, 
oricât de rar ţi s-ar întâmpla asta. 

Mutu şi-a dat casca pe ceafă şi m-a surprins, pentru 
prima şi ultima oară. 

- Dă-mi şi mie un gât din ce ai, Dumnezeii mă-sii. Era 
să ne-mpuşcăm. Scapă dracului de muniţie, că-i bai dacă 
te prinde careva la plecarea din unitate. 

Legionarul i-a-ntins bidonul. 

- Poftim! 

A băut lung de nu se mai termina. Ne panicasem, nu 
de lipsa băuturii ci să nu i se-ntâmple ceva. 

- Sunt, şi eu, nervos, ne-au futut ca pe noi. Şi-s şi 
obosit că vin de la un botez. Păziţi-vă, maiorul a fost 
trăgător de elită. 

- Pe vremea asta, dacă au o poziţie bună, ne-mpuşcă 
mai rău ca pe rațe. Numai Dumnezeu ne poate salva că 
Allah a hotărât că suntem păgâni şi bem alcool. Si tu ai 
înjurat. Deci, nu ne păzeşte nimeni. 

- Asta aşa.-i. Moarte uşoară. 

- Trăiţi! 

- la, şarlă, bea şi tu deşi nu meriţi. Câine urmărit. |sta 
şi-a pierdut instinctele. Degeneratule. Du-te la Porcu şi-i zi 
că-i Mutu pornit. 

- Nu mai e, loane „e şi el om, zise Legionarul moale şi 
sub impresia momentului. 

- Ai fi tras, Sorine, nu? 

N-a răspuns. Era cu bidonul la gură. 

Parcă eu de răspunsul lui aveam nevoie. 

Eu, sigur, aş fi tras şi mi-ar fi părut rău pe vecie. Omor 
ab irae dar tot omor. 

Ce-a făcut din mine armata? 

Sunt un monstru? 

Am să-mi mai revin? 

Dacă ar fi fost război? 

FUTE-M-A|! Sunt un produs al socialismului 
multilateral dezvoltat şi victorios. Căca-m-aş pe victoria 
socialismului asupra omului civilizat din mine. 

Nu, n-o să fie aşa. Sunt şi trebuie să rămân un 
intelectual nu pentru că voi absolvi o facultate ci pentru că 
nu-mi voi pierde facultăţile mintale dar cei din jur nu 
trebuie să ştie asta. Orice ideal împărţit va fi compromis. 
Idealurile sunt personale. 

- Grijania mă-ti de javră de mahala corcită c-un dihor, 
cum n-ai simţit că vine după tine? Te ciurui de plouă prin 
haznaua aia de cap ca prin plasa de pescuit. 

- Ce-ai, mă, cu el? Era beat. Tot nuţi-a trecut? 

Legionarul era împăciuitor. M-am lăsat şi eu pe spate. 
Cu el nu mă certam decât foarte rar. Era prietenul meu 
chiar dacă mă cânta constant la ofiţerul de 
contrainformaţii. Era simpatic, farfaraua, şi dacă nu era el, 
ar fi fost altul, deci, mai bine el. 

- Marş, naibii, potaie, că risipesc muniţia clasei 
muncitoare pe blana ta de mizerie. Marş de-i fă datoria 
faţă de patrie şi poate mori fără să contribui eu la asta. 
(Peste ani, Buldi a-ntâlnit-o pe una dintre soțiile mele, 
undeva prin Suceava, şi-a întrebat-o curios: „Doamnă, tot 
aşa rău a rămas?”) 

Mi-era silă şi somn şi se crăcăna de ziuă. O rachetă 
roşie a sfâşiat cerul şi-am pornit din nou. :naintam cu 
armele agăţate de umăr şi degetul pe trăgaci. Câţi or fi 
avut armele dezasigurate şi cu cartuş pe ţeavă? Nu era 
nici un ofiţer printre noi. Cine-ar fi îndrăznit? 

S-au auzit primele împuşcături. Nimeni nu ştia dacă 
cel care a căzut în stânga sau în dreapta lui e mort sau s-a 
culcat pentru tragere. 

Nu ştia nimeni cine-a tras. Noi sau ei. 

Din spate a venit, târâş, Buldi. 

- lar ai venit, Colţ Alb? Vezi că nu mai e Legionarul să te 
apere şi te-avansez în grad urgent să-ţi pape ieşenii coliva 
cu fondante roz precum chiloţii fetelor mari sau, poate, preferi 
pe colivă numai chiloţii, voi apreciaţi mirosurile. 

- Lasă gura, chiorule. A zis Mutu să-ţi dau ţie puşca cu 
lunetă că ai poziţie mai bună şi tragi cel mai bine. A zis să 
tragi fără ordin şi că o să ştii tu de ce a făcut asta. La 
comanda „înainte" tu rămâi pe loc. Ne acoperi. Apropo, de 
ce-a făcut asta? 

- Poate pentru că vrea să te verifice pe tine dacă eşti 
bine dresat şi să-ţi facă rost de-un bilet de tabără la Sibiu, 
la şcoala de dresaj. 

- Orbete zăpăcit, din tine nu mai iese om. 

- Eu sunt om cane, canem, nu varză, viezure, mânz... 
d-aia mi-a dat puşca... ştie el că ... nici din tine nu iese câine. 

- Vorbeşti în dodii. 

Mi-am luat poziţie de tragere pe un dâmb. Aveam 
vizibilitate bună. A dracului Mutu, ştia că numai eu pot 
aprecia corect dacă trebuie să-l omor pe vreun deţinut sau 
nu şi, dacă greşeam, nu era vina lui. Dar nu-l uram. Eu aş 
fi făcut la fel în locul lui. 

Am luat arma nouă, echilibrată perfect, lungă, de o 
eleganţă rece şi înfiorătoare cu luneta ataşată deasupra. 

Mi-a dat şi două încărcătoare cu cartuşe lungi, speciale. 
Am făcut, mecanic, mişcările rituale: control, percutare în 
sus, încărcat, armat, asigurat. Am început să privesc 
atent, prin lunetă, hambarul din faţă, unde se părea că 
erau evadaţii. 

Primul pe care l-am văzut era demn de milă. Părea că 
plânge, pentru că stătea cu capul pe armă şi-i zvâcneau 
umerii. 

Celălalt era atent. Era maiorul. L-am recunoscut 
imediat. Şi,dacă nu l-aş fi recunoscut se vedea pe el că-i 
fost militar. După cum ţinea arma. 

Deodată am văzut cum colegii mei s-au ridicat şi au 
pornit înainte. 

Dumnezeule, erau descoperiţi total. )inte sigure. 
Atunci am înţeles de ce mi-a dat Mutu carabina 
semiautomată cu lunetă, cea mai nouă şi mai eficace 
armă din dotarea noastră. 

Eu trebuia să apreciez dacă deţinuţii evadați prezintă 
pericol şi să-i dau jos înainte de a-mi împuşca vreun 
camarad. 

- Aştia vor să-i omoare. Cine-a dat ordin să-nainteze 
aşa. Sunt expuşi ca nişte babe chioare. 

Dar Buldi plecase. Aşa era el, viteaz. 

Pentru că primul deţinut nu ridicase capul şi umerii îi 
mai zvâcneau sporadic, l-am fixat pe maior. 

Privea fix la soldaţii care se apropiau. 

-Te rog nu ridica arma! Te rooog, eu, mult! Nu vreau 
să te am pe conştiinţă dar nu te pot lăsa să-mi omori vreun 
coleg. L-aşteaptă mă-sa acasă.|i nu-n sicriu de plumb şi 
cu steluța de sublocotenent pe umeri. Te rog, omule. Pe 
plaiul ăsta,unde conducătorul suprem poate fi numit primul 
deţinut al ţării, că prea se laudă c-a stat în puşcăriile 
capitaliste, nu-i drept ca tu să mori. 

Vorbeam în şoaptă şi-l fixam prin lunetă. Nu mai ţineam 
seama de alternarea cu privitul în zare. Ochii nu-mi lăcrimau, 
în mod ciudat. Nu ştiu cât a durat până l-am auzit: 

- Ne predăm. Nu trageţi! 

A aruncat arma mult în faţa hambarului. Apoi şi pe 
cea a evadatului care nu ridicase capul dar nu-i mai 
zvâcneau umerii. 

Nimeni n-a tras. Au ieşit pe rând, care de pe unde era 
ascuns. Pierduseră. Erau învinşi. Cu capetele în pământ 
îşi acceptau noua soartă. Fuseseră liberi câteva ore. 
Poate asta conta cel mai mult. 

L-am căutat,prin lunetă, pe Mutu. Stătuse ascuns şi, 
abia acum, ieşise. l-am fixat tâmpla dreaptă în intersecţia 
celor două axe, crucea morţii, am dezasigurat, am făcut 
cursa în gol... şi am relaxat trăgaciul. 

Am avut plăcerea pisicii care lasă să-i scape un 
şoricel doar pentru propria ei distracţie. 

Nici evadaţii şi nici Mutu n-au aflat niciodată că viaţa 
lor a stat în degetul meu arătător de la mâna dreaptă şi-n 
umbra de om civilizat care mă credeam. 

Viaţa e-un veşnic teatru de umbre. 

Toată lumea s-a precipitat să-i vadă pe evadați. 

Noi, şase, nu ne-am dus. Eu şi Legionarul îi ştiam iar 
ceilalţi nu erau curioşi. 

Am aprins câte o ţigară uscată. Aveam câteva pachete 
puse în gamelă că prevăzusem „vremuri de restrişte şi jale”. 

Eram obosiţi de nu mai aveam nici chef de băut. 

Uneori mă-ntreb cum de ne ajungea băutura. 

Ori era multă într-un spaţiu de depozitare aşa mic ori 
vorbeam noi mai mult decât beam. 

Mutu a trecut şi mi-a luat arma. Când i-am întins 
încărcătoarele ochii noştri s-au întâlnit. Nu ne plăcusem 
niciodată dar, acum, se legase un ceva între noi. 


172 


Nu, nu mi-am schimbat orientarea sexuală şi nici 
părerea despre ofiţerii noştri. 

Era o înţelegere mai presus de cuvinte. 

l-am întins bidonul şi-a băut. 

- Am crezut c-ai să tragi. 

Te-aş fi băgat în Tribunalul Militar. 

- N-am tras. Mai vrei? A mai băut. 

- Apropo de Tribunalul Militar. N-apucai s-o faci tu. 

- Da, poate-i mai bine. 

Erai în stare? 

- Da. Ce mai conta unu-n plus? 

Ne-am adunat în careu. 

Colonelul ne-a spus lucruri fornăitoare. Dacă nu eram 
noi, ţara ar fi rămas de izbelişte. Aceşti criminali de o 
ferocitate cumplită ar fi însângerat trupul poporului înscris 
pe drumul comunismului victorios. 

Unul dintre soldaţii care l-au escortat pe maior mi-a 
spus, mai târziu: 

- Noi nu i-am bătut. Nu ştiu ce le-or fi făcut sticleţii 
care i-au preluat. Spunea că n-au vrut să tragă în noi. Că 
au, şi ei, copii. Că,dacă vedeau un ofiţer, poate... 

Am bombănit singur: 

- Poate, mă Mutule, poate... 

Ne-am îndreptat spre oraş în pas de manevră. 
Maşinile, care aşteptau la şosea, au luat numai ofiţerii. 

Soldatul român trebuie să fie călit sau păcălit, tot una. 

Mergeam ca o turmă uitată de vremuri. învinşii ploii şi 
ai frigului, vitejii soldaţi ai trupelor de securitate care mai 
repurtasem o victorie lamentabilă. 

Mă-ntrebam dacă, la intrarea în oraş, plutoanele vor 
bate pas de defilare. 

Erau în stare. Gradaţii dezvoltau un cretin sentiment 
de superioritate. 

Cu noi n-aveau nici o şansă. Ne uitaseră, în formaţia 
de marş, ca o ultimă şicană gratuită aşa cum toate sunt 
gratuite în armată. 

Când am ajuns la poarta căzărmii, să nu-mi cred 
ochilor. Pe trotuar stătea o fată brunetă, elegantă şi 
frumoasă - nu pentru că eram după nouă luni de armată şi 
orice femeie e frumoasă şi-ai vrea s-o gâdili la subţioara 
piciorului - şi privea insistent feţele celor care intrau. 

Rareori se mai auzeau exclamaţiile obişnuite, 
dovedind starea de epuizare a tuturor. 

Am tresărit şi-am recunoscut-o. Nu putea fi decât ea. 

M-am apropiat. 

- Ai venit să-mi faci complimente? Vrei să mă lauzi 
comandantului că nu te-am scăpat în noroi? Sau să te 
plângi c-am fost prea civilizat? 

- lartă-mă! Am venit să te rog să mă ierţi pentru tot ce- 
am spus. 

- Hei! Totuşi, eşti Zâna Pădurii. Mă faci să-mi fie ruşine 
de mine şi, crede-mă, asta-i un lucru extrem de greu după 
îndobitocirea ştiinţifică la care am fost supus aici. 

- Nu mai glumi. Vorbesc serios că-mi pare rău. Spune 
că mă ierţi. 

- Dacă mă mai priveşti aşa ajung să-mi cer eu scuze şi 
pentru ce-am păcătuit cu gândul şi pentru greşelile pe care 
nu le-am făcut încă. Spune-mi cum te cheamă? Pe mine mă 
cheamă loan dar lumea-mi spune John, nu ştiu de ce, poate 
fin'că-i nume de slugă. Sluga dumneavoastră, domnişoară. 

- | se mai spune şi (arpele cu ochelari, domnişoară, şi- 
i foarte periculos. Hai, mă neinstruitule, că dacă te vede 
Cl-stul vorbind cu persoane civile în poarta unităţii, cu 
arma full de marmeladă de război ai să vezi cerul cadrilat 
de bare de fier şi vine fata să te vadă la orele de vizită 
dacă nu te uită până atunci. 

-Taci, mă Zeleo! Spune-mi cum te cheamă şi cum pot 
să te mai văd că ăştia-s aşa de invidioşi de-or să cheme ei 
CI-stul. 

- Mă cheamă Ana şi te-aştept aici dacă poţi să mai vii. 

- Draga mea, să stai mai aproape de el că-i aşa de 
chior de nu cred că vede cât eşti de frumoasă şi de 
departe de nasul lui borcănat şi îmbibat de alcool. Bă 
râmă veninoasă ce-ai făcut tu, într-o viaţă anterioară de ai 
aşa un noroc sau e Dumnezeul omului beat. 

- Aici sunt mârlani mulţi, aşteaptă-mă-n oraş, în faţă la 
cinematograf cam în două ore. Sar gardul şi vin. Mârlanilor 
le e frică să sară gardul vor băuturica la pat. Copii, 
noaptea asta o să adormiţi sugând degetul sau... mă rog, 
fiecare cum se descurcă... 

- Nu-i riscant? 

- Ce nu fac eu pentru tine, Zână a pădurii? 

- Domnişoară, ăsta scrie şi poezii. Minte ca o gazetă 
americană. Să nu-i cazi în plasă. Nu mai vezi tu diplomă 
de bună purtare la terminarea armatei, orbete linguşitor. 

- la tu toate meritele militare, băi cămaşă verde- 
mpuţit. Pa, ne vedem atunci. Parcă-ncep să intru-n lume. 

- Pa, te-aştept. 

- Baba oarba, eu cred că te-a călcat norocu'. Ce-o fi 
văzut fata asta la un alcoolic degenerat ca tine? 

- Mantule, la tine n-a avut ce prosti armata. Urma aia 
fină de creier care stă lejer în capu' tău mic nu poate să 
mai conceapă că, peste două zile, vom fi civili şi vom 
întâlni femei. Apropo, zi-i soru-ti să-şi caute pe altul şi 
mă-ti să nu mai plângă. 

- Veninosu' dracului. 

- Vezi? Ai revenit la vocabularul tău de redus mintal 
irecuperabil. Dar, dacă-mi schimb orientarea sexuală, la 
tine mă voi gândi dragul meu Nadia Comăneci. 

- 'Te-n mă-ta! 

- Mai bine-ai cere să te reangajeze, eu nu cred că mai 
faci faţă în viaţa civilă. 

Rutina descărcatului armamentului s-a desfăşurat mai 
mult în transă. Singurul neliniştit eram eu. 

Ardeam de nerăbdare. N-am mai mâncat. Cui îi mai 
trebuia mâncare. 

Am mai băut un gât de coniac, pălinca puţea. De 
parcă eu nu puţeam a hoit după atâta stat în pădure. 

M-am spălat, totuşi, pe dinţi cu vestita pastă Cristal 
alocată de trupele de elită. Măcar dădea un gust de mentă 
duhnelii de ţigări şi alcool. M-am dat şi c-un fel de apă de 
colonie de la Legionar. 

Nimeni nu mai avea grija noastră. 

Am sărit gardul pe la postul patru. Chek mi-a lins 
mâna şi eu i-am spus. 

- Am întâlnire, nici eu n-am mâncat dar ţi-aduc din 
oraş biscuiţi. 

Era acolo. Ciudat, fetele au obiceiul să întârzie. 

Inăltuţă, subţire şi puţin zgribulită în aerul tare de după 
ploaia de munte. 

- Te rog să-mi spui că nu-i efectul alcoolului şi nici nu 
eşti Fata Morgana şi-o să dispari când mă trezesc. Dacă- 
mi şterg ochelarii şi mai eşti aici, înseamnă că eşti reală. 

- Dar, sunt reală, John. S-a apropiat mult de mine. 
Uite, mă conformez spuselor amicului tău. Stau foarte 
aproape. 

- Dragă Jane. Me, Tarzan. La mine estompat 
civilizaţie. Lasă să devin lord întâi că nu ştiu ce se poate 
întâmpla, aici, pe stradă şi nu vreau să te pierd acum că 
te-am găsit. 

- Bine dar eu am crezut că-ţi plac mai mult decât 
coniacul. 

- Draga mea, îmi placi mai mult decât marijuana dar 
mi-e frică să nu te pierd mai tare decât ce-aş face acum. 

- Ai fumat marijuana? 

- Ne-au dat, odată, la o instruire, să ştim ce efect are. 
Am văzut şi filme interzise. Portocala mecanică, de 
exemplu. 

- Vă culturalizează ăştia, în armată. 

- Da, facem şi lecţii politice. Vrei să-ţi spun căile de 
dezvoltare a SSMD-ului? Le visez. Orele de politică sunt 
ore de somn. 

- Nu, mulţumesc. 

- Mă bucur, am vrut, numai, să văd dacă nu eşti spion 
american şi mă tragi de limbă. 

De ce m-ai căutat? Puteam să nu te recunosc. Nu te- 
am zărit prea bine şi nici tu pe mine în întuneric. 

- Te-nşeli. Am bănuit eu că nu sunt mulţi fruntaşi în 
plutonul TR la ora asta. Nici nu mai credeam că sunt TR- 
işti în armată. 

- În armată, poate, dar noi suntem trupele de elită ale 
patriei. Ministerul de Interne ne iubeşte aşa mult că nu se- 
ndură să ne restituie familiilor. Cine-ar mai fi atât de proşti 
să umble noaptea prin munţi după deţinuţi evadați şi 
înarmaţi? Drept e că suntem şi frumoşi. Nu? 

- Cum veneaţi, cu capetele-n pământ şi târând 
bocancii păreaţi voi o ceată de deţinuţi care se-ntorc din 
Siberia. 

- Aşa ne şi simţeam. 

- Am auzit focuri de armă şi eram îngrijorată. N-am 
dormit toată noaptea. 

- Jumate-ai fost pe drum, nu da vina pe mine sau pe 
vajnicii trăgători de elită ai acestor trupe cu care ţara se 
mândreşte de nu mai poate. Noi am fost civilizaţi, am tras 
în zori. Sculaţi-vă şi voi mai devreme că, fără muncă, nu 

mai ajungem noi în comunism mintenaş, cum doreşte 
acest urmaş al lui Burebista, sânge de roman şi 
întemeietorul unei doctrine de partid cu care nu putem rata 
porţile comunismului. Om sta noi în faţa lor că-s noi da' nu 
le putem rata. 

- Tu nu eşti cam slobod la gură? 

- Aşa m-a făcut mama. Că tata nu era acasă, plecase 
la muncă în minele de la Anina ca să nu-i ia pământul sau 
ceva de genu... 

- M-am temut pentru tine. 

- Fată hăi, tu să nu-mi spui că te-ai gândit la mine, că 
am „naturelul simţitor" şi-odată leşin de o să trebuiască să- 
mi faci respiraţie gură la gură şi ori iese un sărut ori te- 
mbeţi instant precum ness-ul Globo. 

- C'eşt' copil? Poftim, dacă asta vrei. Si m-a sarutat 
uşor pe buze, alunecând ca un peşte când am vrut s-o 
prind în braţe. 

- Phuu, da' ştiu că miroşi ca un butoi de rachiu spălat 
cu mentă. 

- Pasta de dinţi a trupelor de securitate este 
neputincioasă în faţa apetitului meu pentru alcool. 

- Nu prea-ţi faci reclamă. 

- Reclama-i pentru produsele care nu se vând. 

- (i tu te vinzi? 

- Eu sunt un produs al instrucției şi educaţiei 
socialiste, prin cel mai de seamă minister, cel de interne şi 
mă vând corupătorilor capitalişti numai pe dolari. Glumesc, 
acu aş accepta şi ruble cu condiţia să-mi aducă multă 
vodcă.Si-aş puţi şi mai tare iar tu te-ai oripila şi mai mult. 

- Nu te alinta. Mie mi-a plăcut. Îmi imaginam că vii din 
război şi aşa cred că trebuie să miroase un adevărăt soldat. 

- E clar. Sunt la cazarmă. Dorm ca porcu', beat, ca de 
obicei, şi visez. 

Măcar visez frumos. 

Pişcă-mă să văd că eşti reală. 

M-a pişcat destul de tare. Femeile au un mic sadism 
ascuns sub blândeţe. 

- Oricum, dacă eşti un vis, mă poţi pişca şi-n vis şi eu 
simt şi văd în vis. Nu vreau să mă trezesc! Lasă-mă să nu 
mă trezesc! 

- Idiotule, m-a trimis Mutu după tine! Vrea centurionul 
Maximus o întrevedere cu cei mai grozavi militari ai trupelor 
sale. Probabil ne decimează. Mişcă-ţi curu-n cazarmă. 

Porcu' era desfigurat de alergătură. 

- De unde-ai ştiut că suntem aici? 

- Sictir! „Din informaţiile primite..." Am alergat ca 
nebunu' şi m-am tot pus în pielea ta. Unde-aş fi dat întâlnire 
unei gagici? lartă-mă, draga mea, vocabular cazon. 

- Da, mă, vin. Nu-i vis. Porcu' coşmarul meu zilnic deci 
nu-i vis. Nici un vis nu poate pune alături două fiinţe atât 
de diferite. Drace, am uitat de Poveste porcului. Da, dar şi 
colonelul Maxim? Ei asta nu se poate întâmpla în poveste, 
chiar dacă aş fi parafrazat-o eu. 

- Mişcă, mă, larvă alcoolică. Îi bai mare dacă nu vii. 

- Cred, nu veneai tu dacă nu era aşa. la-o înainte că te- 
ajung. Ştii că alerg mai repede ca tine şi mai eşti şi obosit. 

- Cum te găsesc? Vreau să te mai văd până plec. 

- Ji-am scris adresa aici. Mama spunea că, dacă nu 
poţi părăsi coloana să ţi-o arunc. 

- (tie şi maică-ta? Restul orașului sper să afle mai 
târziu. Nu cumva m-am însurat şi urmează să-mi fie 
comunicat actul? 

- Nu ţi-ar plăcea? l-am spus şi ei ce s-a-ntâmplat şi ar 
vrea să te cunoască. 

- Mi-ar plăcea mult deşi e cam pe neaşteptate. 

- Bine, atunci să te bărbiereşti că tata-i tare pretenţios 
cu aspectul exterior al băieţilor. Pa! şi m-a atins, iar, cu 
buzele ca un zefir. Zic şi eu de parcă aş şti cum adie 
zefirul da' am auzit că-i plăcut. Eram numai fiori. 

- Pa, să ştii că a început să-mi placă să-mi iau rămas 
bun de la tine. Eu-s cam încet la minte, sunt bucovinean, 
putem repeta de câteva ori ca să ţin minte şi să nu cred 
că-i un vis? 

- Hai fugi că faci arest pentru mine. M-a sărutat lung şi 
atât de prin surprindere că nici nu m-am dezmeticii. 

- Pentru o cauză ca asta merită să şi mori. 

- Ce să fac eu c-un mort? 

- Asta poate fi oproblemă dar să ştii că se poate muri 
pentru cauze şi mai ignobile: aşteptând americanii, pentru 
cauza comunismului, pentru ţara care te vrea prost, 
degeaba... 

- Taci şi fugi. Te-aştept. Vorbiciosule. 

- Bine tac dar nu fug. 

- Atunci fug eu. 

Am urmărit-o cum se pierdea după colţ. Mi-a făcut cu 
mâna şi a dispărut. 

Am început să alerg. Asta era uşor având în vedere 
că am fost atlet de performanţă. L-am ajuns în scurt pe 
Porcu care sufla greu din cauza exceselor şi a unei 
obezităţi premature. 

- Ne place. Cum o cheamă? 

- Sictir. 

- E prea frumoasă pentru asemenea nume. 

- Mă, mistreţ de curte ramolit, precizez pentru proşti: 
sictir, tu. Ne stătea bine împreună. 

- Un bou şi-o belea. 

-Trebuie să recunosc faptul că am studiat problema 
asta încă de când te-am cunoscut. 

Cum poate un bou să şi-o belească singur? 

Copita lui este improprie. 

Si cum ajunge, cu copita, la sulă? 

Cu care copită? Din faţă sau din spate? Dreapta sau 
stânga? 

- l-ajungi tu la sulă cu guriţa ta aia spurcată. 

- la ajungi tu în cazarmă că vezi ce te altoiesc eu. 

- Tăţi aşteaptă să-ţi beie sângele, buric de omidă 
paroasă a dudului. Intrăm pe poartă. Aşa o zis Mutu. 

- Bine, măcar, că intru şi, odată, legal în unitatea asta 
militară. Că mi-am tocit pantalonii în cur de la sărit gardu' 
să vă aduc băutură şi-acu' v-aţi făcut vampiri. Sugeţi voi 
nasu' la morţi, muhaiele în uniformă ce-mi sunteţi. 

V-a adunat securitatea de pe drumuri v-a făcut trupeţi 
de elită şi-acu, în loc să apăraţi cetăţenii statului comunist, 
vă gândiţi cum să-i futeţi. 

Partidului îi e ruşine cu voi. Huooo! 

- Hai, mişcă, nu mai sâsâi, că de beat ce eşti mergi 
drept şi nu şerpuit cum stă bine unui şarpe cu glasvand ca 
tine. 

- Beată-i mă-ta că eu m-am dezintoxicat când m-a 
sărutat Ana. 

- Aha, aşa ne cheamă. Limbric bolnav de Furazolidon, 
nu ştiu cum te-a pupat fata aia. Poate spera să fie ca-n 
poveşti şi să te transformi în om. 

- Mi-a dat şi adresa să mă duc s-o văd. 

- Du-te noaptea să nu te vadă şi părinţii ei, că ei nu-s 
orbiţi de hormoni. 

Am ajuns. 

Am intrat triumfal în cazarmă exact la timp. 

- Bă, (arpe, cu tine facem un marş de o sută de 
kilometri în ultima zi de armată şi ne liberăm de pe Lalu, 
mi-a şuierat Mantu. 

- Mă, muşchiuleţ, tu vrei s-o încalec pe soru-ta? Ti-am 
spus să-i spui că n-o mai vreau. Nici pe ea, nici pe mă-ta. 
Ai mai rămas tu de-un adio. Vezi să nu dormi pe burtă la 
noapte că ţi-o fac să mă răcoresc. 

Am intrat în sala de mese şi ne-am aşezat. Mutu nici 
măcar nu s-a obosit să ridice capul. Era la masa 
prezidiului şi scria de zor în caietul lui de serviciu. Toţi 
aveam astfel de caiete în care ne notasem secretele 
nobilei sarcini trasată nouă de partid şi de comandanții 
noştri deştepţi şi frumoşi în uniformele lor cu stele multe. 
La finele armatei le-am predat ca să nu afle duşmanul de 
clasă ce strategie avem. 

- Bă, ai adus ceva de clămpănit? 

- Nu da' pot să-ţi fac rostu' că mă taie o pişare de-i 
lasă gura apă. 

Au intrat membrii Statului major. Nu era de bine. 

Maximus s-a uitat la noi cenuşiu şi ne-a felicitat pentru 
aportul la prinderea deţinuţilor evadați după care ne-a 
comunicat scurt că, din ordinul colonelului Marcu, urma să 
dăm ultimele verificări a doua zi si a treia zi dimineaţă, 
după care ne liberam. 

S-a ridicat scurt şi a plecat cu toţi după el. 

- Să mă frec pe coa..pse, ăştia da îndobitociţi de 
armată. Ne-o trag până-n ultima zi. 

- Satisfacţie de tenii, că noi tăt acas' ne-om duce, zise 
Taica molcom. 

M-am dus, obosit şi plictisit să mă culc într-un dormitor 
gol. Compania a doua plecase în pază şi etajul era aproape 
gol. Mai rămăseseră ăia de la munci care finisau cantina 
sau ce-or mai fi finisat pe la casele ofiţerilor. 

După câteva ore m-am trezit brusc în hohote de râs. 
:n jurul meu am zărit toţi tăntălăii noştri şi pe locotenentul 
Damian cu o sticlă-n mână. 


182 


- Ce-aveţi, protozoarelor? V-a lovit damblaua sau aveţi 
nevoie de proteze noi? 

- Mi-a născut nevasta, a spus Damian în hohot şi-mi 
întinse o sticlă. 

- Nu-s eu de vină, i-am răspuns prompt. Nu mai beau. 
Am şi eu o prestanţă. Am o prietenă faină şi nu vreau s-o 
dezamăgesc. 

- Du-te dracului, toţi râdeam de cum te-ntindeai după 
sticlă în somn, când ţi-am plimbat-o pe la nas. 

- Ei, poate puţin. În cinstea noului născut. E de vină 
setea mea organică de alcool. 

- Eşti un şarpe degenerat din toate punctele de 
vedere. Hindugşii scoală cobrele cu fluierul, pe tine te 
scoală cu alcool. 

Am băut cu poftă. In armată mereu am băut cu poftă. 
Ori era prea puţin alcool, ori era de vină dorinţa mea de a 
nu mai vedea cretinismul din jur. Ori amândouă. 

-Tu eşti OSB? 

- Da. Dar nu sări gardul. Am adus eu băutură destulă. 
Miliţionerii n-au ieşit din situaţie şi-s numa' patrule prin 
oraş. Noi prindem evadaţii şi ei se dau mari. 

- Plotoneru'i plotoner, nici soldat, nici ofiţer, nici n- 
aude nici nu vede, unde-l pui acolo şede. 

Am băut şi l-am felicitat pe Dami. 

Era ud tot. 

După ce-a plecat Legionarul, zice: 

- Astora, când termină şcola de ofiţeri le dă şapcă cu 
păr şi pantaloni cu sulă, iau o curvă de nevastă şi aia le 
toarnă plozi şi stă acasă că nu-i prieşte munca. Stau o 
viaţă capră şi care-i mai mare-n grad le-o trage şi, când 
ies la pensie, îi lasă nevasta şi plozii că se-apucă de băut 
şi nu mai au venitul din armată. 

- Da' mi-i băiat bun şi nu merită asta, scursură fascistă 
ce eşti. 

- El băiat bun şi ea tot curvă. 

- Mă boule, fii, măcar, recunoscător pentru băutură 
sau tu nu mai ai nimic sfânt. 

- Comunismul m-a educat în spirit materialist. Beau şi 
critic pe alţii că numa' aşa faci carieră politică. 

- Care te-a-mbrăcat de scursură. 

M-am mutat în alt dormitor şi m-am culcat iar. 

Devenisem mai uman? 

Mă-ndrăgostisem? 

Frumos lucru dragostea. Te face să calci pe nori. 

M-a trezit goarna. 

Noi nu mai făceam înviorare. Eram veterani. 

Am mâncat lăturile obişnuite şi-am pornit spre poligon 
unde urma să vină Marcu. 

La Bughea am băut două beri. 

- Care pui pariu pe-o ladă de bere că trag cel mai 
bine, azi? 

- Bă, tu n-ai tras niciodată bine când am dat verificări 
cu Marcu. 

- Vă conduc lejer în clasamentul general. Legionarul 
este la treizeci de puncte în spatele meu. Să vă traduc: 
asta înseamnă că, dacă eu nu trag nici un punct, suntem 
amândoi pe primul loc. Azi trag bine. Şi celor care cred 
altfel le răspund în două cuvinte celebre "es clus". 

- Bine, mă, pe bere. 

Am tras, şi cum eram grupa întâi, am tras primii. 

Fiind verificări, n-au mers la ţinte decât ofiţerii. 

Noi ne retrăsesem pe malul Bughei şi fumam. 

Deodată aud vocea lui Marcu: 

- Cine-a tras la linia trei? 

- Fruntaş loan! Am strigat. 

Apoi, în demivoce, le-am spus alor mei: 

- Am dereglat-o pe Leana. Afumaţi o armă bună. Asta 
mă pune să mai trag odată. 

Fapt este că am trântit arma pe coridor, la întoarcerea 
de la Colibaşi, într-un gest cretin şi teribilist de anticipare a 
liberării. Asta făcuse armata din mine, o brută cu reflexe 
necontrolate. Asta uram eu la armată, dorinţa tuturor de a 
te face o brută care nu poate pronunţa decât un număr 
limitat de cuvinte: „Trăiţi, am înţeles!”. 

- La mine adunarea! strigă din nou colonelul. 

Căcatul ăsta de vocabular cazon. Eu nu pot face, mai 
mult de două minute acelaşi lucru că mă plictisesc şi ei 
vorbesc în şabloane de parcă n-ar avea propria gândire. 
Poate chiar n-o au. 

M-am îndreptat spre el în pas ale'. Am ajuns la o 
distanţă mică, am bătut trei paşi de defilare şi m-am 
prezentat: 

- Fruntaş loan, m-am prezentat la ordinul dumneavoastră! 

Voiam să arăt că ştiu cum se face dar nu vreau să fac 
aşa cum am încercat să-i bag în caşchetă (nu poţi vorbi de 
cap, în înţelesul de organ al gândirii, la militari) de la 
începutul armatei mele. 

- Câte puncte ai tras,mă? 

M-am uitat la ţintă. Erau trei găuri, două în zece şi una 
în nouă. Am dat cu mâna crezând că sunt muşte dar s-a 
dovedit a nu fi. 

- Raportez că am tras douăzeci şi nouă de puncie. 
Instant, mi-a venit inima la loc. Draga mea Leana, nu m-a 
trădat. 

- Tu? 

- Da, eu. 

- Tu ştii să tragi? Sau a tras cineva în locul tău? 

- O să vă surprindă dar trag foarte bine aşa chior cum 
sunt dar numai la pariu. (i pun pariu că trag mai bine şi 
decât dumneavoastră. 

- Trebuia să te mut disciplinar sau să fac ceva să te 
trec la un an şi patru luni. Ilie, pregăteşte muniţie pentru 
două arme. 

- )i-arăt eu cum se trage, soldat. 

- Sper că n-o să ţineţi arma invers, s-ar putea să vă 
accidentaţi. Mi-am dat seama ce-am spus dar el părea 
transfigurat şi n-a dat importanţă. Sau n-a înţeles ironia. 

Am tras numai noi doi. La ţintele cele mai îndepărtate 
una de cealaltă. 

Am mers singuri la ţinte. 

Nu m-am putut abţine şi, după ce am văzut că am tras 
tot douăzeci şi nouă m-am materializat în spatele lui. 

Trăsese douăzeci şi şase. El trăsese din picioare ca 
să nu se murdărească. N-avea importanţă pentru un 
militar de carieră din ce poziţie trăgea. 

- S-apropie pensia, tovarăşe colonel. 

- Cine ţi-a dat voie să vii la ţinta mea? 

- Pariul? Trebuia să verific dacă nu mă minţiţi şi 
mândra LIBERARE... Pe douăzeci şi şapte s-au împlinit 
nouă luni de când sunt în armată. :n mod normal, eu sunt 
civil. Aş fi putut să trag şi treizeci dar nu mai aveaţi cui da 
permisia de cinci zile. 

Între noi fie vorba, m-am străduit să trag cât am putut 
de bine dar n-am putut mai mult. 

- Pleacă de-aici şi să nu spui la nimeni. 

- La verificările din ianuarie, când eu treceam Bughea 
târâş, din ordinul dvs. eram la fel de bun trăgător şi erau 
minus douăzeci şi şase de grade. Atunci mi-au îngheţat 
lacrimile pentru reputaţia militară a colonelului Marcu. Nu 
eu am început mizeria asta între noi. Era momentul 

revanşei şi trebuie s-o ştie toţi cum toţi ştiu ce frecuş am 
mâncat eu de la cel de faţă. 

- Marş în formaţie! 

N-am avut chef de bere. Dar s-a plătit şi am băut cu 
toţii, şi Mutu şi câţiva ofiţeri care erau cu noi şi cei din 
pluton care nu meritau. Se terminase armata şi devenisem 
colegi de facultate. 

După amiază, la patru, ne-a felicitat Marcu. Şi-a 
plecat, „dulce minune" „pe pustii" cum spunea bunica. 

Reieşea c-am fost băieţi buni, după toate păcatele. 

Ne-au făcut caporali, „în retragere" cum glumeam noi 
şi pe mine şi pe Legionar şi pe Porcu spre marea noastră 
surprindere şi ne-au dat şi diplome de bună purtare spre 
marea noastră ruşine. 

Nu dădea bine la raportul către Ministerul de Interne 
să spui că ai avut TR-işti cu rezultate slabe şi-n general nu 
era bine ca trupele de elită să aibă rezultate slabe aşa că 
se mătrăşeau rezultatele la greu. 

- Aştia ne strică firma, acu' la sfârşit. Ce-ai tras aşe, 
bă larvă cu ocheţi? 

- Să-l oftic pe Marcu. Abia acu'şi dă seama că mi-am 
bătut joc de el toată armata când credea că-şi bate el joc 
de mine. L-am văzut umilit. Diploma asta-i inutilă şi ca 
hârtie igienică, mai bune-s pănuşile de porumb sau frunza 
de brustur. Am s-o păstrez doar pentru că-i hilar ca eu să 
am una. 

- Bă, idiot patentat, după chestia aia de la început cu 
„eu nu promit nimic decât că voi face tot ce pot. Am minus 
trei cincizeci, dioptriile." asta de-acu' „Am fost cel mai bun 
trăgător din pluton, de la început. Cu orice armă. Se vede 
în caietul locotenentului care nu-i falsificat ca tragerile de 
la verificări. De ce trebuia să mă chinui eu să trag bine 
dacă tot raportați mai sus că am tras bine sau foarte bine? 

V-am demonstrat că trag mai bine şi decât dumneavoastră 
dar nu-mi place armata şi n-aş face schimb de locuri. In 
rest, mai servesc încă puţin patriei şi mă liberez să pot 
servi, şi eu, o masă ca lumea şi un pahar de vin bun băut 
în tihnă”, l-a ars la lingurică. Dacă mai stăteai în armată... 

- leşeam „floarea mândră-a ţării" şi „schija de obuz" şi 
cred că lucram la transfăgărăşean fără speranţa de a mai 
vedea capătul tunelului, că nu se mai poartă zborul peste 
Carpaţi iar la Oituz au biruit alţii. 

Am predat echipamentul şi ne-am luat hainele civile. 
Lipsea o baionetă. Cre' că lu' Mielu' Turbat. Yoga lui îl 
făcea să meargă prin nori. 

Am completat-o din teaca de la şoldul unui soldat care 
vorbea cu Legionarul, că era prea târziu să mai facem alte 
artificii. Când o creşte mare o să şi-o completeze şi el pe 
sistemul perpetuu din armata Republicii Mult prea 
socialiste în care trăiam. 

La şapte, am mers civili la ultima masă de seară. 
Leatul ne privea nostalgic. 

Eu eram nerăbdător 

Am sărit gardul ca un fulg. Lăsasem vorbă la 
comandantul gărzii că nu stau noaptea aia în cazarmă şi 
santinelei din postul şase i-am spus că mă-ntorc. 

Erau băieţi care săriseră de zeci de ori gardul când 
eram eu în post. Mi-o datorau şi n-au făcut nazuri că ştiau 
că nu mă-ntorc cu mâna goală. 


' Parafrazam o strofă dintr-un cântec militar: 
"Noi suntem floarea mândră-a ţării, 
Noi suntem schija de obuz, 
Noi am trecut,în zbor,Carpaţii 
Si-am biruit pân-la Oituz" 

Am căutat adresa Anei şi-am sunat la poartă. A ieşit 
ea şi m-a întrebat surprinsă: 

- Aţi greşit adresa? 

- M-ai şi uitat? Am dat să plec, rupt în două. Cin' te-a 
pus să crezi în zâna pădurii, boule? Eşti băiat mare. 

- John, Dumnezeule, ce te schimbă hainele civile! 
lartă-mă, cred că ai fost şocat. leri m-a pupat şi azi nu mă 
recunoaşte... Pari aşa anacronic îmbrăcat civil. Şi hainele 
nu ţi se mai potrivesc. Dar te-aşteptam. Intră! 

Am produs, stângaci două cutii de bomboane luate de 
la o cofetărie că flori nu mai găsisem la ora aceea în 
târguleţul Muscelului. 

- Îmi pare rău dar n-am găsit flori. Pentru tine şi mama 
ta. 

- O faci mat. Astea ne plac şi nouă. Poate se- 
ndrăgosteşte de tine. Mama e tânără. Are 36 de ani. 

- Dar tu câţi ani ai? Dumnezeule, sunt grosier de 
sălbatic. E o gafă? 

- Nu-s aşa bătrână ca să-mi ascund vârsta. Am 
nouăsprezece ani şi-s studentă la filosofie în Bucureşti. 
Facultăţile noastre sunt în aceeaşi clădire. Intră! Mama ne 
aşteaptă. 

Am intrat. Stângaci şi mototol. M-am împiedicat de 
prag. Cu stângul. 

- Îmi merge rău, am să fac impresie proastă. 

- Te ajut eu. Mamă, e John, ţi-a adus bomboanele tale 
preferate că flori n-a găsit. El nu ştie că la noi în sat nu se 
cumpără flori decât foarte rar. 

Femeia care a apărut mi-a tăiat respiraţia. 
Frumuseţea ei, coaptă, concura cu a fiicei. 

Am bâlbâit analfabet şi mai mult decât lamentabil: 

- Săru' mâna. Scuzaţi de deranj. 

Eram cretinizat, ce mai. 

- A vrut să spună „sărut mâna, am venit aşa cum am 
vorbit cu Ana" dar cred că i-a păpat pisica frumuseţea de 
vocabular pe care-l etalează când e singur cu o fată 
neajutorată în pădure. E frumoasă mama mea, nu? 

- Ba da şi tu-i semeni, am reuşit să bălmăjesc. 

- Nu s-a pierdut de tot, zise,binevoitoare, mama.Te 
rog să-mi spui Amalia şi să te simţi ca acasă. Fata mea 
mi-a spus tot. 

- Nu cred că era mare lucru, am bălmăjit, din nou stins 
ca o găină beteagă. 

- Amănunte mi-a mai spus şi soţul meu. 

- Am simţit un cârcel în inimă. Norocul meu rupt în cur. 
M-am ars. Unde dracu' am nimerit? Treceam în revistă 
ofiţerii care ar fi putut avea fete de măritat şi m-am îngrozit. 

Cred că am pălit fiindcă Amalia m-a întrebat grăbită. 

- Ce ai? Eşti obosit? Cred că te-a frecat Marcu la 
verificările alea nenorocite. Ce idioţi, dom'le, în ultima zi de 
armată! 

Asta m-a plesnit precum baltagul lui Nichifor Lipan 
drept în moalele capului. 

Cine naiba era mamelucul care-mi povestise relaţia 
mea amoroasă cu Marcu şi de unde ştia de verificări 
nevastă-sa? 

- Unde-am nimerit? De unde ştiţi astea? 

- Ana, nu i-ai spus băiatului? 

- Mamă, uită-te la el. Dacă-i spuneam crezi că-l mai 
prindeam la uşă. Ti-am zis că-mi doresc să-l vezi şi tu. Pe 
mine una m-a cucerit. Dacă-şi regăseşte limba lui 
obişnuită e un deliciu de conviv. 

- Ce limbă să-mi mai găsesc? Eu nu ştiu unde-mi e 
capul cu totul. Răspundeţi-mi la întrebare. Unde am 
nimerit. În familia cui. Că nu-s mulţi ofiţeri care să mă 
placă. Nici subofiţeri. Ce mi-ai făcut Ană. Mai bine veneai 

tu la mine şi te zideam ca Manole decât să-mi faci una ca 
asta în ultimile mele clipe militare. 

- Ce faci, loane, sau, mai bine, John? Era Cl-stul. S-a 
îndreptat spre mine cu mâna întinsă. Să nu crezi că eu am 
trimis-o pe fiică-mea pe coclauri ca să te atrag într-o 
cursă. Nu-s aşa diabolic. (i, acu patru zile, când ne-am 
văzut la crâşmă nu bănuiam nimic. 

- Nici eu, am îngăimat. 

Evenimentul invocat de gazda mea se petrecuse cam 
aşa. L-am luat pe Buldi, care nu sărise gardul niciodată şi 
l-am iniţiat în această taină a maeştrilor „beutori” 
spunându-i: „Lăbuş, (asta vine de la chestia aia care-o faci 
tu cu mâna dreaptă, în budă, când crezi că nu te vede 
nimeni) dacă nu mergi cu mine, frumos, la picior, aşa cum 
te-au învăţat la şcoală, la Sibiu, nu pupi nici un gram de 
alcool. Ai fentat, toată armată şi-ai băut ca un tovarăş 
ciolovec pe mâna mea care-am fost campion la garduri 
chiar şi-n viaţa civilă (am făcut atletism de performanţă, 
boule canin). Acu', măcar să vezi de unde se face rost de 
licoarea aia care-ţi place, că eşti un degenerat şi să cari 
sticlele că eu mi-s domn şi stăpân şi civil, pe deasupra." 

Am plecat, ca de obicei, pe la postul şase (paza lui 
Chek se terminase că acum erau soldaţi suficienţi) şi, tot 
ca de obicei, m-am oprit la o bodegă să-mi iau porţia care 
mi se cuvenea de drept pentru că mă sacrificam pentru 
binele colectiv într-un mod demn de un comunist. 

Era o bodegă de cartier, cu mese la care stăteai în 
picioare şi unde-ţi luai băutura de la bar. 

M-am aşezat la rând şi Buldi la o masă. 

La un moment dat l-am văzut pe Buldi alb la faţă ca o 
codană din negru cum era el de obicei şi l-am întrebat: 

- Ce ai, căţăl, te-ai lovi la coițe? Ai văzut vreun dulău 
local şi i-e frică? Nu te teme, eşti cu mine care-ţi sunt 
domn şi stăpân, cum ţi-am spus. 

Bietul, însă, nu privea decât undeva în spatele meu şi 
m-am Întors. 

Am. înlemnit şi eu. La coadă, era Cl-stul care m-a 
admonestat râzâna: 

- Am aşa o față de dulău local? Eu zic să nu 
exagerezi. Un maidanez oarecare,poate. 

- Am belit-o, ca să mă exprim aşa. Trăiţi,mă scuzaţi. 

- Hai plăteşte şi ia-ţi băutura că se răceşte coniacul 
până-mi iau şi eu unul. Nu te speria că nu spun la nimeni 
că te-am văzut. Nu-i treaba mea. 

Am luat ţuica şi-am stins-o ca pe apă, mi-am luat 
tălpăşița şi am rupt-o de fugă la alimentara şi apoi la 
cazarmă. 

S-a dovedit a fi fost om de cuvânt şi nu mi s-a făcut 
nici un reproş. Cred că nici nu prea aveau ce face la acel 
moment căci nu puteau spune că mai au TR-işti în unitate 
când noi trebuia să fim demult acasă. Cel puţi aşa am 
crezut până în acel moment. 

- Bei un coniac, o ţuică de casă bună? 

- Nu cred că-mi intră nici aghiazma pe gât, acu' dar nu 
vă refuz că nu-i politic. Beau ce-mi daţi. Stiţi că nu-s 
pretenţios. Mi-am dezvoltat gusturile fine cu toate 
scursurile de butoaie de când am venit în armată. Mi-e dor 
de-o băutură bună mai ceva ca de mama dar... 

- Hai, las-o baltă, că,dacă voiam, făceai de două ori 
mai mult arest dar,ca şi fiică-mea, şi eu te-am plăcut. 

- Lăsaţi numai fata că nu prea mă atrag cei de sexul 
meu... Nu vă supăraţi că mă mai ia gura pe dinainte dar, 
orice s-ar întâmpla cu farsa asta, nu cred că mai are 

cineva cum să mă trimită nici măcar la arest. Mâine 
plecăm acasă şi acolo... om mai vedea. 

- Nu-i o farsă şi Ana chiar te place. Ele fac ce vor din 
mine,acasă, deci nu te teme. 

- V-am dat impresia că m-aş teme de ceva, până 
acum? Si asta la cazarmă, fără protecţie. 

- Nu, nu mi-ai dat impresia asta, ba, chiar, mi-ai părut 
un pic inconştient sau dus de-acasă. 

- Dus de-acasă sunt de nouă luni şi două zile. 

- Stii tu ce vreau să spun. 

- Stiu dar nu vreau să recunosc. Cel ce recunoaşte 
că-i nebun nu-i nebun şi mie s-ar putea ca nebunia să-mi 
serviească,la proces. 

- Ce proces, mă, fiică-mea mi te vrea de ginere şi eu 
n-am cu cine bea şi n-am nimic împotrivă şi tu o dai de 
toate gardurile cu procese şi altele. Hai, bagă un coniac şi 
linişteşte-te că intru-n gura caţelor mele şi iar n-am linişte 
o bucată bună de vreme. 

Am gustat coniacul. Era minunat. Un Murfatlar cum nu 
mai băusem. Cred că nu era din comerţul socialist dar n- 
am îndrăznit să mai întreb nu de politicos ci ca să nu mă 
taie la porţie. 

- Gata? Ai înţeles cine-i şef în casa asta? mă întreabă 
Ana. Văd că i-a mai trecut din timiditate. 

- Mi-a... dar încă nu ştiu ce m-a lovit. M-a chemat de-o 
mie de ori la el şi nu m-am dus,m-a prins la crâşmă şi nu 
m-a pârât. Ce să cred? Acu' îmi dă de băut coniac 
Murfatlar excelent. Ce să cred? Eşti prea frumoasă ca să 
cred că ducea lipsă de ginere pentru tine şi, dacă mi-ar da 
pedeapsa asta nu m-aş împotrivi.In concluzie, care-i 
misterul acestei protecţii nebănuite? 

- Blegule, prietenul tău, Victor, de la Galaţi, e fratele 
meu. 

- Asta spune multe. Maimuţoiul nu mi-a spus ca să nu 
mi-o iau în cap. Stiţi ce protector e cu mine de când ne-am 
cunoscut? 

Pe Victor l-am cunoscut într-o seară, era noaptea pe 
la două, când veneam din oraş, pe jos, că nu mai erau 
autobuze şi m-a oprit un Tan'major de milţie cu câinele 
care patrula prin zonă. 

Era vremea când ne urmăreau să ne tundă şi ne 
duceau la miliţie din orice ca să ne taie blugii şi pantalonii 
evazaţi. 

Conform cântecului: „Ş'auba, duba, /Se umple duba./ 
Iți mulțumim partid iubit/ Fincă ne-ai înlănţuit." 

Mi-a cerut buletinul şi nu-l aveam la mine. Pantalonii 
mei nu aveau buzunare şi cămaşa plesnea pe bust. Aşa 
se purta pe atunci. 

L-am invitat să meargă cu mine până la bloc şi-i arăt 
buletin şi ce mai vrea dar el se încăpăţâna să merg la 
Tanti Mili ca să le-arate superiorilor cât de vigilent fusese 
în noaptea aia. 

l-am spus că mă doare la bască de fanteziile lui 
sexuale în care mă implicase şi că fratele meu, căpitanul 
Victor de la securitate, va fi foarte nemulțumit dacă face 
asta. 

M-a salutat până şi câinele şi-au plecat în drumul lor. 

Strada era pustie şi, după câţiva paşi am văzut o 
mână care ieşea din umbra gardului liceului pe lângă care 
treceam. 

Eram în culmea gloriei mele sportive şi m-am pus în 
gardă imediat dar o voce mi-a recomandat să nu mă agit 
ca o moleculă ci să citesc ţipişca pe care o avea mâna 
aceea între „deşte”. 

Am luat-o, am citit-o şi am belit-o fulgerător. 

Pe ţipişcă scria că posesorul se numea Victor numele 
meu şi era căpitan de securitate. 

L-am întrebat, suav, dacă mai ajung acasă şi el mi-a 
răspuns că, dacă tot am pornit într-acolo şi m-am 
descurcat aşa bine cu „țianul" să-mi continui drumul dar 
nu înainte de a-i lăsa adresa ca să-mi facă o vizită. 

Auzisem multe despre securişti (urmaşii călăilor din 
vechime care tăiau capetele cu securea şi care, la francezi 
se numeau ghilotinişti) şi nu-mi ardea de glume. Am behăit 
adresa şi mi-am dorit să fi folosit numele tatălui unui coleg 
pe care-l cunoşteam dar m-am dat mare şi am vrut să nu-l 
mai deranjez pe bietul om pentru că aflasem că am un tiz 
la Secu' şi ... inspiraţia de moment, bată-mă Allah. 

Să tăiem scurt coada câinelui, între mine şi tizul Victor 
s-a legat o prietenie pe care o cinstesc şi azi, când el este 
demult plecat dintre noi. 

După ce am ratat examenul la laşi de beat ce-am fost, 
el a fost cel care a venit la noi acasă, atunci s-a prezentat 
şi părinţilor mei şi, în urma unui consiliu de familie 
fulminant, m-a convins că trebuie să dau examen la 
Bucureşti la fără frecvenţă, unde mai rămăseseră locuri si 
nu să mă angajez şi să dau examen peste un an tot la zi. 

A avut dreptate. Colegii mei care au crezut în 
promisiunea că cei de la secţia umană nu vor fi luaţi în 
armată dacă n-au reuşit la facultate decât peste un an au 
ajuns toţi la un an şi patru luni şi, cei care au nimerit la 
marină, un an şi patru anotimpuri. In minunata noastră 
patrie, minciuna a fost un simbol naţional de dintotdeauna 
dar tot de atunci au existat şi există oameni minunaţi dacă 
ai norocul să-i afli aşezaţi acolo unde trebuie. 

Asta a fost Victor, pentru mine. 


- Puteai să fi venit. Ai fi avut avantaje. 

- El mi-a respectat întotdeauna libertatea de a alege. 
Stia ca, dacă voi avea ceva important de spus, o voi 
spune deschis. Vă rog să mă-nţelegeţi că n-am ce spune 
despre colegii mei: că beau, că ascultă Europa liberă, că 
spun bancuri politice? Astea le-am făcut eu mai dihai 
decât toţi şi aş fi ipocrit să-i acuz pe ei care sunt mici 
copii. 

- Dar ei au scris despre tine. 

- Nu-mi pasă, pentru mine ei sunt colegi de facultate 
şi,câtă vreme fac ce cred că-i bine nu mă doare nici în 
fras, cum ar zice nişte ardeleni. 

Acu', mai bine mă retrag cât nu mai beau un coniac şi 
spun mai multe, de nici Victor cât v-o fi de frate nu mă mai 
salvează. Stiţi că, în liceu, am scris o lucrare de cercetare 
ştiinţifică despre tineri şi am indicat ca bibliografie Biblia şi 
Postul de radio Europa liberă? 

- Mi-a spus frate-miu. Hai lasă că nu suntem toţi 
securiştii cretini. 

- N-oţi fi da' eram la postul doi (în faţa 
comandamentului) când le-aţi desfăcut toate seifurile din 
unitate şi le-aţi găsit toate alea ofiţerilor. 

- Si cui i s-a întâmplat ceva? 

- La naiba, nimănui. 

- Păi vezi? 

- Tot mai bine-ar fi să plec. Aici stau ca pe 
microfoanele tembeliziunii române dublate de toate carele 
de reportaj şi carele m-a-mbrăcat de-s aşa ghinionist. 
Găsesc, şi eu, o fată frumoasă şi isteaţă şi-i fiica 
contrainformaţiilor militare de parcă nu putea să aibă un 
tată normal fie şi fruntaş în întrecerea socialistă. Mai pot 
să vreau un coniac? 

- Serveşte-te, omule, dar să nu-ţi pară rău, securitatea 
statului ţi s-a arătat cu partea ei cea mai prietenoasă, prin 

noi. Stim că sunt şi cretini şi politruci încuiaţi dar... suntem 
şi noi şi asta-i bine pentru unii ca tine care au noroc, 
ceilalţi... 

- De Victor,nimic de spus şi de dumneavoastră dar,să 
mă iertaţi de vorbă proastă (cum ar fi spus bunicu') mie-mi 
place fata şi nu meseria lu' tata. 

- Gata, tati, l-ai ţinut destul de vorbă. John este al meu 
în seara asta şi cât s-o mai putea deacum încolo. 
Rămâi,te rog, la masă. Măcar o masă îţi sunt datoare 
pentru toată snoava din pădure. Mi-a explicat tata ce-ar fi 
însemnat dacă raportai evenimentul. 

- In faţa tatălui tău mă simt indecent de cu nudul gol 
şi-o să-mi meargă mâncarea cu noduri dar o mâncare ca 
la mama ta acasă nu se refuză. Mai ales că la aceeaşi 
masă cu mine sunt două femei minunate. 

- Tata, poţi tu să-l duci la unitate după ce mâncăm? 

- Poate orice dar cei care m-au crezut omul lui, toată 
armata, vor vedea asta ca o confirmare şi ei nu uită şi 
bârfa nu iartă. 

- Bine, atunci, intră pe unde-ai ieşit. 

- E-o formulare politicoasă? 

- Nu fi măgar. 

- Ana,se poate? 

- Vezi, îţi ia apărarea şi ţie ţi-e frică de el. 

- Nu mi-e frică de nimic. 

- Hai, omule, să mai bem un coniac pentru că,după 
masă nu mai pupăm decât vin. 

- Toarş că... 

- Spune-mi Paul. Aici n-avem funcţii şi tu eşti 
musafirul fiicei mele şi nu mai eşti militar. Mă duc să mă 
culc. Noi cei cu meseria mea ar trebui să avem o 
rezervaţie ca indienii americani. Producem. inhibiţii pe 
unde trecem. 

- Trebuie să mă înțelegeţi dar întâlnirea cu 
dumneavoastră a fost la fel de surprinzătoare ca un cu 
cardinalul Richelieu. 

- Ha, ha, ha, eşti sugestiv. Incerci să mă flatezi? Ai o 
spontaneitate care-mi place şi îl înţeleg pe frate-miu de ce 
s-a împrietenit cu tine. Nu te schimba,ar fi păcat. 

- Dacă nu mă leagă nimeni, nu am de gând să mă 
schimb. 

- Nu te leagă. Pentru vorbe nu sunt legaţi oameni. 
Faptele „vorbeşte", ca să te imit destul de lamentabil mai 
ales că prin locurile astea acest dezacord e aproape legal 
şi obligatoriu. 

- Dacă-mi mai daţi mult coniac, eu cred că o să fiţi 
dumneavoastră cel care mă legaţi ca să nu fiţi considerat 
complice. Cum e? Cinci ani cine spune şi doi cine ascultă? 

- N-am microfon în casă. Si fetele-s de partea ta. 
N-are cine să ne toarne. 

- Fetele-s minunate dar microfonul, poate, nu l-aţi 
găsit. Colegii de breaslă sunt nişte indivizi foarte inventivi. 

- Mă, tu s-ar putea să nu mori acasă. Ori ştii prea 
multe ori eşti foarte inteligent.in ambele cazuri eşti un 
pericol pentru comunism şi, ai văzut în armată că ţara te 
vrea prost. 

- Ingrămădit de prost dar,până aici mi-a mers. Fac 
bine pe nebunul. E-n „naturelul meu simţitor”. Uneori mă- 
ntreb dacă nu-i chiar aşa dar un doctor mi-a spus că-i de 
bine câtă vreme mă mai întreb. 

- Hai, pa, mă duc să mă culc pentru că mă ispiteşti şi 
cred c-o s-ajungem să mă tragi tu pe mine de limbă şi-mi 
fac meseria de tot râsul. 

A plecat, uşor gârbovit,cum îl ştiam din unitate şi 
vrând să pară mai beat decât era. Intotdeauna m-am 
întrebat dacă se îmbăta vreodată. Un om şi totuşi... 

Ana s-a lipit, uşor, de mine. M-a luat o ameţeală 
plăcută. 

Amalia ne-a adus mâncare. Am mâncat cu plăcere. 
Era divină după lăturile de la cantina unităţii. 

Am lăudat-o şi fetele s-au bucurat. 

Intram în lume şi părea mai uşor decât m-am aşteptat. 

Ana mi-a povestit că,în noaptea aceea, moşul o 
condusese acasă şi-i spusese Amalilei totul. 

Amalia i-a povestit lui Paul care mustăcise şi ele abia 
acum şi-au dat seama de ce. 

Mi-am dat seama că,în ochii lor, eram un fel de erou. 
Cineva care făcea ceva altfel decât se obişnuia. Mi-a 
plăcut senzaţia. 

După ce a scos o cană de vin, Amalia a plecat şi ea 
să se culce. 

Nu ştiu când a trecut noaptea. Imbrăţişările noastre au 
fost mii ... şi sărutările... Invăţam, din nou, să ţin o femeie 
în braţe. 

Cu Ana totul venea natural. Era spontană şi cu o 
fervoare nemaiîntâlnită. O femeie completă, cum rar am 
mai cunoscut în viaţa mea. 

În unitate am ajuns pe la şase dimineaţă. 

Am dat nas în nas cu Locotenentul Deroiu care era 
OSB (ofiţer de serviciu pe batalion) 

- N-ai somn, ai? Abia aştepţi să pleci acasă, mi-a spus 
râzând. 

- Cine-ar avea în locul meu? am răspuns. 

- Lasă, mă, că ne-om mai vedea la convocarea 
metodică de la terminarea facultăţii şi la concentrări. 

- Muşcă-ţi limba. Eu,dacă pot, nu mai calc în armată. 

- Om vedea. 

La opt ne-au chemat în curte. Ne-au dat foile de drum 
şi Maxim ne-a zis că pa şi că ce militari vajnici am fost de 

nu-i vine să se despartă de noi şi că abia ne mai aşteaptă 
la cină şi alte fornăieli de şedinţă stereotipe şi cazone. 

Am ieşit din unitate şi m-am dus glonţ la locul unde-mi 
lăsasem o paraşută şi o pereche de bocanci alpini dar 
fusese cineva mai iute ca mine şi urma să poarte el 
cămaşă din mătase albă şi bocanci minunaţi de munte. O 
ultimă farsă a armatei. 

Când mă întorceam de prin nişte grădini, Paul venea 
la unitate şi mi-a strigat vesel: 

- Mă, tu şi acu' când ai voie să ieşi pe poartă, tot mai 
sari gardul? 

- Toarş căpitan, raportez, eu n-am sărit gardul decât 
la concursurile de atletism.In armată numai l-am depăşit 
ca pe un obstacol inutil aflat între mine şi alcoolul, pe baza 
căruia am funcţionat. 

- Bine, vezi c-o să ai o surpriză. 

- Dacă vine oficial m-am ars dacă-i neoficial poate fi 
numai de bine. 

- Neoficial şi tai-o mai repede că mă aşteaptă o nouă 
zi de construcţie a socialismului. Na, că m-am molipsit de 
la tine şi-n meseria mea nu-i tocmai cuşer. 

Surpriza era după colţ unde mă aşteptau Ana şi 
Amalia. 

- Hai,vino la noi. Stai câteva zile. Plecăm împreună la 
Bucureşti. Am o mătuşă acolo. 

- La cum sunteţi voi, n-o fi soţia comandantului 
trupelor de securitate? 

- Nu, mai sunt şi oameni normali în familia mea. 

- N-am vrut să spun asta dar încă simt impactul cu 
Paul. El ce zice? 

- Votul minorităţilor nu contează dar, ai să rămâi 
surprins, a fost chiar entuziast. Cred că speră la o 
competiţie de băut dar nu cred c-am să te las pe mâna lui. 

- Dar m-aşteaptă şi pe mine acasă. 

- Logodnica? 

- Mai mult mama,cred. 

- Las' că ea te-o avea destul în poartă. Mai stai un pic 
şi cu noi. Poate plec mai devreme la Bucureşti... 

- Dacă nu te-o imbecilizat armata complet, nu c-ar fi 
avut ce să imbecilizeze la tine care eşti un natural, refuză 
asta ca să pot să mă ofer eu în locul tău.Bă,când dă 
norocu' peste tine lasă-te-n braţele lui. E ultimu' sfat gratis 
pe care-l mai dau. De mâne mi-s avocat şi iau parale, l-am 
auzit pe Porcu din spatele meu. 

Avea dreptate şi zilele care-au urmat m-au convins de 
asta. 

Legionarul a trecut, şi el, de mână cu Puşi. Se pare că 
nu-l uitase, şi mi-a făcut semn că ne vedem în toamnă dar 
nu ne-am mai văzut că el a renunţat la drept şi s-a 
reprofilat, pe undeva prin Banat, la o altă facultate. 

Astăzi ştiu că Porcu a ajuns avocat în Bucureşti, a 
plecat în Canada şi a murit undeva pe un aeroport, parcă 
din Munchen şi Buldi lucrează la o vamă din Moldova, 
despre ceilalţi nu mai ştiu nimic. 

